text:
常聽說朋友跟子女在假期出國旅遊而不留港, 其實香港都有許多適合一家大細的地方遊玩, 不如參考(呀劍萬帥)打造你跟小朋友的一個親子旅程! 我不是甚麼旅遊達人,寫的也不夠全面,只希望跟大家分享一點點心得! http://kimfamilytravel.blogspot.hk/
依家係要咁 Land 有咩 Land,Disleyland,Legoland,想借錢仲有WeLand...哈哈~今日同呀芊去咗個 BubbleLand. 可以叫得做 BubbleLand 當然就是有很多 Bubbles,跟很多可以製造 Bubble 的工具吧! 就在九龍灣得寶花園的牛下新城裡的 BubbleLand,繼MabaLand及Game Station,BubbleLand是室內遊戲空間 MabaLand 旗下新開的泡泡專門遊樂場. 收費按分鐘計費 (怎樣計?每小朋友入場時會獲一條手帶,手帶會先用機器掃描一下,電腦就會有記錄並開始計時) 星期一至五:小童1分鐘$1,大人$25/次不限時間 星期六,日:小童1分鐘$1.5,大人$35/次不限時間 入場會免費送
(看全文)
如果要揀親子界全年盛事其中之一,我一定揀 Origami 紙飛機親子餐廳 的開幕!這家親子餐廳無論由環境,設施至美食等各樣配套絕對係一人 由九龍灣德福有專線小巴 68號直達啓德郵輪碼頭,大家可以向前行至 Zone B 入口搭Lift直上 R層平台 如果你有車,泊好車後於 Zone N 直上 R層(留意 Zone N 是不通往地下層),一出 Lift 就見到 Origami 由於今日天氣不太好,就沒有影低餐廳外的面貌了,只送上官方美美圖吸睛 今日雖然正式開幕,但早陣子見其他Bloggers到場介紹,都已經略知一二,因為呢度嘅設計簡約自然,以白色,木色及透明物料為主調,都係我呢個木控最鍾意的. 先介紹呢個繪本區,原來有成幾百本中英文兒童繪本,如果等緊餐嘅時侯,過嚟親子閱讀一番就最適合不過.
(看全文)
兩個自小都跟我周圍去,參加唔同種類嘅運動,特別係打Golf,兩個特別冇興趣,但係見人玩又好想試吓,當一試打極都打唔到嗰陣,又冇哂興趣無限Loop.今日帶哥哥同呀芊到銅鑼灣 Fashion Walk 新開的 Strokes 再一次嚐嚐「嘗試 > 失敗 > 放棄 > 好奇」無限 Loop 之樂趣 新店就坐落於銅鑼灣已經優化的 Fashion Walk,現劃分為時尚生活區域 Kingston,裡面新店陸續開幕,Strokes 是其中一間. Golf 呢個運動往往都要到外面去打,唔係咁容易方便就接觸到,雖然近年已推出些虛擬賽道的高爾夫遊戲,但是小朋友不夠力度還是很難控制. Strokes 則以多條奇形怪狀的球道,最簡單的推桿技巧「Putt Putt」將球推入洞,雖然負責人也建議6歲或以上的小朋友較適合,不過即使比較幼小的小朋友,在大人陪同之下,還是也可以入場玩玩
(看全文)
今日落雨濕濕,同兩個小Happy出去元朗逛逛 到元朗廣場元氣壽司食個Lunch,正想幫芊芊換個片既時侯, 發現... 原來元朗廣場裝修咗三樓既洗手間 男厠打對面有兩間 女厠嗰邊仲有個BB嬰兒間 裡面空間頗大, 人唔多好舒服! 有一間哺乳室同埋3張 BB 床墊 for 換片 床側邊有一高一低 for 大人及小朋友的洗手盆 哺乳室都有一格BB床墊 未裝修之前哺乳房喺女洗間內 爸爸都冇得去幫手 依家有間哺乳房 雖然不大但係已經好好啦 呢度仲好關心大家的需要 可以借用BB車 仲有免費尿片 係P牌架!!! 沖埋奶都仲得....利害 對於唔係住元朗既朋友 可能未必知道有呢個地方 依家推介俾大家 等大家下次嚟到元朗行街想
(看全文)
本來冇諗過要嚟同Toy Story影相 因為攞咗籌排隊等食Dinner 所以嚟探一探巴斯胡迪... 上一站>>CLICK HERE!(親子餐廳)屯門 V City 峰壽司 Mi-Ne Sushi 壽司直送子彈火車 今晚我哋一家去咗V City既峰壽司 去拜會吓佢哋既壽司直送小火車 但係6:30去到門口攞籌, 點知..... 見到門口號碼叫到229號 但係我手上攞到的籌係291號!!!!! 仲有差唔多70張枱先到我哋? 於是我哋諗諗中間時間點樣打發 我就諗起tmtplaza有個Toy Story Show 跟住沿住天橋行10分鐘去到tmt 點知去到現場又見到...排長龍 好似上次Melody一樣 要排隊入場 不過唔係太耐 只係等咗5分鐘就入到場 佢每次大約放
(看全文)
離開演藝學院我哋搭專車上到伯大尼校園 繼續欣賞開放日既節目, 下晝既旅程出發lu! 上一站>>CLICK HERE! (親子好去處)灣仔 演藝學院 HKAPA 香港演藝學院開放日2016 (上) 我哋搭住架專車上到嚟伯大尼大概用咗15分鐘時間 落車點近惠康劇院, 我哋就直接先行入去 因為距離歌劇表演開始仲有15分鐘, 所以我哋就搵個地方坐低食少少嘢(預備咗D蛋榚) 可能部份朋友都知道呢度前身就係牛奶公司牛棚 所以呢度都有兩隻牛雕塑放喺度 然後職員安排大家在某處排隊入場 因為演員在內rehersal超時10-15分鐘 原本1:15開始的表演, 結果差唔多到1:30先可以入場! 哥哥見到地毯上面有D腳印就跟住踩玩一玩! 跟住又走到去屏風後展板後面匿埋想嚇
(看全文)
今日就年初二,我哋去咗四叔公屋企拜年,估唔到既係,原來佢屋企樓下有個交通安全城 其實除咗北角百福道呢個安全城, 全香港仲有屯門, 沙田 同埋秀茂坪 屯門 交通安全城01.05.2015 四叔公屋企有隻狗仔,叫做HAPPY仔,超級熱情周圍爬! 芊芊好驚又想摸佢! 最後我哋去嫲嫲度之前落咗去交通安全城玩,呢度同屯門嗰個唔同, 除咗有個模擬街道,仲有行人天橋和隧道!其他馬路都做得好逼真! 之後就去咗爺爺嫲嫲屋企食飯睇煙花!! 呀媽自己親手整盤菜!! 真係堅 Photo byCANON 5D Mark III,Len|EF
(看全文)
搬咗嚟深水埗之後最唔慣係比較難有機會同小朋友去踩單車 不過都多咗其他嘢方便嘅,因為好近西九龍中心 所以今日可以同哥哥嚟試新嘢 - 就係踩冰啦! 溜冰場都算幾舊,望上去嘅過山車應該都已經停駛 仲記得自己對上一次踩冰已經係廿年前嘅事囉 真係依家一把年紀先至同個仔嚟踩番冰 我本來以為自己都應該仲好記得點踩,但係點知... 我哋一家朝早食過Bruch之後 就嚟到西九龍中心 因為芊芊仲好細個嘅原故 所以佢同媽咪只好喺場外睇我同哥哥玩 今日係公眾假期所以係每位大小同價$65玩全日 如果平日一點前會平D 如果要用Locker就要加$6 但係記住$6係只限鎖櫃開櫃各一次! 如果中途想拎嘢再鎖番櫃就要俾多次$6 跟住Hysan去度腳睇吓要著幾號鞋 佢今日係第二次嚟
(看全文)
真係城巿綠洲!喺樂富呢個地方居然可以搵到一個大草坪 玩完又可以行幾步落番去樂富廣場High番個Tea 今次真係要推介俾大家! 水庫草坪真係買少見少,因為好多都俾政府封咗 但係今日去呢個樂富海水配水庫草坪就仲去到! 我哋今早起身慢吞吞咁起身再落街食個早餐 約咗朋友喺樂富圖書館門口等! 由港鐵站行出嚟轉左向樂富廣場上斜咁行 行到盡頭就會見到有條樓梯 樓梯轉彎位就會見到呢個咁大嘅指示牌 上到去接埋D朋友仔就沿住聯合道對面嘅富安街直上山 沿途見到右手邊有一條樓梯,仲插住好多塊警告牌喺度,有電電好驚! 行山必備/指定動作:執樹枝! 哥哥好開心周圍跑跑跳跳! 行到呢個位置會見到水庫入口 但係有鐵閘封咗!喺呢個時
(看全文)
貝澳最出名就梗係摸蜆啦, 不過依家好多人都開始識得愛惜生態環境, 所以建議大家都係惜可而止, 要食都係去街巿買啦! 今次同呀仔去既地方係貝澳! 分享行程之前要提大家如果你都想去的話記住之前去天文台個web度睇吓潮退時間 今日吃過了lunch後到已經差不多2點了,原本今天想帶哥哥到貝澳玩,但係老婆唔係太舒服, 同埋如果帶埋妹妹芊芊去又太過麻煩!而且當時又已經2點幾,覺得好似有D晏... 不過最後都係決定咗剩係同哥哥2個人入去! Shutter Speed | 1/2000 s Aperture | f/2.8 ISO/Film | 100 其實大家往往一家大細去家都要有好多考慮,或者覺得時間不太許可, 其實當你決定咗要去,整個行程又未必係你想像中咁遠, 我哋由石狹尾M
kimfamilytravel 188,750
帶住小朋友除咗可以戶外活動,逛逛商場,遊戲室玩玩等 其實都可以同佢們去接觸D藝術氣息 但係今日去嘅唔係藝術館,而係喺香港嘅薩凡納藝術設計大學 上一站>>CLICK HERE! (親子好去處)深水埗 李鄭屋漢墓博物館 Lee Cheng Uk Han Tomb Museum 薩凡納藝術設計大學呢個名大家都一定好陌生 其實如果我唔係住喺附近我都未必會知道有呢個地方 早排曾經經過呢度,一路都以為佢係裁判法院 無錯雖然佢真係叫北九龍裁判法院 但係原來佢早喺2010年就成立了這間大學 一入到嚟哥哥已經拎住部相機周圍影 呢度嘅畫好吸引佢,佢覺全部都畫得好靚! 有D畫真係好藝術(即係好似亂畫咁) 哥哥就問我「係咪亂畫都可以好靚㗎?」 就算張梳化都真係靚過人...
kimfamilytravel 188,750
今日星期六又撞啱小朋友冇嘢學嘅日子 諗緊有咩近近哋嘅地方好去!又唔想去開平時嗰幾個公園 今次一於行遠少少,去上李屋花園玩玩啦! 行到去九龍栽判法院對面的入口 睇見個招牌上面「上李屋花園」個字都甩哂色 凸字平面圖都好污糟 裡面幾乎冇人,只有呀伯一兩個 我哋一直向上行,有少少暗斜! 用嚟玩Scooter都幾正! 行到去一個羽毛球場度,一個人都冇 我哋就拎個波出嚟踢一陣 想踢幾大力就幾大力! 我哋喺羽毛球場都Hea咗成廿分鐘 跟住就再向上行睇吓有咩 呢種唔趕時間他他調調嘅感覺真係好 行到上嚟原來有兩個籃球場! 跟住我哋都黐呀叔波打 我都好似未正式喺Hysan面前打過籃球 我射咗幾球都唔入(真
kimfamilytravel 188,750


c: text/html

text:
早排喺Facebook見到林雅詩,當堂嚇一條,即刻like咗page,然後回憶返90年代末仲有港產鹹片嘅年代.
80後男仔一定識啲.有無睇過原始獸性?顏仟汶你識喇掛?
嗰個係香港最後仲有鹹片嘅年代,係鹹片喎,唔係艷情片喎.3D肉蒲團嗰啲大製作仲有AV女優同大量劇情嗰啲唔係鹹片,我係講緊90年代極低成本戲院都唔知有無上嗰啲本地B級鹹片.
當年科技無咁先進,無得下載,只可以買VCD睇,未夠秤就要夾幾隻其他戲一齊買,好徙錢.
我好鐘意睇林雅詩,點解?夠local囉.當所有鹹片唔係歐美就日本嘅時候,跎地就值錢了.3D肉蒲團有幾個AV女優又如何?大部份毒男都係入戲院都係為咗睇雷凱欣,點解?支持自己友吖嘛(當然結果係好令人失望啦).
見到林雅詩其實好感慨.香港基本上已經無色情娛樂事業,頂多都係得網台,好小眾.
以前唔係咁㗎,你記唔記得性在任你call?陳明君,張綺桐,陳昭昭三個著三點式係cable成人台講淫野聽電話,宣傳得好勁,有記招有event㗎.我無得睇live,都係買VCD睇返咋.
今時今日道德撚主導香港,無晒呢啲成人B級片,只剩返兩頭唔到岸嘅靚模寫真,係好可惜.咁而家個社會係咪變得好有道德?定係虛偽咗?
香港根本就越嚟越保守,娛樂圈直頭係歧視所有有身材嘅女演員.唔係咩?以前啲女主角係劉嘉玲張曼玉,係有女人味㗎,關之琳拍五福星浴缸濕身,係上到位㗎.而家?越無身材越好,阿Sa鄭秀文楊千嬅先做到女主角(而家仲有王菀之…),咁啲戲係咪好啲?唉你話事啦,總之阿Sa講句粗口就好突破咁囉.
其實香港每日都有好多男人打J,係有市場喺度,咁點解要迫佢地齋睇架妹?
林雅詩而家先復出,一定又俾雜誌話佢婚姻失敗(基本上對於八婆雜誌嚟講所有女明星復出都係因為老公破產之類啦),但我個人係十分支持啦.
佢都係香港小姐嚟㗎,相比起咩劍橋畢業嗰啲,我覺得佢更代表到香港精神囉,話曬都慰藉過我地呢班成長喺寬頻年代之前嘅七八十後吖.
加油呀!林雅詩!你本寫真我一定買!買多幾本添,我代表所有睇過Big波誘惑嘅毒男多謝你.

robotstxt: allowed

filter: keep


text:
當石先生條仆街喺度大鬧示威者果陣,我諗我喺現場,俾果條友有資格講嘢得多.
1. 喺下午五點幾,人民力量班友巧威威咁喺皇后大道中靜坐,本來呢個戰略上係啱嘅,因為如果佢地可以堅持落去,社民連喺政總班友應該唔會清場.而決定留喺度,一係唔好留,一留留到,但人民力量班友好快散晒水.相反,社運界人士,社民連成員,民主黨甚至公民黨都有人堅持到底,甚至被拉.就算去北角警署支援,先有社民連長毛,後有季詩傑,之後仲有陳淑莊,人民力量又係失蹤.我唔認為人民力量喺今日之後,仲有乜資格講票債票償.都係果句,人地抗爭最前線,你班友做埋啲嘢,我唔想評論.
2. 但論仆街,人民力量都遠遠唔夠差佬.如果差佬由得大道中班友留到十一二點,仲有幾多人留低我個人都有啲懷疑.但喺我喺度醫肚果陣(八點幾九點),差佬突然要對大道中清場,咁班友玩膠玩到底衝出去德輔道中有乜奇.
3. 如果政府係精,由於遮打道係唔係都係行人專用架喇,叫班示威者喺遮打道示飽佢無問題.問題好明顯,就係有人要向北京交心,亂咁拉人.
以上片段由勞永樂醫生提供
4. 而喺雪廠街同德輔道中口,有細路被人噴胡椒噴霧,令小弟憤怒爆發.細路都噴Riot Control Agent,呢啲乜仆街嚟.我更嬲係啲英籍警官,做英國人做到同納粹合作,係英國人之恥.所以我影低佢地嘅相,但有啲黃皮狗喺度阻住晒.啲英籍警官知,如果佢地喺香港嘅垃圾事跡傳番英國本土,輕則被人睇唔起,重則如果有啲涉及反人類罪行為,做歐盟公民係走唔甩(西班牙果條法律好辣).無警告用胡椒噴霧,係仆街行為,警察公共關係科擺明講大話.
5. 之後亦係我決定留喺度,不斷用摑警案等嚟對警察心戰嘅原因,呢班友等佢地自己反省吓,做警察係做乜囉.老實講,我無理由再尊重呢啲友仔.
6. 到咗十點幾,由於警察唔俾示威者走,明顯係《侵害人身罪條例》下非法禁錮,可以做係即去高等法院,要求申請人身保護令.有令狀法官到現場,件事就睇點處理,之後我就動身去法院.但小弟懷疑,由於我真係去法院,所以警方喺23:16左右拉人.
7. 但最激氣嘅事喺高等法院,到咗高等法院,我向啲外判看更示意申請人身保護令,在場一位主管,唔肯話自己乜水,唔出示證件,話依家唔係辦公時間,有呢啲事叫我去報警.呢位看更唔知係唔係收到警察order玩嘢.緊急人身保護令,乜要報警至得架,依家係警察搞人身禁錮.呢位看更我唔會放過佢,我一定寫信去司法機構投訴,一定玩到底.
8. 當知道有人被拉,當然就去北角警署.
依家香港警察,可以用有牌流氓嚟形容,爛仔都唔夠.對住流氓,認為可以講道理係浪費氣力.如果中共以為可以阻嚇香港人,咁睇吓幾時成街都係膠.


text:
今日蘋果有篇報導,好多人忽略,就係 東江水 供港嘅費用,係遠遠貴過深圳同東莞,其實我將每平方米水價再整理一下,就知道粵海投資擺明當香港人係羊牯, 東江水 唔係對香港人嘅福利,而係俾班共官用嚟發大財之用.
供港 東江水 價錢係東莞同深圳好幾倍
大家睇一睇下表,就知乜事
大佬,吓吓都用成四至五倍嘅水價賣俾香港,呢啲叫恩情,呢啲仲唔係當香港人係羊牯? 東江水 來源一樣,我唔信運到嚟香港 東江水 特別優質,而且運嚟香港同運嚟深圳距離相若,點解運嚟香港要貴成四五倍,呢啲仲唔係掠水?證明咁多年以嚟,香港政府根本係未有為香港人爭取最佳權益,大家要記住,2011年 東江水 協議簽字果個,正正係今日嘅特首候選人,林鄭月娥.
其實唯一一個意圖突破呢個困局嘅官員,其實就係幫香港人守住荷包嘅曾俊華,大家都記得邊個提出起海水化淡廠,2016年係未有資料,但以2016年供港 東江水 價錢去到每平方米7.14計嘅話,其實契丹果邊嘅食水越嚟越深,咁點解唔興建海水化淡廠,喺依家RO逆水滲透技術越嚟越成熟,而油價持續下滑嘅情況下,點解仲要堅持以 東江水 為香港主要水源,買少一部分 東江水 ,就已經為香港人慳荷包,亦提高咗香港政府同粵海投資方面嘅談判本錢.
我只能咁講,點解依家張德江,有部分契丹官員堅持要支持林鄭月娥,大家睇 東江水 問題就會明,林鄭月娥會任何北京方面嘅人馬宰割,相反, 曾俊華 未必敢同契丹正面對抗,但喺香港人福祉相關問題上,佢會盡力維持香港人嘅利益,包括用相對柔性手段,以繞路嘅方法去捍衛香港人嘅荷包,對唔少當香港人係羊牯嘅契丹官員,呢個已經係死罪嚟.其實呢個問題,我十分想知道林鄭月娥係會點解,係唔係乜都又推晒落對家,好似自己完全唔關事一樣咁.


text:
續前文程式內購(In-App Purchase)是福是禍?
(前文概要:內購唔係問題,錯用內購先係問題)
忽然諗到如果將內購分類,
而且喺買嘢嗰喥寫清楚,
會唔會就減低佢嘅邪惡感呢?
當玩家見到隻遊戲嘅內購型態係點,會唔會令佢玩得安心尐呢?
我覺得而家最大嘅問題係,
有尐玩家唔想玩某尐會lock黎lock去嘅遊戲,
或者係要等時間然後要比錢skip嘅遊戲,
或者再複雜尐,某尐遊戲唔可以搭某種內購,
如果一開始玩之前,玩家已經知道左,係咪就解決到問題呢?
如果開發者對不同內購類別有更多認識,係咪會令佢做得好尐呢?
可能你會覺得呢個分類太複雜,會質疑係咪有需要咁做.
我嘅意見係:而家內購大多啦,成為咗手機遊戲市場嘅一大部份,
而且每一個內購嚴格黎講都係一個商品,
每一個商品作分類,甚至評分,我覺得都唔係太過份.
內購分類
以下都係尐簡單分類,相信有玩過下手機遊戲都會知:
解放功能/內容
即係買咗之後某尐嘢先可以用,或者多咗幾關.
本人對解放功能有尐保留,但係解放內容收錢其實就好合理,
做多尐內容收人錢天經地義,
不過暫時所見嘅內容內購都係有尐貴.
節省時間
即係有尐嘢要等,買咗就唔洗等.
呢嗰爭議性大尐,好多人都唔想尐遊戲變到係咁等.
但係我認為某幾類遊戲真係要人等好過唔洗等.
例如一尐”某數值”會隨住你”遊戲時間”而上升嘅遊戲,
如果你唔洗佢等,就個個都24/7係咁煲,
然後唔煲嗰尐就唔想玩.
又例如一尐模擬類遊戲,
要玩家等本身就係遊戲一部份,
咁加多個內購唔洗等都合理嘅.
如果隻遊戲本身唔等好過等,
又因為想加個內購就令佢等,咁就⋯⋯
能力提升
即係買左你嘅能力數字上有所提升.
呢個我真係覺得好有保留.
我認為呢個真係只有低手先會咁做.
你高手尐,設計另一個內購,
間接地令佢能力提升,咪仲好~
收集
即係隻遊戲本身有嘢可以收集,例如卡牌個類,
你比錢就有得收集多尐.
呢個我諗都冇乜人會反對嫁啦~
裝飾
好似LoL尐Skin咁,買左對成個遊戲系統一尐影響都冇,
只係外觀上有轉變.
呢個可以話係我最接受嘅內購,
的而且確做到有錢人比多尐錢,又唔影響冇嘅錢人玩.
訂閱/定時收費
即係類似以前線上遊戲月費啦.
其實係合理但係有尐過時,
做得冇其他收費咁好.
潛在問題
不過要將內購分類並說明比玩家知唔係咁易,
以下係我所諗到嘅問題:
難以簡化
內購類別本身有其複雜性,
一尐唔玩開遊戲嘅玩家未必會理解.
解決方案:做尐icon仔出嚟吸引玩家去留意,以及幫助理解.
分類嘅複合性
即係一個內購包含多過一個分類.
最常見嘅複合當然係”石”啦.
玩家可以買”石”然後用石去做幾個分類嘅嘢.
解決方案一:根據複合產品嘅用途再例出唔同類別.
即係一個產品可以多過一個類別.
解決方案二:列出遊戲行動作分類,而唔係列出內購分類,
即係唔會列出”賣石”,
而係列出”石可以買乜”,並遂一分類.
玩家對分類嘅理解
就算玩家知道左尐分類係乜,
佢地都未必知嗰個設計係唔係真係啱隻遊戲.
最差嘅情況係:
個玩家玩左隻遊戲發現某”節省時間式內購”好差,
以後一見到”節省時間式內購”就唔玩.
解決方案一:推廣分類法.
即係喺個分類法出街之前,就講清楚曬成個概念比玩家知先,
講明唔同分類都有佢嘅好處壞處,
唔好一支竹打一船人.
解決方案二:開發者/出版商評分.
可以係簡單地一個組織一個分,
或者複雜尐每一個內購分類都有細分,
可以更詳細了解該組織對不同的分類的運用.
開發者出術?!
例如開發者先出一個良好版本,
令嗰個遊戲嘅內購分類有好尐嘅描術,
或者有更好嘅評分,
然後再出一個版本,更新內購嘅模式,
希望能獲得更高利潤,而內購嘅設計(好可能)會冇咁好,
誤導買家以為係一個好好嘅設計,點知唔係.
解決方案一:當遊戲更新嗰陣,喺內購分類描術註明措術可能未更新,待描術者確認.
解決方案二:如果有評分系統就直接評低分懲罰佢:@
了解最重要
制定規則一向都唔係解決問題嘅最好辦法,
最重要都係大眾對內購嘅理解,
無論係開發者定係玩家都應該要了解同批判內購設計.


text:
自從肥媽節目出街之後,係Facebook都成日見好多朋友仔Post佢哋嘅製成品.我當然唔執輸啦,今日整咗熱門嘅Tiramisu雪糕!
材料係淡忌廉400g,煉奶半罐,咖啡粉兩匙,雲呢拿油少少.
先將淡忌廉放入容器內.
之後打至六成起泡.
加入半罐煉奶.
少許雲呢拿油.
最後加兩匙咖啡粉.
哈哈,我依個咖啡粉都幾有來頭,早係大半年前,小豬媽有朋友去越南旅行,所以就託朋友仔買咗盒貓屎咖啡俾愛好飲咖啡嘅大肥豬.
不過因為整依啲滴漏咖啡都好需要時間,所以一直都擺埋一邊,話有時間就整杯俾大肥豬飲.點知一擺就擺到依家要整雪糕先嚟開,某程度上都覺得自己有丁點兒過分添……哈哈哈!
繼續整埋個雪糕先,將所有材料拌勻~
倒入容器內.
最後放入冰箱雪三小時至硬身就食得啦.
我嘅Tiramisu雪糕完成啦,不過唔知係唔係我打得太多泡泡,所以面頭好多泡泡唔太靚添……
不過睇個雪糕球就知我係成功啦~
無論係個外觀,口感同味道,真係同出面食嘅雪糕無分別呀!
不過我覺得今次比較甜咗啲啲,下次再整時可以將個煉奶分量落少啲啲,咁就應該仲好味呀!
原來整雪糕真係咁容易,相信用同一個做法配合唔同嘅材料,就可以整出唔同味道嘅雪糕.我已經諗定下次試吓用斑蘭整,等我去買啲材料,咁就可以食到斑蘭雪糕啦!(希望我依個想法係成功啦)


text:
好少泛民政客,我十分之希望佢退休,仲要係立即退休果隻,只不過, 馮檢基 係一個極大嘅例外,九西初選如果佢輸咗,唔該佢立即退休去度假,唔好諗住執姚松炎DQ死雞,泛民搵第二啲年青人上都唔會俾 馮檢基 呢件過氣廢人上.
馮檢基 無戰鬥力至係問題
對南洋人嚟講,政客老唔係問題,最緊要有旺盛嘅戰鬥力,好似馬來西亞民主行動黨嘅林吉祥,佢七十六歲仲十分之打得,而且係越難打嘅仗佢越去,喺檳城隊冧咗民政黨班廢柴後,就將基礎交俾佢個仔林冠英,然後佢去霹靂怡保,跟住就去柔佛振林山挑巫統機,越難打嘅仗佢越要打,中場同前鋒都打得(最緊要有士哥),林吉祥係堅贏到波.相反, 馮檢基 話乜嘢入波靠前鋒,贏波靠中場,但佢贏過邊場波?我唔知佢贏過波嘅.
相反,呢件 馮檢基 嘅做嘢手法鬼味極濃,佢入過臨立會條數固然係未找過,而呢次, 馮檢基 初選都要出動旅遊巴接選民投票,呢啲手法咁似土共嘅,我想問, 馮檢基 租車嘅錢,由邊個星球爆出嚟俾佢?係X那星,定Y那星?佢呢種手法係令人十分之反感,一個無戰鬥嘅人,仲要霸住一個原本屬於獨派嘅議席,呢個亦係我對姚松炎十分之唔信任都好,我都寧願支持佢嘅原因,借泛民內部嘅人嚟清理好似 馮檢基 呢啲廢老,係相對有效嘅「拆大台」方法嚟.有啲過去有問題,而唔肯找數嘅人,係應該落台,唔係由得佢霸住個廁所,但乜都痾唔到出嚟, 馮檢基 如果要搵工,唔該佢自己諗辦法,香港民主運動唔係一份工嚟嘅.
當然,呢次補選,都要小心有啲假本土派(我開宗明義鬧呢啲人),竟然話要投土共,好似劉頴匡係其中一件,我唔排除喺Facebook逐個screen capture呢啲hihi示眾.大家要記住一點,每票係有十四蚊補貼,你投土共,就係送十四蚊俾共產黨,你傻㗎.特別係新界東,我唔見得范國威或者張秀賢有乜問題,相反,有啲假本土派係咁打范國威或張秀賢,好似劉頴匡同陳展浚呢啲人,呢啲友仔,我係當中國同路人嚟處理,佢地呢啲仆街,其實同入過臨立會嘅 馮檢基 根本係一X樣嘅.


text:
我成日話,我係唔會,亦唔應該從政,因為亞斯伯格症嘅人去從政,真係關公災難救極都唔完(我係好明顯嘅亞斯伯格症人士). 柯文哲 某程度,我當佢係我嘅一面鏡.所以 柯文哲 啲口臭或政治不正確言論,我多少都明白同諒解,亞斯伯格症嘅人,認為只不過係有果句講果句.做評論人梗係無問題,但做政客,幾乎係死得,佢做總統,台灣外交部會好唔得閒,千祈咪搞,呢樣嘢 柯文哲 好難改.
柯文哲 講完香港,似乎覺得自己未講完,今日又講,話香港無自由無民主,而新加坡係籠裡面嘅金絲雀.作為一個同時熟悉兩地嘅人,我只能講, 柯文哲 講一半係啱,但一半係錯.
柯文哲 講錯喺邊度,講啱喺邊度
先講新加坡,如果話李光耀在生果陣嘅新加坡係籠裡面嘅金絲雀,呢個係錯嘅,因為純粹係籠裡面嘅金絲雀,根本應付唔到二次大戰後英中惡鬥,大家要明白,新加坡獨立成個過程係一個與敵同眠嘅過程,只要運氣稍稍欠佳,李光耀同一眾人民行動黨人就全部喺南洋餵鯊魚,呢個我可以用我南洋人嘅身份講番明件事.但今天嘅新加坡人,如果再遇到呢種惡鬥應唔應付到,我覺得係有保留,李顯龍或者仲應付到,但李顯龍後嘅新加坡會點,其實新加坡人自己都擔心,大家都知,新加坡我呢個年紀係未有合格嘅政治人物,唔通由香港入口一堆國會議員入去咩?
講番香港,香港唔係無景點,係香港旅遊業界班仆街搞衰件事,我諗我稍後會喺台灣報紙討論番.香港人無自由,無民主,當然英國政府同中國政府都有相應嘅責任,但香港人有無責任.首先,黃梓謙唔該收聲,做pro-communist candidate,我無叫你fuck off已經係好客氣.另一方面,香港一大堆業餘政治客,只講道德,唔講策略,同明亡果陣果啲平日清談了得,有事乜都唔得嘅所謂讀書人一樣,無錯, 柯文哲 講嘢好難聽,但你自己泛民連民主回歸果條J數都未找,就唔好意思發嬲嬲.
當然,2014年遮打革命,反映香港人有爭取自由嘅靈魂,食七十幾粒催淚彈.當然, 柯文哲 有資格話香港人未夠班,大家要記住 柯文哲 另一個背景:228屠殺受害者嘅後人,佢講起佢祖父嘅死仍然會流淚,228果陣蔣介石殺人係無人性(所以佢保留蔣介石像,無人敢話佢,其實 柯文哲 有佢好了解克倫威爾嘅一面).亞斯伯格症嘅人,會對好多往事記得好深刻,成為影響佢做人處事嘅一部分.
我諗,我評論 柯文哲 最大優勢,係我容易代入佢嘅世界,因為呢個世界嘅人唔容易了解亞斯伯格症患者嘅世界觀,仲要寫番出嚟.


text:
部分本地波死忠恨咗咁耐,金判坤終於下台走人.(雖然亞洲盃外圍賽仲有場對北韓未踢就走,又俾人插佢唔負責任)又一如好多波台黐線佬預期,金蛇一下台就有好多平日唔睇波嘅所謂「球迷」,甚至連「球迷」都唔係嘅塘邊鶴係到鳩噏金蛇點點點偉大.其中一個就係某位前「旅港X籍XX華人」(要講返「前」因為好似移咗民),直頭就講到係「港奸」搞事.呢位乜生平日都偉論多多,本來都想一笑置之就算,但呢舖實在太戇鳩.
唔知點解,本地傳媒frame金蛇下台嘅時候,往往都會係話佢重用入籍兵引起爭議.當然,係部分大中華膠/愛国血統論者眼中,呢個的確係死罪,但對波台黐線佬嚟講,用入籍兵唔係問題,好多入籍兵的確係體能,鬥心,甚至技術上都好過華人,揀佢哋都無可厚非,亂揀人同亂出人先係問題.幾個球員,好似卓耀國,陸志豪,謝德謙……都唔知幾時得罪金蛇,香港隊一隊好似永遠都冇佢地份咁.有睇本地垃圾波就知,謝德謙上年打得咁好,年尾都輸畀葉鴻輝贏唔到最佳門將,甚至阿輝上台都話自己唔值得拎,而矛頭就指向有份評審嘅金蛇.另一個例子曾錦濤,再上一季打得好,唔揀;到後尾表現回落,又揀返,玩嘢咩大佬?至於辛祖打中場,揀屎波嘅「墓臭」個啲,有睇就真係會知.
阿乜生話識好多「本土中人」好敬重金判坤,佢講緊咩人就唔知,但有幾多真係有睇,心照啦.呢位「律師信魔人」仲口口聲聲,最反金蛇就係「熱普城友仔」.先唔講嗰班人前排叫人唔好睇本地波,體液報講呢單嘢嗰陣都唔見得有幾反金.(又話hater比supporter更清楚,原來都未必)不過啦,佢將所有唔認同佢嘅人打成熱狗五毛都唔係第一日.
講返金判坤,吹到佢係香港民族英雄咁真係好誇張.追本溯源,點解香港隊有一排突然咁多人睇咪又係多得鄰國幾張白痴海報.香港人呀嘛,自己人只有我可以鬧,你唔鬧得.幾場外圍賽踢得好有好多因素,甚至係環環相扣——頭幾場對手廢,多人入場,又俾幾張海報搞到心中有氣,球員自然想威返俾人睇;贏得幾場,自然又想繼續入場睇下點威……真係咁多曼德拉,用運動凝聚全國咩?金蛇只係剛好係呢個嘅時候教緊,而又咁好彩俾佢遇到一大班入籍兵入籍踢港隊,又咁好彩抽到條好好好好籤.
公道少少,話金蛇係垃圾,唔完全係,但係咪真係咁好,亦唔係.佢最叻除左教到球員心態,真係想贏之外,就係同到足總,球圈班老世溝通,係到咁多年識得講嘢,識點PR.(其實部分外籍兵有時都會揀波踢,去到港隊唔見得有咩分別)金蛇上一手摩力克咪就係唔識同班老世,華人大佬溝通,俾佢地夾手趕走.(咩日後會變「中國B隊」,咪玩啦,以後鄰國踢波唔夠香港好搵就話嚟呢邊踢姐,而家睬你都傻啦)
外人唔睇本地波,見到佢講咩「Die for Hong Kong」等等金句就覺得佢真係好愛香港,但其實香港都畀唔少嘢佢.本來佢都諗住收山唔踢,點知又俾佢遇到郭家明,仲叫佢嚟香港繼續踢,踢踢下就輾轉係到咁多年.其實可以想像,香港波雖然搵唔到咩大錢(不過做香港國家隊教練好似都唔少錢),但佢係到浸咁耐,CV靚仔到可以俾佢返鄉下足總坐下神枱位.打份工有好路就走大家都明,唔好講到咁偉大囉,真係想「Die for Hong Kong」就尊重合約,教埋場北韓先走啦.
金蛇突然走人,聽聞唔少球圈人都開香檳,當中誰是誰是可能永遠都講唔清.但唔識,平時又冇睇嘅就講少句,唔好丟人現眼啦.


text:
香港地寸金尺土,大間啲嘅playhouse已經買少見少喇!聽講愉景灣果度有間playhouse又大又好玩,等我哋一齊入去證實下!
到達喇!入到去第一樣玩咩嘢先好呀?晴朗已經極速入去彈道飛球區,跟住入去囉!依度有playhouse必有嘅彈波機,吸引咗好多小朋友嚟玩呀!晴朗都好落力去執波喎!完全樂在其中.
小心有人響上面射球突襲呀!
「幼兒天地」個專為3歲或以下小朋友而設,晴晴響充氣彈床入面狂跳,睇嚟好好玩咁喎!
坐在大型積木上就好似搖搖床咁!
過埋隔離池塘睇下魚,幾寫意.
第一次見會閃燈嘅滑梯,好受歡迎呀!
另一個遊樂場亦好啱幼童玩樂,有車車坐,亦有畀小朋友捐癃捐隙嘅設施.
木屋仔同機械人,兩款都有小朋友至愛嘅滑梯㗎!
四周望望,發現高高聳立嘅攀石場,好壯觀!不過有高度限制,小朋友要夠1米高先玩得.
攀石場前面係彈床區,小朋友跳得好hyper呀!連我都想玩埋一份呀!
小型高爾夫球場,場內設有多個不同難度嘅區域,練習多幾次就可以成功入洞㗎喇!
呢個攀架邊爬邊轉動,可能要兩個人一齊爬balance一下先掂喎!
朗朗雙眼發晒光!原來被lego區所吸引呀!
彩虹滑梯+黑洞滑梯,挑戰膽量嘅時間嚟喇!
踏足彩虹滑梯之上,好高呀!有畏高嘅要考慮下先好上嚟身體傾側度會影響瀡嘅速度,想瀡得快啲就向前傾多少少啦!
由側面可以望到另一條黑洞滑梯.兩條滑梯都好好玩,黑洞就當然需要膽量大啲啦!
嚟到十分熱鬧嘅兒童遊戲區,預備過三關斬六將喇!
仲要通過玻璃地板!
又有滑梯瀡喇!呢條滑梯幾好玩,唔怪之得朗朗要我陪佢瀡成十幾轉啦!來回咁走,有啲氣咳,唔知有冇幫助減肥呢?
再繼續挑戰障礙物啦!
瀡埋呢條大滑梯就到達終點㗎喇!gogogo~
另一邊廂,晴朗爸爸預備挑戰Air Trek喇!(1.3米或以上先玩得) 登上四層樓之高嘅地方,望番落嚟你都咪話唔驚呀!晴朗爸爸開始挑戰第一part,睇到我心慌慌.總共有9 part,每一part難度都唔同㗎!
好似呢part咁,就得番一條鋼線喇!好恐怖!
每part嘅扶手方法亦會唔同,難度似乎越嚟越高喇!
玩咗大半天,又係時候講拜拜喇!
Epicland佔地14000平方呎,算得上係香港最大嘅playhouse.場內提供適合不同年齡人士玩樂嘅遊戲區,滑梯,運動場,小型高爾夫球場,以至驚心動魄嘅空中漫步(Air Trek),簡直係由bb,小朋友,青少年以至大人都咁啱玩呀!晴晴響幼兒天地玩咗好耐,入去之前真係有職員會檢視一下小朋友會唔會over 3歲先放行,朗朗就係咁畀職員reject咗,幾失望呀!不過兒童遊戲區都好啱佢玩,不停爬高爬低,又要我陪佢一齊爬,一齊瀡滑梯,冷氣地方都可以玩到出晒汗,放電實在係一流呀!
晴朗爸爸入場之後猶豫咗一陣報唔報Air Trek,結果都登記咗!好多人排,食完飯都未輪到佢玩.如果大家有膽量玩嘅話,記得要盡早去登記喇!晴朗爸爸玩後感:「上到去真係好高,而且會感覺到個台有啲搖晃震動,好似唔多穩陣咁.每完成一part之後都好想放棄,心理壓力好大.但前面個小朋友都得,冇理由我唔得㗎?玩完呢個真係值回票價呀!」.結果完成晒所有難度階段落番嚟!出去抖過氣平伏下,心情先能夠回復正常.
自己組團達30位小朋友就可以$130/一大一小嘅價錢 (額外成人$70/位) group booking㗎喇!如果租旅遊巴入去嘅提早一星期交旅遊巴資料畀Epicland幫忙申請permit便可.不過要提提大家!負責group booking啲職員唔會太有主動性,需要自己跟貼啲.而Reception啲職員態度亦有啲欠缺,經驗話畀大家知最好先填好場地要求嘅agreement,去到嘅時候一個家庭跟住一個家庭排好隊向職員遞交agreement再戴手帶入場,咁就可以避免混亂喇!
場內職員服務相對好好多,我哋都玩得幾開心!快啲嚟Epicland感受一下全亞洲最大嘅巨型滑梯,仲有奇妙壯觀嘅探險世界啦!
EpicLand 歷奇王國
地址:香港大嶼山愉景灣愉景北商場地下G31
營業時間:上午9時半至下午7時半
費用:
星期一至星期五-$148/一大一小 (兒童為1-12歲),額外成人(13歲或以上) $168/位
星期六,日及公眾假期-$188/一大一小 (兒童為1-12歲),額外成人(13歲或以上) $200/位
(入場者須帶上手帶,全日可自由進出)
電話:2441 0098


text:
喺人流之後應用抗生素嘅幾日內,為咗就住腸道健康,需要借助多種植物營養素,像蔬菜和生果中嘅可溶性膳食纖維,粗糧和雜豆中嘅唔得溶性膳食纖維,都能為腸道正常嘅菌群提供生長所需嘅營養物質,頂檔平衡態.
經歷咗婚育嘅成熟女人還常常會特登外發生,人工流產也好,藥物流產也罷,對於經已過咗青春年華嘅佢哋嚟講實情係一場冇妄之災,如果冇喺呢樣一場浩劫之後獲得周至而合理嘅關懷,佢哋點嚟面對今後嘅風風雨雨,又點得保持佢哋嘅嫵媚和青春活力.咁,人流後食乜嘢可以對抗感染?
人工流產喺子宮內壁留返唔細嘅創面,為外界感染源嘅入侵,故而要常規應用抗生素嚟防範,而抗生素喺抑制外源性細菌感染嘅同時也會影響人體腸道正常菌群嘅平衡.
適當嘅飲食能為創傷嘅機體補充所需嘅抗感染物質,維生素a對於就住膜組織嘅健康,促進修復有著零舍嘅好處.維生素a主要嚟自動物性食品,喺肝臟中含量零舍豐富,植物嚟源嘅類胡蘿蔔素也具有實行嘅維生素a活性.葷素戳稱嘅飲食可以提高維生素a嘅吸收利用度.
蛋白質係第二種喺感染嘅預防中唔得缺少嘅營養,大豆,各種肉食,蛋,奶,乃至五穀都能提供大量嘅蛋白質.
喺人流之後應用抗生素嘅幾天內,為咗就住腸道健康,需要借助多種植物營養素,像蔬菜和生果中嘅可溶性膳食纖維,粗糧和雜豆中嘅唔得溶性膳食纖維,都能為腸道正常嘅菌群提供生長所需嘅營養物質,維持平衡態.


text:
今天X建聯班土共又提案,俾香港人加入共產黨嘅私人部隊中國人民解放軍.其實香港人要參軍,駛鬼加入解放軍呢隊無軍紀嘅部隊,依家香港人都有人已經喺 御林軍 擔當樂手,連 御林軍 都入到,咁駛鬼入解放軍,做共產黨嘅私兵?
BNO都可以做 御林軍
好多人都以為,香港人依家係入唔到英軍,呢個概念係錯嘅.如果你係英國公民,梗係可以加入英軍,但就算係BNO,都可以加入英軍,甚至喺英軍嘅重要部隊服役,好似 王嘉豪 ,喺接受Watershed Hong Kong訪問果陣,已經講自己係BNO持有人,所以BNO加入英軍,本身係無問題.而且御林軍(Foot Guard),雖然大家嘅印象係果啲著住傳統高帽同紅色制服,執行儀仗任務嘅部隊,但實際上,呢枝部隊係有作戰能力,而且亦代表住英國嘅國家形象,呢個亦都反映咗,英國軍方一直好歡迎合資格嘅香港英籍人士加入,並願意給予他們重要位置.以我所知,依家喺英軍部隊服役嘅香港人唔少,不過費時觸犯官方保密法,咁都費時講得太仔細,有幾多BNO或香港嘅BC,依家喺英國海陸空三軍服役嘅情況.
如果有意從軍,梗係加入英軍好過解放軍,除咗英軍肯定待遇好過解放軍外,英軍嘅專業訓練,實戰機會,都遠多過解放軍.而且解放軍係一隊惡名昭彰嘅部隊,喺現時仍然存於世上嘅陸軍部隊中,解放軍少數係仍然由一個政黨私人擁有,而且參與過屠殺人民任務嘅部隊,俾你想唔想加入日本皇軍?德國陸軍保留鐵十字徽號都好,德國陸軍都喺二次大戰後換晒啲鐵十字勳章,以及改名,同德國國防軍劃清界線.我相信就算日本自衛隊要稱為軍隊,都唔會自稱皇軍,因為日本皇軍個名都已經臭晒,軍人始終係要講光榮同傳統,有埋啲咁嘅邪惡歷史,你叫人點同你搏命?而近年解放軍都無實戰打過仗,相反英軍過往喺波斯尼亞,阿富汗,伊拉克執過勤, 我相信可見嘅將來,英軍仍然會喺唔同嘅維和行動上扮演重要角色,至於解放軍,對上一次實戰任務,唔計啲小戰役,最為人所知咪1989年北京屠殺自己嘅平民同大學生囉.
後話:雖然英國陸軍網頁話,依家無位俾英聯邦公民(commonwealth citizen),但如果你係BNO,你都留低求職資料,佢地有用果陣會搵你嘅.至於英國皇家海軍,已經將British National劃出Commonwealth Citizen定義,海外British National,包括BNO,都可以去申請,英國居留年期限制部分,依家海軍好得意,十分彈性處理,可能有呢個需要.皇家空軍,無論BC/BNO都一樣,如果住喺英國唔夠時間,要自己搵佢地問問.


text:
好坦白,小弟唔係iTV Coronation Street嘅擁躉,我想借套片嘅intro嚟講,一啲香港消失咗嘅嘢.
小弟以往讀書嘅地方又好,住嘅地方又好,同貓都係好有緣,小弟住喺北角舊樓嘅日子,層層都有一隻或兩隻無家可歸嘅貓周圍走,呢啲貓某程度係舊樓衛生系統嘅一部分,因為佢地好鍾意捉老鼠.無人管呢啲貓,只不過有兩三戶人會俾啲新鮮魚佢地食,日頭就懶洋洋訓佢嘅覺,夜晚老鼠就唔敢放肆.只不過,呢種天生天養嘅「獅子山下精神」就消失咗.
中大係一間傳統上唔係咁英國嘅大學,只不過,有樣嘢絕對係中大傳統,叫做中大貓,因為中大佔據成個馬料水山頭,實有一啲貓走咗入中大範圍.中大貓同啲舊樓貓又唔同,中大貓我可以叫做「公共寵物」,因為呢啲貓唔怕人,又成日走喺中大宿舍或者學生會辦公室附近,久而久之有愛心嘅學生,教職員餵養,呢啲喺中大自出自入嘅「中大貓」久而久之變成咗大家生活嘅一部分.而膠樽義仲係中大校長果陣,話太多流浪貓喺中大繁殖,要搵漁護署咁制,後嚟中大有校友同學生,入去幫啲貓絕育,雖然查實係有問題做法.中大咁多年嚟,都係咁樣人貓共處,你膠樽義管咁多把叉?
英國iTV Coronation Street將流浪貓四圍走放入opening theme(到依家2010年版都係),因為呢啲依賴社區,但又唔係固定一戶養嘅貓,係城市人情味嘅一部分.所謂獅子山下精神又好,歲月神偷果種韻味都好,呢啲舊區人情味係不可或缺.但依家林鄭月娥嘅強拍,搞到田生地產大肆入侵.呢啲城市貓如果只係西方電視劇至睇到嘅回憶,我諗都係幾荒謬.


text:
上篇講完酒店入面設施同野食,呢篇講下酒店附近環境.其實佢都喺星野area入面,步行去溫泉蜻蜓之湯同隔離嘅村民食堂,Harunire Terence都只係十分鐘腳程.所以日頭慢慢行其實係好舒服.但一入黑基本上係冇燈連方向都睇唔到,所以就算明知好近,都係叫車穩陣啲.另外遊客指定要去嘅嗰兩間教堂星野遊學堂同石之教會其實就係酒店範圍入面,所以住呢度都可以慳返踩單車上山黎呢兩個教堂嘅路程喇哈哈.
其實沿路景色都好靚,都係有樹林有小溪,我一路行一路嘅感覺就好似去左加拿大咁.
我嗰日大概一點到,房未check得in,又好鬼餓,所以第一時間就係去村民食堂醫肚.
村民食堂係食日本輕食.個餐牌有定食有散叫.價錢方面就唔算平但都唔係十分貴,一個定食set大概係指1600-1800yen咁上下.
我叫左個炸豬扒定食,點豬扒嘅醬有三款比你㨂,我㨂左蘋果味噌,味噌味又帶少少甜都幾得意.
呢個就係蘋果味噌
喺村民食堂隔離就係溫泉蜻蜓之湯.其實佢都係開放比公眾,無記錯好似係1300yen入場費.但因為我入住佢地酒店,所以我入場係免費嘅.佢除左有室內池都有一個室外池.我兩晚都有去浸,望上天可以睇到好多星星,真係好靚同好舒服!
再沿路行落少少就係harunire terence.其實嗰度真係冇乜特別舖頭,只係得啲賣得好貴嘅精品店同幾間餐廳.另外有間丸山咖啡cafe都出名嘅,坐喺嗰度飲咖啡嘆個景都好不錯!
個harunire terence其實好細,加上我去嗰日星期三同四遊客唔多非常靜,十分鐘行晒.
人少少喺丸山咖啡cafe嘆下咖啡食件cake.其實嗰日有啲凍,但為左睇風景發呆死都要坐出面.
第一晚浸完溫泉就喺harunire terence食個soba.不過我覺得味道都係普通.
冬天嘅輕井澤一到五點個天就黑晒.我去嗰時臨近聖誕,所以佢地有好多燈飾整得好靚好浪漫.
呢個就係星野遊學堂,十二月期間限定節目,晚上由酒店職員演出嘅鈴鐘同詩歌表演,都幾好聽㗎.
酒店範圍入面嘅樹林一到夜晚全部都放晒小燈箱好鬼靚.不過真係辛苦晒酒店一大班員工,因為呢啲小燈箱唔係置梗喺地下,而係佢地喺日落之前一個個咁放出黎,朝早天光又一個個咁放返入櫃.呢啲咁
傻豬辛苦嘅做法,我相信係日本先會做到.
石之教會,就喺酒店main building 行5分鐘嘅路程之內.(題外話,對於一個懶醒嘅人,5分鐘嘅路都係可以會蕩失路.呢個旅程教識我一件事 —— 永遠都唔好相信自己直覺!)


text:
呀叔出黎玩咗好多年, 慢慢由想每次都小西到依家淨係想舒舒服服比人按完出個火就夠皮
希望大家入黎可以討論同分享下自己去邪骨GE 經驗同邊到有好架步.
( 其實舊底有巴打已經開左個類似, 不過佢好似已經走左去另一台,所以我自己開返,搵返D 同好
)
呢到有幾樣自己比較著重
1) 「骨色並重」
有時出黎按摩除左想出下面D火,其實都想出埋個身D 骨火
如果個囡囡係到摸下摸下就幫你出火, 真係不去也罷.
呢樣野一般USB 都係有保證少少
2) 「安全舒適」
呀返鍾意周圍走, 有時候去D場真係好向左走向右走肉酸,毛巾又濕個地又污糟,就算比個ANGELA BABY 我都真係未必制(不過到時又唔係咁講架啦
)
第二就個場個環境唔需要太靚,但一定要乾淨
玩完都唔知會唔會生野, 真係制唔過
3) 「明碼實價」
海鮮價呢樣野比較容易係足仔,SPA 個啲場發生
所以去馬之前一定要同囡囡傾清楚
因為我聽過一個朋友分享,話佢諗叫個技師解甲, 佢解得一邊, 亞太區有一天成為亞太區佢個街,話原來100蚊就解一邊, 另一邊要加多100蚊
唔好同老闆傾, 一定要同囡囡直接DEAL ( 因為老闆乜Q都話得,迫你入左房先)
4)「必須要好向左走向右走Seven勁大波
」
我係到講下自己口味
高登比較多年青朋友, 佢地都比較喜歡幼幼瘦底, 我就岩岩相反
肥底大波(係超巨乳),成熟有技術都係我心水
肥底大波只係個人口味(如果大家唔肯定自己係咪同我一路, 可以入另一個巨乳POST 參考一下)
但係成熟呢樣野就真係有根據
一般香港做得骨場,都唔係後生,後生入去做,多數都係七日/替工
返去第一點, 其實多數唔會識按摩
其次七日場, 環境比較差
不過對新鮮感為主既兄弟就唔同講法.
講完廢話.
我自己去開JD,太子,東區,灣仔,九龍城等地
包膠我就慢慢出返.
一陣去灣仔去試新野, 希望無伏


text:
有全香港人嘅選民登記資料嘅手提電腦失蹤之後,政府話部機啲資料 加密 咗,放心喇,啲歹徒有機都得物無所用.呢啲說話,呃吓唔識電腦嘅人係得,但我認為, 加密 唔係萬能,如果政府有保安漏洞百出嘅方法 加密 ,市民嘅資料一樣凶多吉少.
加密 用乜軟件,算式
首先, 加密 用乜軟件先?2G GSM都有加密㗎,只不過,GSM嘅保安演算方法一早被以色列佬破咗,所以依家嘅2G GSM加密只係得個樣,防君子仲得,防賊就無乜可能.如果政府用嘅 加密 軟件,根本係有保安漏洞存在,咁算吧,你講果啲 加密 ,一早已經係虛有其表,並唔能夠保護市民嘅私隱,特別你知道,政府幾難至Upgrade軟件同硬件,當政府內部仲要用緊Lotus Notes為主,好多人屋企或公司嘅保安安排,都強過政府啲outdated軟硬件解決方案,相信好多做緊政府嘅人,自己其實都心裡有數.
另一方面,演算法係一個關鍵問題,依家要自己嘅資料安全,演算法用 AES (Advanced Encryption Standard),金鑰長度至少要192位元,因為依家嘅電腦越嚟越強,如果你肯出錢,買一大堆cloud service,然後用Brute Force強爆,你覺得好難爆到,唔係囉.所以政府話 加密 ,咁唔該講講軟件用乜演算法,如果用3DES都頗為牙煙,雖然電子貨幣(包括八達通),主流都係用3DES,但已經唔夠安全,我呢度唔涉及商業交易,都用到AES-128,因為呢個係最低程度嘅安全要求,如果再敏感啲嘅資料,其實用AES-256,即係同美國政府用嚟裝軍用機密嘅標準級別一樣嘅安全級別至得.
由於美國一向都好重視 加密 法,所以好多現代嘅 加密 標準都係美國政府嘅標準,而美國政府內部,有一套好嚴格嘅準則,規範晒高度機密資料,無論軟件上,定物理上嘅存放.只不過,香港一直無國防工業,又唔係主權國家,加上依家政府啲官員做嘢都係亂嚟,過去五年就尤其係,我真係好懷疑,政府資料保密嘅兒戲度,正如有網友講嘅黑色笑話,喺Excel檔案加個password叫 加密 .


text:
如果有一日你屋企門口有隻獅子喺度,你會點做?住喺美國猶他州希伯市(Heber City, Utah)嘅Kathy Inman就有咁嘅經歷.
話說Inman有一日起身之後,透過大廳嘅窗戶見到出面有隻大型動物瞓咗喺佢門口度,佢就諗:到底係咩狗咁大隻呢?於是佢就敲一敲窗,但擰轉頭望住佢嘅竟然唔係狗,而係一隻美洲獅!Inman就嚇到呆咗喺度不停咁講:「唔係狗…唔係狗…」(Notadognotadognotadognotadognotadog).呢個時候,Inman嘅屋企人都見到隻獅子,當堂嚇一跳,但係就無得笑.佢哋一路好驚咁望住隻獅子,一路打電話畀動物管制處(Animal Control).而隻獅子就瞓咗喺Inman門口幾個鐘,仲係咁望返住屋入面嘅人;Inman嘅鄰居竟然個個都唔怕死咁走出街圍觀.
終於,過咗幾個鐘頭之後,動物管制員到場向隻獅子發射麻醉劑.不過隻獅子中招之後受驚喺個社區入面周圍走;要到一個鐘頭之後,麻醉藥發揮作用,啲人先喺鄰近嘅停車場發現到佢.動物管制員將隻獅子捉返返去辦事處,並喺翌日放返去野外.
計我話,既然隻美洲獅咁中意喺度,Inman應該馴服佢嚟看門口先啱架嘛!
而就正正喺今日,有兩個旅客喺非洲國家波茨華拿(Botswana) 露營時,一覺醒來就發現有兩隻獅子喺佢哋個營帳出面舐緊佢地個營.不過佢哋就相對冷靜咁拎起手機影底放上Facebook分享.
Source: The Dodo,Telegraph


text:
喺日本AV界,女優一般好少會將自己嘅感情事告知AV迷,不過亦有例外,SOD三大台柱之一白石茉莉奈就係其中之一喇!茉莉奈初出道時已公開自己係已婚人妻,同老公育有一個囝囝.雖然係咁,茉莉奈嘅演出相當出色,故即使公開婚姻狀況,依然不減大家對佢嘅支持.之不過,茉莉奈人氣咁高,又經常出席公開活動,到底茉莉奈嘅老公有冇發現佢係AV女優呢?而事務所回答過唔少類似問題,答案通常都係「老公正在國外工作」.然而,最近喺茉莉奈嘅新作《寂しさ募って……》當中就透露出一點端倪,因為作品初段出現的字幕寫住「茉莉奈已經結束咗8年嘅婚姻關係」!咁係咪即係畀老公發現咗佢拍AV事業,因而離婚,抑或只係劇情需要而編造出離婚藉口呢?對此,茉莉奈就冇正式回應過,所以其婚姻狀態到今時今日都係一個謎.
喺日本AV界有唔少武術少女,最近出道嘅萌佳就係其中一位喇!大家唔好睇萌佳年紀輕輕,身材又細細粒咁,原來阿妹係空手道黑帶高手,更加擁有參加日本全國比賽嘅資歷添!喺佢嘅初下海作品《空手少女》當中,仲喺道場上即席表演空手道功夫,證明自己確係真材實料冇吹水!不過,功夫幾強都冇用,萌佳喺雄赳赳嘅男優面前,一樣要被弄得花容失色,喺道場中臣服於男優,不過相信呢個道場都係布景嚟啫,正路唔會有道場肯借出畀人拍AV啩.
来源: hk.on.cc


text:
人物生平
忍受逆境,得享美福
“你呢個做爸爸嘅真係殘忍,”一個國安會嘅官員噉樣鬧我. * “老婆大住個肚,個女又咁細,你居然揼低佢哋唔理.邊個嚟照顧佢哋呀?放棄你嘅信仰返屋企啦!”我話:“我冇抛棄屋企人,係你捉我嚟嘅,我犯咗咩罪呀?”官員反駁話:“你犯咩罪都好過做見證人.”
呢番對話係1959年喺俄羅斯伊爾庫茨克嘅監獄入面講嘅.等我嚟同你哋講吓,我同太太馬麗亞係點樣裝備自己“為正義受苦”,同埋我哋保持忠貞得到乜嘢福分.(彼得前書3:13,14)
1933年,我喺烏克蘭佐洛尼基嘅一條村出世.我阿姨同姨丈係見證人,1937年佢哋喺法國過嚟探我哋,留低咗兩本由守望台書社出版嘅書,叫《政府》同《拯救》(英語). 爸爸睇咗呢啲書之後,重新恢復對上帝嘅信心.不過,喺1939年,佢病得好嚴重,去世之前佢同媽媽講:“呢個就係真理.呢啲知識你要教識啲仔女呀.”
西伯利亞——新嘅傳道地區
喺1951年4月,政府當局開始將見證人由蘇聯嘅西部放逐到西伯利亞.媽媽,我,仲有細佬格里戈雷,由烏克蘭嘅西部流放到西伯利亞.坐咗6000公里(3700英里)火車之後,我哋去到西伯利亞嘅圖倫市.兩個星期之後,哥哥博登被送到附近嘅安加爾斯克市嘅勞動營.佢被判處25年嘅勞役.
媽媽,格里戈雷同我喺圖倫市附近嘅民居傳道,不過我哋要靈活變通先得.例如,我哋會問:“呢度有冇人想賣牛呀?”當我哋揾到想賣牛嘅人嗰陣,我哋會同佢講,啲牛被設計得幾咁奇妙.好快,我哋就會將話題轉到造物主身上.嗰陣時,有份報紙報道話,見證人問人有冇牛賣,其實佢哋揾緊嘅係“綿羊”!冇錯,我哋的確揾到好似綿羊噉嘅人!我哋喺呢個新嘅傳道地區,同呢啲謙卑又好客嘅人學習聖經,真係好開心.今日,喺圖倫市有一個會衆,而呢個會衆有超過100個傳道員.
馬麗亞嘅信心受到考驗
喺二戰期間,我嘅太太馬麗亞喺烏克蘭認識真理.馬麗亞18歲嗰時,有個國安會官員開始騷擾佢,想强迫馬麗亞同佢發生性關係,但係馬麗亞堅決拒絶.有一日,馬麗亞返到屋企,發現嗰個官員竟然瞓喺佢張床度.馬麗亞即刻逃跑.嗰個官員好嬲,恐嚇馬麗亞話,要用佢係耶和華見證人呢個罪名拉佢去坐監.馬麗亞喺1952年真係被判監10年.佢覺得自己好似約瑟,因為約瑟都係為咗緊守忠義而被囚嘅.(創世記39:12,20)押送馬麗亞由法庭到監獄嘅司機同佢講:“唔使驚.好多人坐完監出嚟,都冇失去佢哋嘅尊嚴.”呢番話强化咗馬麗亞.
1952年到1956年,馬麗亞被帶到俄羅斯嘅高爾基市(今日叫下諾夫哥羅德)附近嘅勞動營服役.喺勞動營,佢哋要服嘅勞役係將樹連根挖出嚟,就算天寒地凍都要噉做.佢嘅健康大受影響,好在喺1956年,佢被釋放,之後去到圖倫市.
遠離我嘅太太同仔女
圖倫市有個弟兄話俾我知,有個姊妹會嚟.我踩單車去巴士站接佢,幫佢拎行李.我一見到馬麗亞就鍾意咗佢.我付出一番努力想贏得佢嘅芳心,最後成功咗.我哋喺1957年結婚.一年後,我哋嘅女伊琳娜出世,但係我哋喺埋一齊嘅快樂時光好短暫.1959年,我因為印刷聖經書刊而被捕.有半年時間,我被單獨囚禁.喺嗰段時期,為咗保持内心平靜,我不斷向上帝禱告,唱王國詩歌,同想像我重獲自由之後可以點樣傳道.
喺監獄,我接受審訊嘅時候,審訊員大聲噉對我講:“我哋好快會消滅晒你哋,就好似消滅啲老鼠噉!”我答佢話,“耶穌講過,王國嘅好消息一定會傳遍普天下,冇人阻止得到.”之後,審訊員改變手段,嘗試説服我放棄信仰,就好似開頭講嘅噉.當威迫利誘都唔成功,我就被判去薩蘭斯克市附近嘅勞動營做七年苦工.喺去勞動營途中,我知道二女奧爾加出咗世.雖然太太同兩個女都離我好遠,但係知道大家都忠於耶和華,我就好安慰.
馬麗亞每年一次會從圖倫坐火車到薩蘭斯克嚟探我,來回足足要12日.每次佢都會帶一對新靴俾我,仲會將近期嘅《守望台》收埋喺鞋踭嗰度.有一年,馬麗亞帶住兩個年幼嘅女嚟探我,真係好難忘.你可以想像,當時我幾咁感動!
新地區,新挑戰
喺1966年,我喺勞動營放返出嚟之後,一家四口搬到黑海附近嘅阿爾馬維爾市.我哋嘅仔雅羅斯拉夫同帕維爾都喺嗰度出世.
冇幾耐,國安會嘅官員就開始經常搜查我哋間屋,睇吓有冇聖經書刊.佢哋搜匀晒所有地方,連牛嘅飼料都揾埋.有一次,啲官員仲搞到滿頭大汗,成身都係塵.馬麗亞知道佢哋只係奉命行事,都好同情佢哋.馬麗亞倒咗啲果汁俾佢哋飲,又攞咗個衣刷,一盆水,同埋啲毛巾俾佢哋用.後來,國安會嘅長官嚟到,啲官員話俾佢知佢哋受到好友善嘅對待.佢哋走嗰陣,國安會嘅長官帶住微笑向我哋揮手.我哋好開心見到自己努力“以善勝惡”所帶嚟嘅好結果.(羅馬書12:21)
即使有咁多突擊搜查,我哋仍然繼續喺阿爾馬維爾傳道.我哋仲有機會强化庫爾加寧斯克市鎮附近一個小組嘅傳道員.今日,喺阿爾馬維爾有六群會衆,喺庫爾加寧斯克就有四群,我真係好開心見到呢啲發展.
咁多年來,我哋都遇到唔同嘅考驗.我哋嘅屬靈健康有時會變得軟弱,不過好感謝耶和華任用一啲忠心嘅弟兄嚟糾正我哋,强化我哋嘅靈性.(詩篇130:3)另一個嚴重嘅考驗係,國安會嘅間諜潛入會衆同我哋一齊工作.佢哋扮到好熱心,好積極噉傳道,有啲甚至喺組織入面擔負一啲職責.呢個帶俾我哋好大嘅考驗.不過最終,我哋都認清咗呢啲人嘅真面目.
1978年,馬麗亞45歲嗰年再一次懷孕.由於佢有慢性心臟病,醫生驚佢有生命危險,就想説服佢墮胎,不過馬麗亞堅決噉拒絶咗.因為噉,有啲醫生喺醫院入面拎住支針到處跟住佢,想打針迫佢早産.為咗保護未出世嘅BB, 馬麗亞就逃離醫院.
國安會命令我哋離開呢個城市.我哋就搬去愛沙尼亞塔林市附近一個村莊.愛沙尼亞當時係蘇聯嘅一部分.馬麗亞喺塔林市生咗細仔維塔利.佢哋母子都好健康,同醫生預計嘅完全唔同.
後來,我哋由愛沙尼亞搬到俄羅斯南部嘅涅兹洛布納亞.喺屋企附近嘅旅遊勝地,我哋好謹慎噉向嚟自唔同地區嘅遊客作見證.遊客去嗰度都係為咗放鬆身心,不過有啲遊客走嗰陣,就帶埋永生嘅希望離開!
教導我哋嘅仔女愛耶和華
我哋努力教導仔女愛耶和華,幫助佢哋培養渴望事奉耶和華嘅心.我哋經常邀請一啲成熟嘅弟兄姊妹嚟屋企交往,鼓勵我哋嘅仔女,我細佬格里戈雷就係其中一個常客.佢喺1970年到1995年受委任探訪唔同嘅會衆.我哋成家人都好鍾意佢嘅探訪,因為佢好樂觀,又有幽默感.有客人嚟屋企嗰時,我哋通常會玩聖經遊戲,所以啲仔女自細就好鍾意聖經嘅歷史記載.
喺1987年,我哋個仔雅羅斯拉夫搬去拉脱維亞嘅里加市.喺嗰度佢可以更公開噉傳道.不過,由於佢唔肯參軍,結果被判坐監一年半,先後監禁喺九個唔同嘅監獄.我將自己喺監獄嘅經歷話俾佢知,幫助佢喺監獄入面保持忍耐.後來,雅羅斯拉夫開始做先驅.1990年,我哋19歲嘅仔帕維爾話俾我哋知,佢想去日本以北嘅薩哈林島(庫頁島)做先驅.最初我哋唔想佢去,因為薩哈林島當時只有20個傳道員,而且距離我哋屋企有成9000公里(5500英里)咁遠.不過最後我哋都同意佢去,呢個真係一個正確嘅決定.島上嘅人都積極響應王國信息.幾年之後,嗰度就有八個會衆嘞.帕維爾一直喺薩哈林島服務,直到1995年.嗰陣時,只係得細仔維塔利留喺我哋身邊.佢自細好鍾意睇聖經,14歲就開始做先驅.我有兩年時間同佢一齊做先驅,嗰段時光真係好開心.維塔利19歲嗰年離開屋企做特别先驅.
諗翻1952年嗰時,有個國安會官員同馬麗亞講:“你一係就放棄信仰,一係就等住坐十年監.到你放監嗰陣,你肯定又老又孤獨.”但係事實就完全相反.我哋感受到好多愛心,包括上帝嘅忠貞之愛同埋啲仔女嘅愛.我哋又有榮幸幫助好多人揾到真理,我哋都感受到佢哋嘅愛.我同馬麗亞都好鍾意去我哋仔女服務嘅地方探佢哋,睇見啲仔女幫助人認識耶和華,而呢啲人又表現感激之情,我哋都好開心.
感激耶和華嘅良善
1991年,耶和華見證人嘅活動得到法律認可,呢個增添咗弟兄姊妹嘅力量,使傳道工作發展得更快.我哋會衆甚至買咗部巴士,每個週末都去附近嘅鄉村同市鎮傳道.
我好開心,雅羅斯拉夫同佢太太阿廖娜,帕維爾同佢太太拉婭都喺伯特利服務,而維塔利同佢太太斯韋特蘭娜,就做分區探訪嘅工作.我哋嘅大女伊琳娜同佢嘅家人就住喺德國.伊琳娜嘅先生弗拉基米爾同佢哋三個仔都係長老.二女奧爾加就住喺愛沙尼亞,佢成日都打電話俾我㗎.令我傷心嘅係,我嘅摯愛馬麗亞喺2014年去世.我真係好想佢快啲復活,見翻佢.我而家住喺别爾哥羅德市,呢度嘅弟兄俾我好多支持同幫助.
事奉耶和華嘅歲月使我明白到,保持忠義係有代價嘅,但係耶和華賜俾我哋嘅内心平安就係價值非凡嘅回報.我同馬麗亞因為堅定不移所得到嘅福分遠遠超過我嘅想像.蘇聯喺1991年解體之前,只有4萬個傳道員.曾經係蘇聯成員國嘅國家,今日已經有超過40萬個傳道員!我而家83歲,繼續以長老嘅身份為會衆服務.耶和華嘅支持一直都使我有力量保持忍耐.冇錯,耶和華真係大大賜福俾我.(詩篇13:5,6)
^ 4段 國安會係蘇聯國家安全委員會嘅簡稱.


text:
2014.05.13 クリームチーズヨーグルトシフォンケーキ
男友最愛嘅cream cheese chiffon.
cheese味同其他味道最大嘅分別就係個蛋糕質地夠濕潤.
就連佢啲同事食過都話出面食唔到,出面買嘅chiffon多數都乾.
cream cheese今次都係用E&V.
我覺得整cake係佢先夠香,唯一唔好就係要去烘焙舖買仲要無細包裝,最低消費都要1kg.見耐無整又出去買返1kg返嚟.
cream cheese做chiffon時混合蛋白霜時有一樣要注意,就係cream cheese會令蛋白霜消泡.
所以多數cream cheese味嘅都唔會高.
加上我會落米粉去整,米粉嘅粒子細啲,chiffon cake質地會比較細緻,食落軟綿啲.
米粉膨脹效果無低筋粉嘅咁好,但真係我好介意一個chiffon cake係矮仔.
仲有!仲有!
就係上次提過整cream cheese chiffon最大打擊-凹 ★★★
就係咁,我不停左試又試.
終於試到夠味同水份得嚟又質地細緻而且唔再凹同矮仔嘅my Cream Cheese Chiffon.
Continue reading “my Cream Cheese Chiffon(附食譜)" →
2014.03.25 クリームチーズヨーグルトシフォンケーキ
整過咁多款雪芳蛋糕當中,芝士味係最好味.
之前整tiramisu時買咗嗰1kg Cream Cheese仲未食晒,今次輪到整芝士味啦.
點解最好味又整得咁少呢?
因為芝士味好易失敗,上次成功過之後我又再失敗,一直諗唔到失敗嘅原因.
點失敗法?我喺網上面搵咗個圖★★★
每次見到佢咁樣凹咗縮埋一舊咁鬼醜樣就好打擊.
受完打擊我唔想又再接觸佢,所以隔咗咁耐都無再整.
再整除咗男友開到口話想食,雪櫃又有cream cheese之外,最總要嘅係,我好似搵到原因啦!
上網又睇完一輪,問題應該離唔開cream cheese同其他材料混合時嘅乳化?問題.
今次索性將cream cheese,乳酪用微波爐一齊加熱到50℃.
之後同油,蛋黃混合嘅時候,除咗逐少加之外,我仲一路座住熱水等佢哋易混合啲.
到加粉之前我再將蛋黃漿過一次篩,完全可以排除一切因為cream cheese未撈勻嘅問題.
用咗呢個方法連續整咗兩次cream cheese chiffon,暫時都無咗出再現「失敗」嘅問題.
而且質地夠細緻,再無之前出現大㝫嘅情況.
暫時已經比之前嘅有所改善.
但焗嘅時間可能要再耐啲,兩次個芯都甩得唔靚,有啲痴模.
希望有一日所有問題都解決晒之後可以同大家分享呢個RANKING#1嘅chiffon cake食譜.
2014.03.10 バナナシフォンケーキ
喺supermarket見到pack有機香蕉,諗起好耐無整過香蕉味雪芳.
揀咗包最細,等佢由青BB變到成身斑點時,就拎佢嚟整chiffon cake.
之前幾次整香蕉味都係跟書嘅recipe,今次改改,又亂配一通.
男友曾經提議若果蕉味再濃啲會更好.
今次香蕉由80g加到去100g,啱啱好用晒成隻蕉.
整個蛋黃糊時已經聞到「難聞」嘅蕉味.
對於我嚟講,夠「難聞」即係香蕉味100%啦!
果茸多咗,粉類我都加返多少少.
用咗少少製菓用米粉,我覺得落咗米粉嘅chiffon出到嚟個質地細緻啲.
除咗鬆軟外,鍾意個chiffon多返啲濕潤.
整到出嚟個cake男友話夠晒味,而且水份夠,唔會乾.
味道OK,但蛋糕嘅效果未好滿意.
我嫌佢高度差少少,而且朶花開得唔夠大,只係叫勉強開到朶花.
要再改善吓先得.


text:
今次基本各方面係比前兩作神好多.
角色升COOP變得更重要,有支援能力,而呢D有D係RPG基本有(交替角色),亦有D係強化.
時間變得更唔夠用,比以前有更多活動,而自由活動時間又少左(要預告狀,改變迷宮認知多一兩日)
好既地方同大家覺得既差不多,講D唔同既感覺.
主角應該有無口之中最唔似無口,都睇得出性格,好多劇情都有對白.
其他角色比4淡既原因主要係4係以打倒同伴後加入,而佢地要面對自己既另一面,每個人都有自己煩惱要承擔既野,但5既龍司其實最路人,由頭到尾都無野承擔,佢只係好正常覺得做怪盜好玩,想一直玩落去既少年.
長鼻子今次最多劇情?而且特別,竟然係假既,今次雙子助手合一果幕好正!
不過4既佈局較正,由番長第一日入城,握手已經係.
迷宮真係以怪盜會去既地方都出哂,城堡,美術館,銀行,古墓,賭場,遊輪.
PERSONA︰今次D P有D失望,初期P除左杏同春之外都幾型,但進化之後,會長(變型金鋼?)明明轉圈用技好鬼型,龍司做咩係齊天大聖!?呢隻本身有開的,甘樣只係抽出黎,落基又係,比左明智用
塔羅牌︰真畫既好有今集既特色,但張張都好怪好邪惡,太陽曬死兩骸,死神斬左個頭,唔明點解女教皇手持咸書?
音樂方面個人都係鍾意3,4果種多D,今次ED聽得無FEEL
有D地方奇怪,應該仲有加強版︰
讶姐審判既支援係????,應該係有野
最後果到講主角同莎係升降機相遇好巧合,特別提呢到好怪
總覺明智果下係未死,雖然講左失去反應
認知世界︰呢點其實幾正,因為甘可以合理出現甘多迷宮,而且有D用日常現實既認知,貓變車果到係講唔知點解人會有甘既認知,所以佢變到(唔釋錯的話),應該係龍貓架車.銀行果到龍司叫佢拎秘密武器就話自己唔係多啦A夢
特別最後D人唔承認怪盜團,所以佢地消失.
唔係係自己留意左時事政治定真係D GAME加入多左政治?P5都好現實甘講,最後果到真係現實到無人有,大眾明知係錯,但只想唔洗理甘多,平平安安過日子就得,即使係錯,會死都無所謂,只想係呢個似自由非自由既牢裡
希望ATLUS快D出新作!


text:
一地兩檢:租地啫,犯法呀?陳劍青
2017/12/27 — 18:22
聽著中國人大講法律真係好entertaining,話一地兩檢唔係將中國全國性法律放哂「整個」香港用,只不過放喺部分西九用啫 ,所以冇違反香港基本法18條,即係講明唔准引進中國全國性法律入香港自治範圍內.
老實講,人大一地兩檢嘅決定,完全沖擊左我對中國如何理解主權嘅概念.我一直以為中國對主權寸步不讓,所以80年代都唔可以接受麥里浩嘅主權換治權方案,一定要收番香港.但今日先發現,原來21世紀嘅中國仍然可以接受租界合約,只要簽左租約就容許租埋個治外法權俾人,咁都唔算被人殖民,因為只不過係租塊地俾人管,唔影響其餘「整體」中國.
如果咁goodest嘅中國法理邏輯係成立嘅話,咁我地其實可以將九龍塘租借俾葡萄牙管,九龍城租借俾泰國,重慶大廈俾非洲各國合租,只要香港租剩九龍城公園一寸地自己管,租哂俾大陸做任何殊用途,萬國共管都唔算違反基本法,無論係點始終香港都係自古以來不可分割嘅一部分嘛,租地啫,犯法呀?
後殖民學者講得好啱,被殖民過嘅人通常唔會知道自己重俾人殖民緊,並會有意無意展露出殖民思維(colonial mentality)去做決策,唔單只突顯左對法律嘅傲慢,更加顯露左自己嘅奴性.
今日黨報大公報重講到高鐵同一地兩檢係「孖生兄弟」,好飲恨當年反高鐵個陣冇令全港市民意識到呢個咁重大嘅問題 (事實上當年具體嘅安排都未係咁具體),俾班工聯會出黎話阻著工人開飯,一班離地專家出黎講話高鐵好有效益,擾亂哂本身個議題核心.鄭汝樺,何鍾泰,當年支持起高鐵個班人早已經唔知去哂邊,最後惡果就由香港市民全數埋單.記著,當正義沒有被當刻實現,歷史永遠就只會係咁唔公平咁存在.
向當年曾努力過拉布同走出黎一齊反高鐵嘅朋友致敬.


text:
农夫
作曲/编曲:Clarence Au
填词:C Kwan 6 Wing
监制:Edison Chen
有乜野可以相信 我唔想信 你要長進
終於知道只可以信自己
信奉神信任人 信風水 信命理
信定唔信任由你地
有乜野可以相信 我唔想信 你要長進
終於知道只可以信自己
信奉神信任人 信風水 信命理
信定唔信任由你地
果晚同男朋友嗌完交 唔見咗銀包
入去差館落個包胶
點知比幾個警察包抄
問我乜事乜事 我話係急事急事
但係呢啲小事最後轉介比警署入面其中一個C I D
幾日後去High-tea 岩岩好放低筷子 佢打黎叫我快啲 乖啲
過黎警署認領番個I.D
仲借啲意岩岩好夠鐘放工
不如落去樓下個酒吧放一放鬆
我當時冇為意 六神無主
點會估到呢個便衣原來係一個騙子
加上隔離係警署 有關二哥頂住
一杯兩杯猜枚 猜吓枚 終於不醒人事
到我醒返果時 哎~ 我望見我既身體
啲衫褲係我隔離 個警察食緊煙仔
我係咪要報警 我就係去報警
所以結果攪到今日係差館衣衫不整
以前有警察保護市民 今日有警察侵犯証人
到底邊一個敢對邊一個差人以後都咁信任
當警察都唔可信斯文
有乜野可以相信 我唔想信 你要長進
終於知道只可以信自己
信奉神信任人 信風水 信命理
信定唔信任由你地
有乜野可以相信 我唔想信 你要長進
終於知道只可以信自己
信奉神信任人 信風水 信命理
信定唔信任由你地
我有個囡囡佢岩岩先十幾歲
佢有個先生咁岩同佢傾得兩嘴
果位老師都好似幾鍚佢
手機同波鞋都送咗幾對比佢
我問佢 知知點解老師特別鍚你
佢話唔只鍚 得閒仲會摸吓佢大脾
週未假期 上去老師屋企襟同一張被
老師好歡喜 將佢勃起放一啲野入黎
我個女話唔鍾意 亞Sir話佢只係鍾意
要尊重老師以後maths會高分啲啲
就係咁一次一次比佢教BIO
我個女最後終於比佢攪大咗
以前有老師教學生 今日有老師攪學生
我點樣靠你地班老師教岩一班女學生
當為人師表嘅人 我都唔可以再信人
咁斯文
有乜野可以相信 我唔想信 你要長進
終於知道只可以信自己
信奉神信任人 信風水 信命理
信定唔信任由你地
有乜野可以相信 我唔想信 你要長進
終於知道只可以信自己
信奉神信任人 信風水 信命理
信定唔信任由你地
一朝你長大 終於冇乜比你依賴惊埋
邊位有朝將你出買
事實上大概都應該了解
只得你一個 你可以信賴
一朝你長大 終於冇乜比你依賴惊埋
邊位有朝將你出買
事實上大概都應該了解
只得你一個 你可以信賴
有乜野可以相信 我唔想信 你要長進
終於知道只可以信自己
信奉神信任人 信風水 信命理
信定唔信任由你地
有乜野可以相信 我唔想信 你要長進
終於知道只可以信自己
信奉神信任人 信風水 信命理


text:
星期五過咗個好開心嘅婚禮之後!
今日終於如常生活,
星期日~飲茶,
行下街,買下嘢,超巿買餸,
今日幾乎買齊聽日嘅餸菜,
咁聽日放工就可以買啲生果,
平時買完餸都已經好多嘢,
加埋自己返工個袋,
真係想買多個生果都唔得!
今次買湯料買多咗好多,
諗住一次煲兩日嘅份量,
咁咪可以飲多一日囉!
慳水慳力又慳錢,
合乎經濟效益!
無街去咪可以整包囉,
大少又話要食pizza包,咁就整包啦!
用咗四個鐘,整咗四樣包!
一返屋企煮咗個湯種先!
跟住做咗兩個粉糰,
一個粉糰做pizza包同花生醬包,
上次已經想整花生醬包,
因為屋企無花生醬無法整,
今次買咗花生醬,但係做出嚟無麵包店整嗰啲咁好食!
~花生醬包~
個花生醬亁得滯!再諗下辦法先,
下次要跟書再整一次,今次係用自己嘅方法,
所以個包無咁靚,好怪!
我祇係參考下面個份量同做法!
~菠蘿洋葱腸你pizza包~
pizza包啲材料係大少order的,
~餐肉包~
係我整包嘅時候,大老爺話要食餐肉包喎,
又無粉糰點算呢?求其咁用咗牛奶吐司嘅粉糰,
做咗兩個餐肉包!
~北海道牛奶吐司~
再一次用新鮮嘅湯種整一次,
再看效果係點!
但差啲變蒸包,因為第二次發酵時,
用鑊煮熱啲水來發酵,唔記熄火,
差啲蒸熟啲吐司,
所以今次做出嚟啲吐司都唔知有冇影響?
做完包梗係出去食飯啦!


text:
情侶相處之間最珍貴嘅叫坦誠,兩個人選擇得喺埋一齊就好應該坦白向對方分享最真實嘅自己,亦都應該承擔起對方最真實嘅感受.不過講落就好理所當然,但其實好多情侶都做唔到.
對情人講自己嘅嘢講人哋嘅嘢都好易,但講到兩個人之間嘅問題,或者對對方嘅不滿就好難講出口.所以好多人都唔會對情人坦白講呢啲最真心嘅說話,反而就去搵好朋友傾訴,而當事人就被蒙在鼓裏,連自己做錯咩都唔知. 同第三者傾訴都可以渲洩到情緒,但就解決唔到最核心嘅問題.我最怕呢種明明有嘢但唔肯講嘅人,因為積下積下好易就會變成心病,問題無法解決之餘,自己內心對對方嘅不滿又會累積,為乜先?
有個例子就係我身邊一個女仔朋友,佢男朋友每次送禮物都送啲唔啱佢心水嘅嘢,例如過咗期嘅潮物,超實用家品,毫不時尚嘅衣物等等⋯⋯個女仔其實好唔鍾意,但係佢覺得如果開口講唔鍾意未免太港女,所以一直都扮鍾意,另一方面就搵朋友係咁埋怨男朋友無品味唔細心乜乜乜.但其實個男仔由頭到尾都唔知有問題,仲一直以為自己做得好啱,所以佢唔會改,只會一直繼續做,而個女仔就每次都自己係度覺得唔開心,咁樣好咩?
如果你係真心想改善呢個問題,你好應該同當事人講.有啲人可能怕真話太赤裸,或者怕傷害對方傷害到兩個人嘅感情,但其實一個成熟嘅伴侶係應該接受得到赤裸嘅坦白.兩個人嘅磨合都需要兩個人願意坦白分享感受,先可以了解對方嘅喜惡,先可以學識點同對方相處.


text:
琴日睇到單新聞,話有網民喺學民思潮召集人黃之鋒嘅facebook發咗條咁嘅留言:「你自焚吖,你自焚我就信你係真心為學童要撤回國民教育科」,之後仲對黃同學粗言辱罵添.跟住條友就即刻俾黃同學嘅粉屎起底,原來佢自稱由96年開始任職消防員.一眾黃粉屎除咗鏟到條友飛起,仲話佢咁講已經構成教唆他人自殺,「更稱已聯絡律師尋求進一步行動」.單嘢仲已經傳到消防處都知,條友可能會面對內部處分添.
首先,雖然本人唔認同黃同學嘅舉措,但係就絕對相信佢係真心,起碼喺呢一刻.再過多幾年,佢會唔會變成類似癲狗或者梁渣傑咁嘅政棍就唔知喇,不過我諗可能性都好大吓囉.
至於嗰位疑似消防員嘅言論,當然係難以服眾啦.不過好明顯,佢只係無聊同冇品啫.事實上,呢類人根本就無處不在,連鄙人微不足道嘅無聊blog都間中有啲蒙面人入嚟粗言辱罵.以黃同學近期咁勁嘅人氣,冇人踩場先怪啦.對啲咁嘅無聊留言者,認真嘅話,可以據理反駁.如果想展示量度,咪一笑置之囉,費事同啲人一般見識啦.換著係我,就一定會鏟到條友反艇為止嘞.但係要搞到人地受內部處分,甚至可能負上法律責任,咁又從何說起呢?
首先,無論你鍾唔鍾意都好,辱罵式言語暴力已經成為無可抗拒嘅本土文化.由大班嘅「狗官」開始,到顛狗嘅「不該」達至顛峰,言語暴力唔止深入民心,甚至已經等同言論自由,呢個係無可爭辯嘅事實.咁俾人鏟兩句又有乜大不了呢,都係意見表達方式啫,唔順咪鏟番轉頭囉.事實上,呢種言語暴力文化得以發揚光大,完全係因為某啲民主派政客同一班忠實粉屎能夠身體力行,將粗言謾罵帶到全港每一個角落,包括網上,街頭,甚至議會.自己鬧人就好地地,俾人鬧兩句就要打爛人地飯碗,甚至想搞到人地坐監,呢種究竟係乜嘢標準呢?
再講,對於一個三九唔識七嘅無聊網民,黃同學又有乜可能會認真考慮佢嘅自焚建議呢?教唆自殺云云,唔止係無限上綱,更係侮辱黃同學嘅智慧.如果咁都講得通,凸首同各高官,以至一眾保皇政客就真係好唔得閒,每日都唔知要俾人教唆自殺幾多次,叫佢地去PK死嘅人肯定唔會少囉.莫非只有黃同學可以享有人權,受到法律保護,而凸首,高官,保皇政客就個個抵死,所以教唆佢地自殺冇問題?
好明顯,單嘢根本就係以言入罪式嘅政治迫害!而由黃同學班粉屎搞出嚟,就更加得人驚,話就話爭取民主,捍衛言論自由,但係竟然講一套做一套!
報導冇提到黃同學有乜反應,唔知佢有冇參與粉屎嘅報復行動,但係佢肯定唔會對單嘢一無所知.希望黃同學可以制止班粉屎對嗰位疑似消防員嘅政治迫害,就算佢選擇袖手旁觀,咁都係等同幫兇!如果黃同學任由呢套鬧劇繼續上演,我對佢就真係好失望嘞,咁唯有對佢講聲:你yak jill啦!哈哈,如果我真係咁講,會唔會俾人話我教唆未成年人士進行不道德行為呢?
National Museum of Anthropology, Mexico City, Mexico


text:
依個世上冇咩係絕對,除咗男人一定係咸濕之外:靚女出街一定有一望,日本AV一定有人睇,而靠樣靠身材上位嘅女神都一定有人丁.上轉連登討論區,依頭有人話同邊個扑嘢短十年命都制,嗰頭有人覆扑得嘅馬上風都肯.做女神背負嘅除咗名氣,仲有唔知幾多白色嘅液體.
同女神拍拖好爽?諗深一層其實未必.
如果你女朋友算係靚女,我諗你都有試過對付狗公嘅經驗:明知條女有男朋友(即係你),但仲唔知醜咁一直搵機會埋身,說算女朋友已經拒絕到出哂面都「不離不棄」,直到你出現屌哂鬼先可能會避一避風頭.靚少少都搞到咁,如果你女朋友係出名少少嘅女神,即係FB或者YouTube有幾千過萬Follower的話情況只會更差,甚至會痴線到有人影丁丁圖同埋白色液體圖比自己嘅女神都時有所聞.做到咁出面嘅大有人在,而暗地裡對住你女朋友打丁亦自然大有人在.
咁就叫可怕?如果你女朋友再出名啲仲死.
如果有廣告要拍,或者有宣傳活動,靚女都係一個不可缺少嘅元素.試想像下你女朋友要著低胸短裙遊走於動漫節同行人專用區之上,而一眾龍友就用專業級相機作出多方面拍攝,而你女朋友唔單止唔可以走開,仲要笑住揮手任佢影,真係一啲都唔想發生.至於早前有個女優咀一個支持者硼爆牙,又或者嘉欣錫的神額頭依啲就更加唔好提⋯⋯
人總係自私,有邊個男人想女朋友咁樣蝕底比人?就算係工作需要都好,每次經過啲活動見到班女仔比人咁影法,我都會諗班龍友會唔會哂出嚟再作特別用途.所以話同女神拍拖都未必係好事,因為你未必接受到女朋友無時無刻比人丁嘅壓力.
好彩⋯⋯我並冇女朋友.


text:
2015年2月24日星期二
補給站遲早賣假貨 - 方卓如
2015年2月24日 - 信報
發哥無懼封殺,最多咪搵少啲,但套戲一樣收幾億,唔會話要刪剪佢嘅戲份,又唔會話拒絕佢入境做宣傳.呢啲叫做乜?人到無求品自高,你唔需要搶一堆堆只不過係紙嘅銀紙,自然可以講真話,講到人哋都唔敢搞你.
唔好怪港產片一啲都唔香港,變晒合拍片,要符合內地人口味.畀你拍一套港產口味嘅飛機片,咪又係畀你哋搞到鬼五馬六.唔止香港,全世界大片廠拍戲,都會問「套戲入唔入到大陸」.
電影反映社會現實
所以奧斯卡最佳影片,得一套係大片廠製作,其他全部係獨立製片公司,得佢哋肯去籌錢拍啲另類好嘢.Boyhood一拍就拍咗12年,每年要20萬美金,大片廠計唔掂條數,唔會有人肯制.佢哋只會拍幾億預算嘅大片,入大陸收一兩億美金,全球收10億,咁就係盤生意.所以電影同社會都係兩極化,一係有錢人一係窮人,中間完全唔見晒,所以幾時都話電影最能反映社會狀況.香港而家變咗大陸的補給站,遲吓會發展成點?唔好畀我估中,遲吓香港都會賣假嘢,咁就真係兩地融合.
而家南下購物因為你真,同埋滙水夠平,換錢又方便,過關又通行無阻.補給站賺到咁上下,業主就會走嚟抽水,將經濟租值全部抽走.呢個時候,補給站要賺一個見得人嘅利潤,惟有賣假嘢.內地人一直以為你真,冇戒心,不虞有詐,一直買買買.到揭發原來賣假貨,到時候已經係地溝油一樣,擴散全港,唔止補給站,處處難分真假.搞到咁就唔會再有水貨客,但係一個城市咁就玩完.
信唔信?遲早你就會睇到新聞,有藥房賣假貨.
訂閱: 發佈留言 (Atom)


text:
梁繼昌 似乎對梁振英構成極大嘅威脅,而且越嚟越絕望,所以啲五毛已經用埋啲過期黑材料嚟對付 梁繼昌 .周澄同 梁繼昌 嘅緋聞,再度被人攞出嚟.只不過,梁振英請啲五毛,一貫嘅做嘢粗疏,完全唔知呢啲過期黑材料,用嚟想人格謀殺 梁繼昌 ,只會更乞公眾憎.
人格謀殺 梁繼昌 只會令大家更鄙視梁振英
- 周澄已經唔再係 梁繼昌 議員辦事處嘅職員,之後轉咗過去端傳媒,依家應該係自由身
- 周澄已經嫁咗人,佢老公都係端傳媒走出嚟,係攝影師嚟,所以我可以講係過期黑材料
- 梁繼昌 同周澄嘅關係,根本係無證據可以證明.
- 更重要一點係, 梁繼昌 嘅私生活,關梁振英UGL案撚事?梁振英呢單案,唔係干犯《防止賄賂條例》,就係公職人員行為失當,甚至係商業案件嚟,唔通警察包二奶,你可以話警察無權查案呀,呢啲邏輯真係黐撚線.
所以幫港出聲呢個page呢個行為,除咗幫梁振英轉移視線外,亦係想誤導公眾,令公眾認為 梁繼昌 嘅私德,係調查呢件事嘅不適任人選. 梁繼昌 嘅私德,基本上同呢單嘢無關,如果講刑事罪案調查者一定要私德完整無缺,我恐怕唔少差人都炒得,你同我講,邊個差人無叫過雞,或者無包二奶,我恐怕警隊有三分一成員要被炒,至少,同埋大把案件要drop case,啲罪犯一定好多謝你呢班梁振英走狗嘅偉大邏輯.
如果啲五毛再玩呢啲黑材料,我建議不如由張達明教授,劉進圖等人領軍去調查算,雖然佢地唔似 梁繼昌 咁係英港兩地會計師兼律師,但以張達明同劉進圖對梁振英嘅質問,再加一個林卓廷,應該梁振英一樣死得好快,大家睇到張達明教授嘅盤問招招攞命,簡直係做檢控官嘅最佳教材,如果差佬落口供問人果陣,可以有張達明果隻精準,我相信好多刑事案件嘅被告,根本唔會因疑點利益歸於被告走得甩.差佬做嘢粗疏搞到放犯,呢個係法律界好多人都知嘅事.
對於周融,都係果句,唔該佢出示有 home office confirmation 嘅 form RN,證明佢已經退出所有英國國籍,做一個堂堂正正嘅中國人.身為英國人做呢啲仆街嘢,我只能講,呢啲撚樣都係正仆街嚟.


text:
購物四圍走 體驗斐濟式生活
要了解一個國家嘅文化,行當地嘅街市同超市就一清二楚.用咩方式賣買,點樣同班街坊互動,有咩類型嘅產品,其實都係話緊俾大家知呢個地方嘅生活習性,飲食文化,甚至宗教習俗.好似斐濟,當地嘅街市同超市就有濃烈嘅本土特色,今次人人去旅行就帶大家走訪斐濟不同嘅購物點,睇下斐濟人平時係點樣生活.
第一站 陀地超市
去當地超級市場格吓價,就會發現更多呢度嘅消費模式同物價水平.同一般超級市場一樣,呢度嘅基本日常用品,應該要有嘅都有,同香港嘅小型超市差不多.睇下啲價錢先…兌返港幣都唔算貴!一包薯片$8左右,餅乾一包$3都有找.仲有香港賣到好貴嘅Fiji純水,真係唔敢相信,喺度賣緊港幣只係$4.2!雖然超市成日俾人話係全球化嘅產物,個個國家超市賣嘅產品都一式一樣,但係呢度都好唔同,例如Punjas,Gangas,Farmers同FMF等本地品牌,都好受歡迎,因為斐濟好堅持—「斐濟人用斐濟貨」.
斐濟位於熱帶地區,每日平均都有22度,氣候溫和,農產品自然就生得靚啲啦!所以連帶街市都特別興旺,仲充滿住斐濟特色添.喺首都蘇瓦,最大型嘅一個市場就係專賣各種各樣嘅熱帶蔬果.呢度每日都會開放,一到星期六,日,仲墟冚到不得了,個個都爭住要買最新鮮嘅食材.搵到靚材料,成功感咪就係咁樣建立返嚟囉.斐濟人仲好有環保概念,用完嘅麵粉麻袋竟然俾佢地諗到用嚟做環保袋,型格得嚟又唔浪費,真係創意滿分!
唔似得香港,斐濟冇所謂地產霸權,超市唔多,反而小販攤檔到處擺.只要肯做肯努力,一樣可以填飽三餐,過安穩日子.斐濟雖然唔算係發達國家,但係可以見到呢度係生機處處架.
第三站 的骰大商場
喺斐濟蘇瓦,最大型嘅購物中心對香港嚟講都只係個小型商場.不過唔好睇佢咁細,精品服飾,電子產品,美食廣場都有齊,又平質素又高嘅商品唔難發現架!
第四站 免稅手信店看風土人情
臨走個陣總係好唔捨得,萬般帶不走,唯有買紀念品留念下.手信店專賣斐濟特色產品,一樣可以睇到好多斐濟嘅歷史文化.因為斐濟係自由港,免稅店應運而生,鍾意買野嘅朋友都可以喺度盡情血拼!
想了解多啲斐濟嘅地理背景,睇下佢賣咩特產就知.斐濟真係一塊福地,擁有豐富嘅天然資源,淨係最基本嘅水都含有深層礦物,味道甘香,不加防腐劑,連奧巴馬都係佢嘅忠實fans,出國成日都帶住佢.斐濟嘅護膚品牌,例如Pure Fiji,都係出名自然純淨,用嘅係本地天然材料,例如椰子油,椰乳,同埋海藻等等,佢嘅椰子系列同埋手工皂系列都好受歡迎架,日日搽吸收日月精華,真係中女都後生返幾年.斐濟好多酒店都係用緊佢嘅產品,遠至歐美都有好多Hollywood靚明星用緊.
斐濟人有智慧又做得野,鍾意整埋整埋好多手工藝品,嚟斐濟點都要幫襯下呢班咁勤力嘅斐濟人!斐濟人被譽為南太平洋上最好嘅木雕師,雕工精細,佢地嘅木雕真係好值得收藏.仲有馬西布(Masi) ,亦即係塔巴亞麻織物,係斐濟嘅傳統服裝.用紅黑兩種天然色素喺織布上面印上嘅圖案,已經成為斐濟嘅獨有標記.連斐濟航空個logo,都係由著名嘅馬西藝術家Makereta Matmosi設計,logo上面嘅塔巴圖案,完全突顯左斐濟嘅傳統文化.塔巴圖案印喺服飾,桌巾同布袋上面,都好有民族色彩,喺呢個樣樣野都機械化同大量生產嘅年代,咁別緻嘅手工藝品真係買少見少喇!斐濟人咁堅持本土文化,自給自足,
呢種精神,抵讚!
隔住個mon睇點及親身體驗嘅感受咁深呢!而家有個好消息!斐濟航空做緊promote: 由香港去斐濟,來回只需$4500(未連稅) 咋,如果你有興趣去斐濟,可以睇下斐航個網站:
Fiji Airways 斐濟航空
擁有60多年歷史的斐濟航空,是斐濟國營航空,也是南太平洋最主要的航空公司,主要提供往來於太平洋地區,北美洲和香港的航班.每周提供三班從香港直飛斐濟南迪,採用最新的A330空中巴士,帶您直闖南太平洋的天堂!
嗚謝:斐濟旅遊局


text:
「燈飾」
香港每年喺維港兩岸都會有好多大廈佈置咗好多好靚嘅聖誕燈飾,所以每年都吸引咗好多人去影相.當然睇燈飾唔係拍緊拖嘅就係一家大細,再唔係就係旅客.你細細個嘅時候有無同屋企人去過睇燈飾?但係依家嘅燈飾同以前好唔同,因為以前係用燈膽,依家好多新嘅裝飾都已經用一啲新嘅技術.不過咁多年,係大廈外牆掛燈飾嚟個習俗一直都無變過!
「聖誕」
聖誕節當然每個小朋友都會好開心,除咗有聖誕禮物同食聖誕大餐之外,好多人都會帶小朋友去尖東海旁到影燈飾.我相信好多人細過嘅時候,爸爸同媽媽都會帶佢哋去.當然我都唔例外啦!我其實都好記得以前同屋企人去睇燈飾,當然有時睇番啲相都記得當時嘅情景.好啦自己今年亦做咗人哋老竇,所以今年同老婆講我想帶個仔去影燈飾.因為我都希望佢大個嘅時候記得我哋有帶佢去睇過燈飾.
「外出」
其實帶著個仔去睇燈飾係一件幾麻煩嘅事!點解,因為真係好多人,而你除咗要顧住個仔之外,你仲要抱住佢影一張靚相.好彩我個仔都唔係好扭計,但係因為第一次去啲咁多人嘅地方,佢超級八卦同仲未知相機鏡頭係邊,所以要影到佢望鏡頭都要花啲時間!但係真係好耐無同老婆出去食餐好,所以揀咗間我好想去嘅餐廳食咗餐飯,而仔仔都算俾面無乜扭計,至少我哋都可以慢慢食餐聖誕飯.
Also published on Medium.


text:
2016年5月3日 - 信報
黎明呢幾日俾人讚到天上有,已經唔使我再多講.留意,其實黎明冇做啲驚天動地嘅嘢,只係做返個正常人,有錯就認,唔去死撐,唔會賴人.呢啲做人嘅道理,你細個阿媽都日日教你.只係而家我哋日日見啲着西裝嘅爛仔無賴太多,黎明橫空而出,示弱先至最強,話俾我哋知香港原來仲有正常人,即刻當佢神咁拜,都分唔清應該係開心定悲哀.
香港原來仲有正常人
負資產個案比去季上升14倍,究竟係咪嚟緊係1997年嘅翻版?同1997年唔同,當年按揭成數比而家高得多,借八成九成同而家得六成,槓桿今時今日係低倍數.
出嘅本金多咗,負資產機會減少,所以唔會有破紀錄嘅負資產數字.但係正資產未必一定開心過負資產,就算負資產,只要你應付到供款,資不抵債並唔係世界末日.低槓桿嘅正資產,代表你成副身家放咗喺層樓度,佢可能係你唯一嘅資產.呢件資產,正處於下跌周期,辣招底下你無法出售,等於你將所有流動資產押注在並唔流通嘅磚頭,同你用成副身家買咗件古董冇分別,只不過你可以響件古董入面瞓.
唔流通嘅正資產,要沽,就要大折讓.亦即係話,你件賬面上正資產,實際上係件流通負資產,只不過市價未有計算層樓嘅流動折讓.而家嘅負資產數量,其實遠比統計出來嘅多.
美元向下,令港元資產價格下跌嘅壓力減少.但唔好忘記,三大市場係順次序下跌.先係股票市場,繼而樓市,最後係人力市場.前兩者下跌嘅殺傷力唔夠人力市場下跌嘅影響大.失業率上升已經成為趨勢,加上負資產,1997年嘅翻版其實慢慢浮現.


text:
絲絲講場:債王論市金句超出位
「債券大王」格羅斯(BillGross)撰寫嘅投資筆記向來都好吸睛,而佢最新發表嘅言論就引起市場唔同嘅回響.債王周四再評論債市步入熊市,但今次就話:「債市好似男人一樣,都處於熊市」.此語一出,真係令市場人士唔知佢想講乜.
言論古怪揀股問愛貓
其實債王向來評論市況都喜歡借用一啲新鮮嘅生活故事嚟做比喻,而且經常會被形容為言論滑稽.今次格羅斯話「債券好似家陣全球嘅男人一樣,都處於熊市」,原來係用今時今日男性地位去比喻債市,佢仲替男性講好說話:「男性亦具有一些積極嘅特質,好似當籃球運動員就算Miss咗一個罰球,仍然會得到所有隊友低調嘅GiveMeFive!」
其實格羅斯以前都講過好多古怪言論,例如,喺一三年八月時,佢將當時債券被拋售嘅慘況,與第一次世界大戰中最慘烈嘅索姆河戰役(BattleofSomme)相提並論.而上年一月佢就寫咗一首詩叫做「來自非洲的回響」,將市場比喻為非洲,講吓佢對市場嘅感受等等.
之不過,當中最特別嘅言論一定喺格羅斯用佢以前隻愛貓阿Bob揀股嘞,原來債王透露佢成日問阿Bob有關寵物食品股嘅意見,阿Bob喵一聲就係唔好,喵兩聲就係好.哇,咁都得?可惜阿Bob喺一四年去世,搞到格羅斯幾咁傷心.
債王又透露點解喺○九年三月時會剃晒自己嘅鬍鬚.「我媽媽總係覺得有鬍鬚嘅男人蠱蠱惑惑,只不過她從來冇見過同我共事嘅兩個大鬍鬚佬埃里安和麥考利啫.佢哋兩人嘅媽媽對鬍鬚就完全冇問題喎,可能係因為我媽媽睇得太多鬍鬚偵探嘅電影啩!」
余絲韻
贊助商:


text:
樹大招風 攞到金像獎最佳電影榮銜,北京隨即封殺,搜狐等係連片名都唔准提.一切都喺意料之外,因為 樹大招風 表面上係一套拍賊王嘅片,但借賊王講政治係不言而喻.雖然呢套片嘅導演唔係杜琪峰,但三位導演都係杜琪峰嘅徒弟,杜琪峰同游乃海係咁捽套劇本,你話呢套片唔係杜Sir講政治嘅拿手好戲,真係講到無人信.
港中矛盾 日趨緊張
同樣係歐文傑有份(無錯,《十年》其中一位導演,《 樹大招風 》佢又有份),《十年》變咗香港版嘅 Braveheart,為日後香港任何抵抗運動定立咗基調,而《 樹大招風 》其實反過嚟,係《十年》嘅前傳,講述香港點解要出現《十年》描述果種抵抗,表面上係講三個大賊做世界但做唔到,實際上講,香港係點樣死,同幾時死嘅.所以北京對呢套片嘅態度同《十年》一樣,香港電影金像獎班籌委未必覺,但北京搞意識形態嘅友仔好清楚,呢套片雖然唔係杜Sir手筆,但實際上,比《黑社會》系列更心狠手辣,唔係因為《 樹大招風 》有涉及中國貪官嘅情節,就過唔到合拍片嘅送審,事實上係,成套片嘅古仔,以至對人物經歷嘅描寫,都已經係另一個方式拍嘅《十年》,你要北京批你將呢套片上中國放映,可能性係零,北京係連剪唔會接受,同《十年》一樣.
所以杜Sir做薯粉,同我做薯粉嘅心態其實好似,我們支持曾俊華係俾呢個政權嘅最後機會,我們全部都知依家港中關係可以有幾差,同埋個後果.金像獎評審咁樣投票,其實一切大局已定,香港同中國之間走上不歸路,只不過係遲早嘅問題.中國要改變香港人嘅價值觀同意識形態,拒絕履行一國兩制嘅承諾,香港人決意保留由1841年立國以嚟嘅意識形態同價值觀,衝突因此而起.我相信香港電影金像獎,明年同後年得獎嘅電影,都會係政治味奇濃,因為當今香港最大嘅問題,最好嘅題材就係政治,特別係港中之間矛盾嘅政治,而呢個問題,除非中國同香港之間,有適當方式分家,否則呢個問題永遠唔會結束,甚至成為香港文學,戲劇最大嘅題材來源同主題,呢個左膠係一百世都唔會明.


text:
商台似乎落咗重注喺 林鄭月娥 身上,星期五黃昏就上咗黃永果個扮晒蟹嘅節目《人民大道中》,今朝早就上咗新聞部嘅《政好星期天》,商台一向喺編排節目上,政治議題同目的都係好明顯,商台嘅注碼幾乎係肯定.
不過, 林鄭月娥 如果以為airtime多,就可以爭取到民心,或者催眠香港人接受佢做特首,我睇怕佢只會講多錯多.而今朝早,佢已經錯咗兩樣嘢.
林鄭月娥 香港唔駛獨裁者
首先, 林鄭月娥 形容自己係強人.通常,熟悉政治,而且真心尊重民主嘅人,係唔會,亦避用強人呢個字,因為強人統治係獨裁統治嘅另一個代名詞,一個民主社會,需要係一套行之有效嘅制度,好似美國咁,就算Trump完全係一個白痴,都有circuit breaker制止果啲膠政策.
如果 林鄭月娥 形容自己係強人,係代唔代表佢呢個人會好似獨裁者咁樣,獨斷獨行,大家要記住, 林鄭月娥 本來就出名唔聽意見.如果係強人,係唔係下次再出現佔領運動,就會指令開槍殺人,一如1989年北京果班人渣?點解我一直以嚟反對希師奶,因為希師奶係做得出用紀律部隊濫捕濫殺果啲人渣嚟,依家 林鄭月娥 自己咁講,只不過代表佢係比希師奶高檔一啲嘅人渣.香港歷史最偉大嘅領袖,包括麥理浩勳爵同彭定康勳爵,都唔係一啲自稱強人嘅獨裁者.
辯論公共財政?你以為你果套大花筒哲學係得到支持?
辯論公共財政,更加反映出 林鄭月娥 根本係不自量力,佢同曾俊華都係做過財金部門嘅官員,只不過,香港人對公共財政嘅睇法,其實好清楚,喺移民人口控制權未喺香港手上果陣,任何增加社會福利措施都會反對到底,因為大家好清楚啲錢只會資助契丹政府實施佢啲殖民政策,點解我們辛苦嘅錢,仲要津貼契丹政府同果班契丹人?如果要辯論,我想問 林鄭月娥 你嘅單程證同移民政策係點,會唔會果斷拒絕批准果啲無能力自己養自己嘅單程證持有人永久居民申請,並遣送契丹?
林鄭月娥 話辯論公共財政又好,話自己強人又好,其實都係講俾張德江聽,我會殺香港人,我會將香港人嘅錢送俾契丹人,藉此討好張德江呢啲人渣,希望張曉明指揮下成為特首,所以我一直話 林鄭月娥 係香港Quilsing,當然,香港唔少左膠,同埋熱普城果班有奶便是娘嘅人,係另一班Quilsing,所以一班有共同利益嘅人可以走埋一齊,一切都係有得解.


text:
有冇sis會同朋友一齊去FoodWise買野換印花?
-
十廾廾
最近留意到平時買開餸既超市有得換印花,入邊有唔少野我都想換,但係始終都要一定數量
我會同朋友一齊去買野,佢地又冇儲開印花既習慣,所以一次都我都可以儲到唔少印花
唔知有冇sis平時都有去開FoodWise買野又唔要d印花呢?可以pm我傾傾我地一齊去買野~
incase有人唔知今期有咩換,我都cap左張圖
[img]http://i.imgur.com/u4U8He0.png[/img]
-
CandyLeeCK
你想換咩? 我都有幾十個印花的
-
Yunea
我自己都有儲開佢既印花,因為我好想要佢個水晶醒酒器,望落真係勁靚
-
十廾廾
Yunea said in 有冇sis會同朋友一齊去FoodWise買野換印花?:
我自己都有儲開佢既印花,因為我好想要佢個水晶醒酒器,望落真係勁靚
我都係啊!另外我仲想換埋佢個酒杯套裝,其實就算你比唔到印花我
都可以一齊出來去買野交流下點樣買先最抵,做個朋友都好~
-
vanessa
我有少少印花係手,可以比你都ok既,反正得咁少都換唔到d咩
-
Joida
Foodwise印花好有用,我老公平時會去買紅酒同凍肉,但係次次都唔見佢有印花
上次問一問原來佢習慣就咁扔左d印花唔要,真係激死我


text:
其實媽媽們會否好擔心在產房遇到我返通宵班呢?話說執媽返工係會不停巡視各位媽媽嘅餵奶情況,
不論早,午,夜,
生完bb嘅媽媽其實好累好累,會好想瞓教,
但遇著執媽,半夜三更嘈人起身餵奶!!
應該好多媽媽會好想打我!
不過初生階段半夜起身餵奶係必需架!
一嚟餵人奶既頭幾日,媽媽既奶量都係好少,每次bb啜好耐可能都係得幾毫升,因為佢個胃仔都好細,人奶又容易吸收,所以真係一至兩個鐘就要餵奶架喇~
有人又會問:「又話餵人奶係按需要比佢食既?」
啱,如果係一個高需求bb,的確係佢想食就要比佢食,食幾耐,食幾多餐都要比,
但係當你生著個懶訓豬,肚餓,痾左屎尿都唔會喊,淨係掛住訓既bb,試問頭一兩個星期又點可以feed on demand呢?因為佢根本就冇demand!
呢個時候就好靠媽媽既自覺性!兩至三個鐘就要叫佢起身食奶架喇~
如果bb真係完全掃風都唔醒,媽媽都要每兩至三個鐘嘗試手渣奶去刺激上奶!!以維持「demand」!
要戒夜奶都等bb滿月,飲奶有返咁上下叻叻先去戒架
二嚟,半夜分泌更多催乳激素,所以係初生階段唔夠奶既情況下,半夜餵奶對媽媽黎講簡直係比飲上奶茶更effective!!想上奶快d既媽媽唔好錯過喇,不過如果可以配合上奶既炒米茶/茶包/食療,就更加事半功倍喇
講真果句,做d調查先
生完既媽媽話下比我知
其實你地想唔想係醫院半夜有姑娘黎教你地/嘈你地起身餵奶架?
定係你地想補奶粉等大家有得抖?
等我知道下大家其實點諗
我驚d媽媽會憎左我
#港式執媽
#半夜起身餵奶
#半夜餵奶其實有d孤獨
#可以搵我傾計wor


text:
冇肉既囡推車個陣撞到我陰部骨位痛
Hi肉地肥妹個陣係啪啪聲 有次係床既旁邊抱住個屎忽好重 一路Hi一路流汗氣喘 啪左唔知幾耐起勢咁Hi愈Hi愈大力 到最後射個下我攰到自己以為跑左幾百米
大屎忽真係好正,我插住會上下左右不斷揸搓磨 不過而家
大部份肥到成座山咁嘅肥婆,條頸後面都好多老泥,因為佢哋沖涼嘅時候卒唔到.
老泥俾頸部脂肪一層層夾住,日復日年復年咁累積.
所以大部份肥婆條頸都係黑色,越黑老泥越厚.
如果你哋有幸溝到肥婆,就人一世物一世點都要試下.
首先用手指濕少少水起勢咁卒,用匙羹刮出嚟,加兩滴美極慢慢品嚐.
初哥可能話核突,但你唔食肥婆老泥等於登上白雲山唔食山水豆腐花一樣咁傻的嗎.
下身方面又係有學問,肥婆食咁多漢堡包同牛肉,男性荷爾蒙分泌過盛.
所以塊西至屎o全部都係毛,無論佢幾乾淨,都有陣鹹魚溝變壞乳酪嘅味道.
據英國研究,82.5%肥婆都唔會剃腳毛,因為烏低身嗰下等於做sit up,有違肥人忠旨.
所以肥婆啲腳毛永遠好似鐵線咁粗.
奶西嘅時候叫佢瞓低你忠個頭埋去,兩隻手要掃佢隻腳啲鐵線等佢起雞皮,然後叫佢嗰對火腿夾實自己個頭唔好比空氣流出.
陣鹹魚味喺真空環境會得到昇華,係有層次而漸進的.
奶嗰時攝攝聲,有3D立體音響加回音效果.
你嗅覺,味覺,觸覺,聽覺得到前所未有嘅享受,呢啲先叫人生啊.
啪啪啪嗰part唔多講,因為肥婆塊田多肉好撞係常識,你塞咗入去會感受到溫暖同安全感,比一層一層肉緊緊包住.
成日笑肥婆以為自己好識食嗰啲人,根本就係未夠班,自以為是嘅表現.你比食女界嘅高手揀減肥前欣宜定係整容後楊怡,佢完全唔想答你,一嚟佢唔想笑勁你問無聊野,二嚟佢已經諗緊點班支美極返嚟.


text:
想要玩好传奇私服靠的是自己的能力.传奇私服游戏想要玩好好嘅嘢都要用好多钱买好多唔同种类嘅装备,好多嘅时候啲人玩唔玩,而系过边个嘅钱比较多啦.但系传奇私服呢个游戏并唔系咁样嘅,虽然可以洗钱买装备,但仲系靠自己嘅能力,因为大多数嘅装备都系免费嘅,或者系到个等级嘅时候,系统送嘅,所以识喺战斗当中如何拣散手似乎系一个好重要嘅嘢啦!边啲好嘅玩家知道系几时要使用咩,所以总可以轻而易举嘅打赢敌人,虽然本身自己嘅游戏怨妇好重要,但系自己喺游戏当中花嘅时间几多同经历都好有关系嘅.
传奇私服游戏中的道士是怎么回事?喺传奇私服呢个网络游戏里面,南无佬呢个游戏角色,系有住好大嘅精力力量,而且,好似系噉嘅力量,都系可以帮助到人哋嘅.另外,佢哋对于自然系好嘅熟嘅,系用毒呢方面,佢哋嘅能力,都系比较嘅强嘅.话晒,对于南无佬呢个游戏角色嚟讲,佢哋系识好多知识嘅,兼夹,仲可以用剑术,或者系其他嘅一啲法术,又或者系其他嘅一啲好高超嘅散手.传奇私服点燃初夏的第一缕阳光
其实,喺传奇私服呢个游戏里面,佢哋喺任何嘅情况下,都系可以使用出唔同嘅法术嚟嘅,而且,南无佬呢个游戏角色嘅灵活性仲好嘅强,都好嘅赶.所以,佢哋啲散手都系唔忽视嘅.比如话,喺传奇私服游戏中,游戏玩家们可以根据自己喺呢个网络游戏里面嘅级别,嚟恢复自己,或者系有其他嘅啲人嘅身体.同时,啲人都能够根据自己修炼嘅程度上唔同,嚟提高自己喺游戏中嘅战斗嘅力量.


text:
關於九龍城法院問題
標題:
關於九龍城法院問題
發問:
此文章來自奇摩知識+如有不便請留言告知我想問下,衰K仔0.96g,白手, 第一堂冇認到罪,諗住第二堂請私家律師先認, 第二堂係鬼佬官,會點判? 會唔會因為第一堂冇認所以判得重d? 係咪一定要入去拋14日? *因為法緩話法律係規定左一定要入去拎報告 係咪九龍城法院比其他法院判得重? thz!
最佳解答:
要睇吓你嘅案情同佢到底告你咩 如果佢告你藏有而你請嘅係私家律師 你認罪加律師求情通常會判你守行為或社會服務令 因為你數量唔多...同埋去得KC COUNT嘅話案情唔會嚴重得去邊 但係如果你請嘅係皇家狀(即係法緩律師)又唔同 佢都會幫你求情但係有機會拋你14 DAY先 第一堂只係過堂...所以認唔認罪對判刑的影響唔大 但如果你冇把握打得甩嘅話第二堂最好就認 至於攞報告就要視乎法官嘅需要 一般來講因為你係白手會攞你嘅社會服務令報告及背景報告 如果你未夠21歲就有機會攞埋感化報告...更生報告 另外仲有戒毒所報告(依個要你有毒癮先需要同攞依個報告一定要還押) 不過你放心...以上嘅報告唔係樣樣你都適合 要睇法官考慮到你邊樣適合 其實九龍城法院唔係比其他法院判得重 判得重唔重要睇當日法官嘅心情(唔係講笑)
其他解答:
找油尖旺同九龍城的band1尾至band2中學←上一篇 │首頁│ 下一篇→請問點去海關訓練學校-


text:
貴賓室入邊嘅size係超級細,因為啲人拉喼入去,所以有好多位俾人阻住晒.結果我係要坐電腦位嘅.
Month: July 2016
飲杯嘢先上機啦:國泰航空台灣桃園國際機場貴賓室
地點:機場1號離境大堂4樓 環境 國泰冇幾耐之前,喺台北桃園機場開咗一個貴賓室,所有嘢都好乾淨同好靚.貴賓室入邊嘅設計就好似香港嘅貴賓室咁樣用黑色同埋以木為主題.貴賓室入邊嘅座位數目都非常之多,所以完全唔擠迫.貴賓室都分咗唔同區域,最入邊呢就有一個酒吧,我就喺酒吧嗰度叫咗啲飲品同埋雞尾酒. 食物 貴賓室入邊嘅食物有好多都係你叫佢佢先至整,例如有點心同埋台灣牛肉麵.所有食物都非常之好味!呢一度叫野食嘅程序就好似我入咗間快餐店咁樣.首先我就去叫餐,之後佢哋就會俾我一個提示器.當食物一準備好,呢部機呢就會震同埋閃燈,跟住我就會去返食品部攞返熱辣辣嘅食物啦. 飲品 第一杯嘅雞尾酒我叫左(Cathay Fantasy), 嘩真係難飲到呢又甜又奇怪.所以我嗱嗱臨有叫左第二杯無酒精嘅飲品,佢個名叫做 (Cathay Delight).呢杯飲品嘅材料呢就包括有奇異果汁同埋椰汁感覺好Fresh好好味.除咗係呢個貴賓室入面飲到呢一杯飲品之外,其實你喺國泰嘅商務艙或者頭等都可以飲到呢杯飲品. 總結 我好享受係呢個貴賓室入邊嘅時間,我好肯定呢一個地方係我入過咁多間貴賓室入面都算係數一數二架啦.如果有機會我一定會返嚟呢度享受一下.


text:
唔知大家覺唔覺,近年好多明明著住香港校服嘅小朋友(主要係小學生),三五成群,出口居然是流利捲晒脷嘅普通話.明明係香港學生,但佢哋無論語言,行為舉止,以至講嘢嘅內容都同典型本地學生好唔同,你會覺得佢哋好似唔係生活喺香港,但佢哋又確實住喺香港,唔係放學即搭旅遊巴返恩平浸溫泉果啲雙非.
呢個畫面相當詭異,我初時以為係個別好似鳳西果啲學校先有咁嘅情況,後來我先知原來我個仔間本土到不得了嘅屋邨學校,都有呢種學生存在.
我一直覺得,反正700萬人反對下,你都係嚟咗香港落地生根,點解唔好好享受吓香港嘅環境,識吓香港啲朋友仔,試吓做過新香港人.但事實證明,佢哋真係唔打算融入你.
首先係語言,我仔間學校係鼓勵大家用廣東話交流的,但有些學生一副「我係唔講呀,吹呀」嘅態度,加上佢哋家長都支持佢哋「堅決維護自身文化」,學校又半當睇唔到咁(都唔處理得咁多),於是佢哋就可以繼續肆無忌憚咁講普通話,跟同樣講普通話嘅同學仔圍爐.今日嘅本土學生好多都識識哋普通話,但文化上根本無法融合,以致往往分開玩.
分開玩咪分開玩,最慘係老師懶係為咗促進彼此關係,硬係會將「大陸幫」拆散,然後安排佢哋同本土同學仔分組搞啲project果類嘅嘢.呢啲小組最理想就係貌合神離,勉強都叫可以順利完成一件事.而最壞結果係引發衝突,釀成風波,我個仔就係咁.
佢有位新來港同學,就叫佢大明啦.佢係肥仔一名,不嬲疑似有啲SEN(特殊學習需要),平時行為舉止都傾向蝦蝦霸霸同自我,只不過校內majority始終係本土學生多,佢除咗有時整喊吓人之外,都未至於成為惡霸.之但係分組做嘢時就出事喇.呢條友成日阿支阿左又唔做嘢不在話下,講嘢又無人明,組員辛辛苦苦整咗個模型(關於天文望遠鏡果啲嘢),佢居然貪玩整爛佢,仲笑嘻嘻咁擺個勝利手勢,真係想打X佢.最氣結係我哋有家長在whatsapp group開晒名投訴,但大明個阿媽居然零回應,真係有其子必有其母(佢老母平時問功課果陣好積極的,肯定識用whatsapp).
我哋都有向老師反映,但得到嘅回應係「包容,勸導」果類講咗等如無講嘅嘢,同組嘅家長都在無奈下勸仔女當少一個組員,最多當益佢,唔使佢做,但加埋佢個名.大家於是當大明透明咁,大明自己都知咩事.但唔知係咪被忽略令佢太難受,搞到要做啲古怪行為去宣洩同引人注意,臨交project果日佢居然拎支望遠鏡打我個仔,搞到支嘢爛咗交唔到,而我個仔果吓終於忍唔住,出手郁佢,結果雙雙被記過,我同老婆據理力爭都無用.成件事學校比我嘅感覺係唔願意承認大明係比較唔啱果個,只以一般衝突去處理.
有時都唔係話特別歧視某啲族群,只係當唔同族群無辦法,焗住要生活在一起嘅時候,係咪有啲嘢可以做好啲,免得大家困獸鬥咁?好似大明咁,佢作為有學障兼唔識廣東話嘅小朋友,強行將佢放在主流學校而又零配套咁,對佢,同對佢啲同學,又係咪公平?我當然唔會期望吳克儉回答我呢啲問題,希望下一任教育局長會好好思考吓呢樣嘢.


text:
香港禮賓府
香港禮賓府(Government House)係香港政府接待來賓嘅場所,香港政府嘅一啲重要典禮亦响呢度舉行.禮賓府位於香港島中環半山上亞厘畢道,前身係總督府(俗稱港督府),為英國君主代表香港總督嘅官邸,現已成為香港特別行政區行政長官嘅官邸.
史[編輯]
香港禮賓府前身係總督府,1851年動工,到1855年完工.1891年响東面擴建新翼,即今日嘅宴會廳.1941年至1945年日佔期間,依然以禮賓府作為港日政府嘅總督府,喺港英期間嘅28位總督有25位住過呢度.
1997年香港主權移交畀中國,原來打算將港督府改名做特首府,作為新任特首嘅官邸,但據講由於擔心英國响府內留低間諜裝置,因此當時新任特首董建華拒絕以此為官邸.就此前港英嘅港督府命名出現問題.最初政府稱之為「前港督府」,後來經政府專家討論後,建議將建築物改名為「紫蘆」,取意自建築物上呈深紫啡色嘅屋頂.後來由於呢個名同香港一啲建築物撞名,加上社會普遍唔認同,令「紫蘆」呢個名最終冇被採用,而改叫「禮賓府」.
2005年董建華辭職,新任特首曾蔭權宣佈將以禮賓府作官邸,並使咗1450萬港元進行維修工程,包括改良電力,電訊網絡同埋影音系統,同埋起一個錦鯉魚池,以迎接曾蔭權嘅入住.2006年1月12號,曾蔭權同太太正式遷入禮賓府居住,1月16號起,行政長官及行政長官辦公室從政府總部搬去禮賓府辦公,回復殖民地時期嘅安排.特首入住後,「禮賓府」呢個名維持不變.
建築[編輯]
香港禮賓府屬英國喬治時代建築,具有濃厚嘅殖民地風格,响英式建築上引入咗適合亞熱帶地區嘅大型窗戶同陽台.响落成後歷任香港管治者一直有對個建築進行加建同修改,並對原建築多作改動,其中規模最大嘅一次係喺日佔期間由日本工程師藤村正一喺中央加建一座塔樓,屋頂亦由歐洲式改為日本式.
前任特首曾蔭權宣佈將以禮賓府為官邸後,呢座建築物再一次進行修建,其中包括加建一個小魚池以飼養曾蔭權心愛嘅錦鯉.
香港禮賓府現時係香港嘅法定古蹟.
活動[編輯]
香港禮賓府除咗作為香港特首嘅官邸外,重係特區政府官式接見國家元首,外國政要,重要來賓嘅場所.特區政府嘅一啲重要儀式亦响禮賓府內舉行,例如每年嘅授勳儀式,香港運動員出戰奧運會嘅授旗儀式等.1999年香港特區政府同迪士尼公司正式宣佈起香港迪士尼樂園嘅發佈會亦喺府度舉行.
响20世紀90年代中,禮賓府開始接受其他組織機構借用嘅申請,其中最早嘅係由香港電台喺當時港督府內舉行音樂會.現今禮賓府每月都會預留三個禮拜五畀慈善,非牟利或公共團體申請借用,舉辦對公眾有益嘅活動,而呢啲活動必須要符合禮賓府嘅獨特地位.
香港禮賓府於20世紀90年代開始舉行開放日,最初每年一次,家下已增至每年六次,其中一次喺三,四月間府內杜鵑花盛開時舉行.不過唔係成個禮賓府都開放.開放日嘅門券收益多數會捐款作慈善用途.
此外,禮賓府係香港常見嘅遊行示威地點,尤其係過去作為港督府時,好多遊行示威活動都會以港督府為終點站.一般來講遊行隊伍由中環天星碼頭或皇后像廣場起步,到港督府嘅下亞厘畢道嘅側門止,並且响呢度發表聲明,而警方就派人喺度接收示威人士嘅請願信.但係响前任特首董建華執政期間,由於佢唔係住禮賓府,因此遊行隊伍多數改以中環政府總部做終點站.
响六七暴動期間,左派曾經响港督府周圍示威,並响府外貼好多大字報,高叫反對港英政權嘅口號,係呢個年代香港人最鮮明嘅集體回憶之一.
傳說[編輯]
關於禮賓府嘅建築民間一直有各種嘅傳說,其中最著名嘅係指禮賓府有一條秘密嘅地下通道可連接中環嘅香港上海匯豐銀行總部同金鐘嘅添馬艦海軍基地(家下中國人民解放軍駐港部隊大廈).事實上呢個係一條二戰時用作防空嘅地道,响1940年11月起,通往當時嘅布政司署,長度比傳言中嘅短.通道嘅入口原設計喺禮賓府嘅花園,但當時嘅港督羅富國對呢個設計唔滿意,就將地道入口改响地牢嘅一個儲物室內.
另一個著名嘅傳說指,20世紀80至90年代過渡期間,中英兩國曾進行一次風水鬥法,中方喺中環起呈尖角狀嘅香港中銀大廈,其中一個角尖正對住港督府.港督府就此請風水專家睇風水,最後決定响港督府花園面向中國銀行大廈嘅方向種上柳樹擋剎.此外亦有傳說指當年起港督府嗰時曾經有風水高人指點,揀咗喺背靠山脈面向海港嘅現址起.曾蔭權上任後,起錦鯉魚池亦被指係化解中銀大廈嘅剎氣.


text:
近年南韓經濟起飛,文化更席捲全世界,想嫁去南韓嘅外國女子大增,但佢哋嘅離婚率亦十分之高,有關當局為免悲劇持續,決定要嫁去南韓嘅女子,都要進行面試,過關至可獲發簽證,嚟自9號會所嘅藍天,就表示極力反對.
藍天最喜歡睇韓劇,更喜歡聽韓國偶像團體嘅歌,雖然唔知唱乜,但就話隻隻歌都好聽,個個男生都靚仔,佢更爆料:「我好細個就已經好迷韓國男明星,裴勇俊更係我嘅偶像,當年話過一定要嫁畀佢,雖然家陣咁多男星湧現,但要嫁都一定會嫁畀裴勇俊,所以聽到呢個消息,真係好唔開心,我哋結婚點解要畀有關當局審查呢?唔通你怕裴勇俊會呃我咩!就算真係呃,我都心甘命抵.」裴勇俊當然唔會呃你,但立法原意係保障嫁過去嘅新娘,清楚明白夫家嘅情況啫!
問藍天對南韓有幾多認識?佢話:「我煲咗咁多年韓劇,對當地嘅社會情況,可謂瞭如指掌,而且唔怕話畀你知,我曾經同個韓國靚仔做男朋友,佢好鬼熱情,一去佢屋企過夜,都唔使旨意有覺好瞓,每次親熱佢都全力以赴,絕冇欺場,所以第二朝起身,真係腳仔都軟o架!可惜實在太筍,所以好多人爭,最後畀個富二代搶咗,但我始終覺得南韓嘅男仔真係好正.」其實香港嘅男仔都一樣咁熱情,唔信大可搵個試試!
年齡:21歲
三圍:35-24-35
撰文:小德
攝影:阿德


text:
「綠野游蹤」係新濠影滙以熱帶森林河流為主題嘅戶外游泳池,我哋坐摩天輪由高處望下見到時已經覺得好吸引喇!喜愛玩水嘅晴朗又點會錯過呀?
泳池位於3樓平台,響宏偉嘅8字摩天輪下暢泳,真係另有一番風味呀!
左手邊嘅係「游吧」,游水游到肚餓就可以去呢度食啲嘢,補充番下體力.
而右邊係進入熱帶森林河流嘅入口.
響呢個大池度玩下先啦!yeah~
響大池玩飽不如過去專為兒童而設嘅嬉水區「童樂池」度玩啦!路過洗手間,設計夠晒特別,好似真係去咗原始森林咁呀!
二話不說就已經急步上咗嚟呢度,有條巨型急流滑梯,正呀!
比大家親身感受一下啦!去片~
瀡完直梯,不如試埋彎梯啦!好似仲正喎!*o*
附近有個噴水池都好受小朋友歡迎~ 晴朗已經玩到進入咗忘我境界喇!XD
響童樂池玩夠,不如去熱帶森林河流玩下囉!快啲攞番個大水泡啦!
坐住水泡,隨水漂流,穿越高低橋樑,途經瀑布急流,好刺激呀!
晴晴同我坐一個大水泡,一齊去歷險lu喂!
嘩!我哋即將進入「巨口鱷魚潭」喇!鱷魚張開大口,就好似想吞咗我哋落肚咁呀!
尾隨嘅朗朗都好enjoy咁喎!
見到「游吧」,亦即係代表河流旅程差唔多到達尾聲喇!又漂流番嚟大池,可以繼續玩水lu~~
響人造沙灘玩沙都一樣咁開心!
泳池旁設有一個個鵝蛋形嘅休憇處,真係好有渡假feel呀!可以將隨身物品放響度,亦可以坐低嘆下小食,咁先係人生嘛!
鍾意嘅亦可到「游吧」外嘆番餐,環境好悠美,簡直樂而忘返~
場內仲有另一個泳池,不過撞正進行定期清潔暫停開放,要留待大家發掘箇中樂趣喇!
「綠野游蹤」既有游水區,亦有漂浮河道,仲有一個專為小朋友而設嘅童樂池,真係啱晒大人同小朋友嚟玩呀!池水比較淺,比小朋友去玩都覺得放心啲啦!不過要提一提大家,童樂池嘅滑梯只係for 12歲或以下嘅小朋友玩,晴朗媽媽初時唔知sir咗一次好爽呀!如果同去年澳門大倉之旅嘅天浪淘園比較,呢度係屬於迷你版本.不過相信酒店主打嘅並唔係「綠野游蹤」,所以如果入住酒店當係一個遊樂設施都OK呀!咁又玩咗一個快樂悠閒嘅下午,係時候要去下一個節目,返上房沐浴梳洗先喇!拜拜~~
綠野游蹤
位置:澳門路氹城金光大道新濠影匯3樓
網址:www.studiocity-macau.com/tc/accommodation#spa28


text:
原來係淡季澳門嘅靚靚酒店都會推出一啲優惠package. 今次就揀左Grand Emperor Hotel. 1488就有一晚豪華套房,tea,自助晚餐同兩日嘅觀光巴士卷,都幾抵.
去左咁多次澳門都係第一次坐無頂觀光巴士(雖然香港都有),感覺幾新鮮.
瞓左一晚第二日一上車親切嘅導遊阿姨會問你想喺邊度落,沿途仲會開咪介紹返澳門嘅名勝.不過我好想同佢講個喇叭喺空曠嘅無頂上層巴士完全發揮唔到作用,我完全聽唔到佢講咩...
我地喺新八佰伴上車(喺正Grand Emperor Hotel隔離),之後喺澳門塔陸續有來自大陸同外國嘅遊客上車,都幾熱鬧.
我地最後喺官也街落車,買完手信就行到威尼斯人搭穿梭巴士到氹仔碼頭上船返香港lu.
澳門百去不厭嘅另一個原因
係佢有各式各樣嘅美食
而且豐憸由人
有幾十蚊一餐嘅地道美食亦有幾百蚊嘅酒店自助餐
今次原本plan jor要去食自助餐
但最後發覺太多好嘢食所以最後放棄左個自助餐
呢間禮記雪糕聽聞喺澳門有好多年歷史
原先我唔知有呢間嘢
係去酒店嘅途中見到
芋頭味同咖啡味好好食!
好有質感
唔似平時食開嘅雪糕
芋頭味似係芋頭蓉咁
不過個士多啤梨就好難食好藥水味...
呢個叫南屏文治
間餐廳叫南屏雅聚
其實食過香港嘅蛋治就唔會覺得呢間嘢嘅蛋治有咩特別
不過睇旅遊書介紹呢間係澳門最古老嘅咖啡室
所以點都要去下
落單唔會寫單
阿姐會直接大嗌俾㕑房聽
好得意
呢間雪糕店叫檸檬車厘
我就嗌左佢嘅signature icecream lemon cherry試下
又幾好味喎:D
喺大三巴街食完檸檬車厘食完胡椒餅篤完魚蛋之後頂住個肚再行去何東圖書館附近嘅the paddinton pancakes食pancake!
佢有各式各樣咸同甜嘅pancakes食
我地嗌左個chocolate三層panacake食
質地煙煙韌韌幾好食
不過本身pancake無咩味道
無我想像中咁好食
反而杯mocha就幾好味!
第二朝去左the paddinton pancakes對面嘅Brick’s Burger食
叫左花生醬burger因為喺香港未食過有花生醬嘅burgerlol
結果超級驚喜!
超多花生醬之餘塊漢堡扒好好味!
簡直係成個trip ge重點XD
不過如果趕時間真係唔好去
話說我等左九個字...
另一個驚喜位係18蚊可樂任refill
都唔知係第幾次到澳門了
今次係第一次同梁子兩個人去
今次係我第一次上澳門塔同去科學館
原來科學館門前有棵好靚嘅心心樹!


text:
BREXIT 已經係事實,唔少BNO同BC持有人都關注可以點樣行使 居歐權 ,特別BNO果班,因為BNO喺唔同歐盟國家,唔同州份,行使嘅程序同難度都係唔同.我本身有處理唔少查詢嘅經驗,所以我明.
居歐權 文章設立paywall嘅原因
不過,由於中共五毛眾多,如果我太公開教人行使 居歐權 嘅程序,我怕啲中國駐歐使館會派人玩嘢,所以我唔敢公開寫文講 居歐權 ,寧願逐一解答疑難.但由於依家已經有明確嘅 BREXIT限期,BNO需要儘快行使 居歐權 ,見日本生活貼士有關嘅文章,paywall達致有效控制資訊流通嘅手段,所以有決定用Paywall機制,但比日本生活貼士相關文章為嚴嘅審查機制,去發放文章資訊.
而成個機制係咁
1. 依家固定俾月費五十蚊或以上嘅用戶,以及曾經參與BNO眾籌計劃嘅人,唔駛申請,我會俾你密碼.但如果你email有改動過,一定要通知我,因為就嚟返香港嘅BNO密件,password都會用同一途徑送過嚟你度.
2. 其餘人等,要填以下簡單申請表,並在填表前繳付港幣廿五蚊行政費用,目的係提高審查門檻[sform id=’11447′]
3. 如果申請獲批,果廿五蚊會直接用嚟俾第一篇文嘅費用,我會俾第一篇文嘅password,如果唔獲批,果廿五蚊亦唔退還(五毛自己諗清楚),再申請亦唔會受理,除非你有具體證明你唔係五毛,或黃毓民有關嘅人物.
4. 申請獲批嘅人,日後唔駛重覆填表,每一篇文嘅免費版,會有簡單付款證明表格,只要你俾咗廿五蚊,我就俾密碼.
5. 我亦接受用email或fb page message嘅申請,但如果申請得多,可以會耐少少處理,請諒.
第一篇文會喺明天下午出街,依家俾定資料同行政費用嘅用戶,可以減省我嘅時間.


text:
人生在世,令人最煩惱忌會係咩事? 當然係錢啦! 雖然話 『金錢係萬惡之根源』,但係,無錢就咩都唔使做,焉度都唔使去.要有錢當然要搵工啦,好不幸地,小妹開始工作時,完全錯失晒香港經濟起飛忌黃金時代,被香港同外圍經濟KO晒,畢業後幾年,經常要在人肉市場 (對唔住, 應該係求職市場) 打滾,時浮時沉……
我叫Kitty,係一個喺中環返寫字樓嘅OL,平時返工多數返八點半放六點,無錯,係返八半放六,今時今日,已經無咗朝九晚五呢支歌仔唱好耐喇.久唔久老細有事要幫手,都要OT夜收工噶,OT有無錢? 梗係無啦! 我第一份工果陣就有嘅,而今梗係無啦.
唔知好彩定唔好彩,我遇親尐公司,唔係摺埋就裁員,我大大話話都被人裁過三次,每次被揀中時,都會問: 「何必偏偏選中我?」好彩忌,如果做夠兩年以上,都有份遣散費捱住一陣先囉…… (但唔係次次恁好彩架嘛!) 跟住咪又要搵工.
就係恁,恁多年我好似一個遊牧民族恁,在不同的機構「遊走」.有尐老闆慨嘆尐打工仔坐唔定,成日想轉工;喂,你估我等想噶? 要有得畀我長做長有先得噶?
喺唔同年份走入求職市場,搵工的策略都需要隨之應變,如果唔係,真係挺 「揸兜」啦!
返中環好唔好 ? 睼你用焉方面去睼啦.好嘅就係一落街咩都有得賣,有超市,便利店,護膚或個人護理用品,絲襪,返工衫或者返工鞋恁啦.唔好嘅就係食晏非常昂貴,閑閑地都要六七十元一個餐,好尐嘅要過一百元添呀! 我記得畢業後第一份工又係返中環,箇陣食個午餐都無恁貴噶! 都唔知點解,份人工越黎越唔見使,唉!
講返我平時嘅工作,主要都係照顧公司幾位老闆,渠地出差時,幫渠地訂下機票,酒店,或者幫渠地處理下尐私人事務啦.有時老闆話要召集幾個offices嘅同事黎香港開會,咪要去搵酒店會議室格價,安排尐同事來港住宿,幫渠地預訂會後的晚飯地點等等.另外,我要處理公司嘅 「行政」事務,好聽就叫行政,唔好聽咪叫打雜囉.即是要搵人定期維修影印機,咖啡機,睇住清潔office尐阿姐,公司梳化 (server) 有事,要搵總部箇邊同事幫手解決,如果係軟件問題,就call 幫公司搞IT間公司嘅人上黎,重有果尐寄速遞呀,office 植物叫人黎淋水呀等等啦.
其實,我最怕係尐機器出事,平時無特別事,壞咗咪搵人黎維修囉,我最怕係有 event 箇陣,要彩色影印時無晒碳粉,或者部影印機突然 「跪低」,唔係講笑噶,上次開大會,尐同事黎到香港office 先密密改尐 powerpoint,要等渠地改好先畀個檔案我印,有個同事個檔案有成百幾張slide,結果開會之前果日,我,同事S,同事E,再加埋司機哥哥,先至搞得掂,事關印完要分,分完又要打孔,之後先至入落去個binder file,要執到靚靚仔仔開會,因為總部幾個高層都有份開會,要打醒十二分精神囉.箇晚係由下午做到夜晚十點,結果都未整完,要第二朝一早返公司搞埋手尾…… 箇晚本來要去中學老師的喪禮,因為要OT,始終唔能夠出席,嗚! 希望老師唔會怪我啦.
本文刊登於《輔仁媒體》 2013年8月21日


text:
女車手:停車都照鏡 男車手:最後一刻先剎車?
成日都話男女大不同,其實男仔同女仔無論係性格定係處事方式方面都真係有好多唔同嘅習慣,唔信?望下你同你嘅另一半咪知囉,小編身邊成日都有好多朋友埋怨,點解男/女朋友揸車時會點點點,而跟據非正式統計,一般來講同一個性別嘅人都會有一啲相同嘅揸車習慣,今日就等我小編同大家分析一下男同女揸車嘅時候一啲會令另一半諗極都唔明嘅習慣.不過講到尾為人為己,最重要都係大家要注意路面安全.睇睇!
1. 突然cut 線
好似片入面嘅女仔咁,聽到隔離嘅男方一提醒要cut線就即刻行動,但完全冇留意路面環境,其實馬路上面真係好多車,橫衝直撞咁cut線好危險架.
2. 反應慢
好多時候,等緊紅綠燈時,比較多女仔就會好似片入面嘅女仔咁走咗去照鏡或者做其他嘢,搞到轉咗燈都唔為意,令到後面嘅司機要響安提佢,所以大家揸車嘅時候記得要隨時留意路面環境.
3. 泊車無限期?
好多時候呢男仔係會揸車嘅時候就好似車神上身咁,但係去到泊車就泊極都泊唔到,就好似片段入面嘅男主角,結果明明準時到都變遲到,所以男士們要做車神,首先要識得泊車.
4. 最後一刻先剎車
唔知點解男仔揸車嘅時候,鍾意拖到最尾1秒先剎車,搞到坐係你隔離嗰個拿手唔成勢,其實早啲收油都唔係咁難姐.


text:
好耐之前, 有件鬍鬚佬, 他到處去搞d龜, 搞到隻龜縮埋個頭, 就會變成個龜板. 鬍鬚佬可以利用個龜板, 去打擊敵人, 同賺取金幣. 而且, 條鬍鬚佬仲會食真菌, 食完之後變到老練咁大, 又可以食d好似草藥既植物, 食完即可迫身體d虛火迫出來, 直頭係個手掌射粒火球咁. 聽完以上既你聯想起d乜呢?
你無估錯, 我講既係一個好經典既電視遊戲, 呢個遊戲就正是被香港人稱為「孖寶兄弟」既瑪利奧兄弟. 此遊戲超級架勢, 相信你即使無玩過, 都聽過.
佢係一個個日本任天堂推出既遊戲, 於一九八七年搞左個叫「超級瑪利奧世界」, 然後就旋即瘋魔全球, 最後搞到同系列出好多個. 俗話都有講啦, 寧欺白鬚公, 莫欺鬍鬚佬, 兩條穿工人褲的中年鬍鬚佬, 竟然係全世界最賺錢既遊戲品牌, 呢兩架其貌不揚既麻甩佬, 佢地的受歡迎程度, 完全頂得住果隻比卡超. 咁孖寶兄弟成功既原因係咩呢? 我估就係在於其保留幾個重要元素啦, 例如鬍鬚佬呀, 龜板呀, 食草藥會迫d虛火出黎呀咁.
任天堂靠以上元素, 賺到豬籠入水, 亦變左世界上最富影響力既遊戲廠商之一. 不過呢期唔算好順利, 手機市場成長得好快, 或多或少都影響左「老任」, 任天堂既股價, 由金融風暴前七十美金, 去到今日只剩五份一, 二零一二年仲首次出現虧損. 不過呢個世界風水輪流轉, 任天堂勝在彈藥夠, 諗到好橋, 過幾年一個屈尾十又掂番都好自然.
呢個世界無獨有偶. 所謂日本有個任天堂, 香港都有個海乜堂, 我自己經常塔巴士都可以睇到有佢地既廣告, 跟任天堂一樣有鬍鬚佬當主角, 十分幽默盞鬼. 唔知係巧合定係點, 大家一樣係鬍鬚佬做招牌, 用龜板賺錢, 仲有土茯苓可以幫你降火. 喂, 點解咁似? 老老實實, 我都唔知點解.
不過始終有一點唔同既, 就係真菌, 真菌呢樣野幫任天堂發達. 但對香港果個就相反. 雪上加霜, 星期五走過路邊書報攤, 見到兩個大頭條, 搞到話又退貨又盛. 一時之間都幾多風雨.
但呢個世界有危就有機, 又係果句, 塞翁失馬, 焉知非福呢. 可能呢個正正係任天堂向中華市場踏出一步既好機會都唔定喎? 既然大家都多事之秋, 更加應該搞下新意思沖喜下, 合作出番隻 game, 用番鬍鬚佬做主角, 照樣踩下d龜板, 至於朵花以後就叫土茯苓, 食左就會清熱降火, 直頭將d虛火排左出去. 唔好覺得無厘頭, 呢期就係興 crossover.
如果真係咁樣做, 甚至可以順勢出埋龜苓膏, 釀個品牌上去, 賣晒全世界. 將龜苓膏呢種文化推廣出去全世界, 將香港文化發揚光大. 都咪話唔得. 日本人一向都好鐘意香港文化, 可能玩下手, 會將龜苓膏變左日本既潮食都唔定添呀.


text:
呢幾日我喺東京法務局出入,連法務局啲人都認到我呢個識寫日文但唔識講日文嘅怪物果陣,我腦海浮現其實係《 半沢直樹 》嘅畫面,以及果句經典對白:やられたらやり返す,倍返しだ!! (以牙還牙,加倍奉還).甚至係果句:100倍返しだ! (百倍奉還).
半沢直樹 嘅社會環境
對好多人嚟講,日本係秋葉原,係京都,係溫泉,係藥妝店,吃喝玩樂,甚至去日本讀書,做嘢,都未必要面對官僚制度果種公務員如果心術不正,就一定走火入魔嘅世界.但呢幾日我出入東京法務局查冊,雖然東京法務局呢排強調已經係人權之世紀一類口號,但日本官僚嘅制度,我作為英國人,我可以咁講, 半沢直樹 係幾乎你要尋求公義嘅一種態度,你無呢種覺悟,唔好話喺香港,喺日本都休想尋求社會公義.
喺日本公司法裡面,其實查閱基本公司資料,呢個係考你基本嘅處理表格同文件能力,但查閱公司股東大會紀錄,股東名冊(株主名簿)呢啲嘢,根據日本商業登記法第十一條:登記簿の附属書類の閲覧について利害関係を有する者は,手数料を納付して,その閲覧を請求することができる.關鍵字係四個漢字,利害関係,咁乜嘢叫有利害関係,其實係無一個嚴格定義,呢個要法務部登記官信納呢件事,即係登記官有好大嘅裁量權.呢種裁量權如果俾官僚經常使用,係可以十分之危險,連政府部門做嘢都可以有咁大片灰色地帶,更何況私人機構.
日本好多程序嘅嘢,無話得定唔得,只不過,由於官員裁量權大,加上有好多嘢,係故意user-unfriendly,例如,香港商業登記annual return所夾付嘅文件,其實都會pdf化,你可以查得到,只係俾錢問題,但喺日本,你網上睇都無用,你必須去間公司登記嘅自治體嘅法務局,睇一本擺喺office嘅文件copy,仲要唔准影印,只准影相,所以基本上,你決心唔夠,資源唔夠等等,就可以被hea走,所以,日劇 半沢直樹 呢種人至可以求得公義,得到日本人深深共鳴,其實係同當地人生活極之接近.
所以公司條例嘅查冊權利係必須捍衛,而喺一個充滿灰色地帶嘅社會,你必須有 半沢直樹 嘅意志.


text:
-
臺南市抽驗水質(溫泉,游泳池,三溫暖)檢驗結果總表--2017/12/08更新臺南市抽驗水質(溫泉,游泳池,三溫暖)檢驗結果總表
-
臺南市市售抽驗計畫加水站管理抽驗計畫加水站管理
-
臺南市登革熱病媒蚊密度調查編號,調查日期,縣市別,區別,里別,經度座標,緯度座標,調查種類,調查戶數,陽性戶數,調查容器數,陽性容器數,布氏指數,容器指數
-
登革熱專區本資料集提供臺南市登革熱疫情相關資料
-
臺南市急救責任醫院資訊本資料集主要提供臺南市急救責任醫院資訊
-
臺南市各項預防接種衛生所及合約醫療院所名單本資料集主要提供各項預防接種衛生所及合約醫療院所名單
-
臺南市偏遠地區巡迴醫療服務日程表本資料集主要提供偏遠地區巡迴醫療服務日程表
-
臺南市各區精神科相關之診所,醫院本資料主要提供臺南市各行政區精神科相關之醫療機構資訊
-
臺南市各區皮膚科相關之診所,醫院本資料主要提供臺南市各行政區皮膚科相關之醫療機構資訊
-
臺南市各區家醫科相關之診所,醫院本資料主要提供臺南市各行政區家醫科相關之醫療機構資訊
-
臺南市各區耳鼻喉科相關之診所,醫院本資料主要提供臺南市各行政區耳鼻喉科相關之醫療機構資訊
-
臺南市各區骨科相關之診所,醫院本資料主要提供臺南市各行政區骨科相關之醫療機構資訊
-
臺南市各區內科相關之診所,醫院本資料主要提供臺南市各行政區內科相關之醫療機構資訊
-
臺南市各區外科相關之診所,醫院本資料主要提供臺南市各行政區外科相關之醫療機構資訊
-
臺南市各區兒科相關之診所,醫院本資料主要提供臺南市各行政區兒科相關之醫療機構資訊
-
臺南市各區婦產科相關之診所,醫院本資料主要提供臺南市各行政區婦產科相關之醫療機構資訊
-
臺南市各區神經科相關之診所,醫院本資料主要提供臺南市各行政區神經科相關之醫療機構資訊
-
臺南市各區眼科相關之診所,醫院本資料主要提供臺南市各行政區眼科相關之醫療機構資訊
-
臺南市各區神經外科相關之診所,醫院本資料主要提供臺南市各行政區神經外科相關之醫療機構資訊
-
臺南市各區泌尿科相關之診所,醫院本資料主要提供臺南市各行政區泌尿科相關之醫療機構資訊


text:
小弟雖然係一個狂熱嘅巨乳愛好者,但並唔係一味盲目地追捧巨乳女優,因為我同好多AV迷一樣,欣賞巨乳嘅同時,亦會細味女優嘅演出,好似春菜花咁有巨乳又演得出色,正有資格成為我今生最愛嘅女優之一嘞.
約三年前,日本AV公司MUTEKI成立,為我哋AV迷不斷帶來好消息,好成點?呢間公司致力為我哋男人,利誘知名藝能人下海,我哋一直嚮往欣賞到佢哋裸體以及同男優激戰嘅心願,就係因為此公司而一一得以實現.不過,好多女藝人可能因為唔習慣演床戲,所以下海之後未能夠成功得到AV迷支持,除咗知名嘅佳山三花同春菜花.2008年出道成為水着女優嘅春菜花,論樣貌雖然唔算係一級美人,但係帶幾分活潑,嬌俏,笑起嚟仲有一派傻大姐嘅天真稚氣,我就好鍾意喇.但係,令小弟我鍾意佢嘅地方,仲有其純天然嘅43吋K-Cup巨乳!呢對巨乳分量十足,成個大木瓜咁,真係見到都精神一振.最難得仲係阿花巨乳驕人之外,腰幼又身材高挑,絕對唔似一般巨乳妹咁予人又肥又矮嘅不良感覺.
雖然MUTEKI搵嚟嘅女優個個都有名堂,但係好少能夠於AV界作持續性發展,多數都係拍一,兩隻碟就玩完.之不過,春菜花就唔同喇.2010年阿妹由MUTEKI引入AV界嘅時候,拍下三部作品,但由於打到啲格仔又多又厚,所以有人認為佢有打假之嫌,更覺得佢應該會同其他女藝人咁拍完三部作品就收工.然而,三部之後,阿花深得求才若渴嘅AV名廠S1賞識,招佢為專屬女優一直効力至今.事實上,S1真係深慶得人,阿花嘅表現完全冇令廠方或AV迷失望.下海初期,佢面對男優嘅挑逗,總係怕醜到縮埋一舊,兼且呻吟連連,當男優嘅指尖或舌尖攻到三角地帶,佢仲緊張到大叫,尖叫,狂叫,正好滿足到大家嘅獸性.到後期,經過多部作品洗禮之後,阿花已經學識邊甜笑邊招呼男優,過程招招順暢,但係最正都係佢玩波嘅表演!每次見到佢用對巨型木瓜奶掃蕩男優,感覺必然興奮莫名,再用之夾住長物套弄至爆發,真係招招奪命.
年齡:23歲
身高:5呎5吋
三圍:43K,23,33
推介作品:《20種變裝》
推介場口:春菜花咁一流嘅超級巨乳女優將會為我哋提供源源不絕嘅新鮮感,因為整部作品當中,佢足足換上二十個形象演出,包括旗袍,護士服,兔女郎服,OL套裝等等,加上其一流性技,令每個段落都精彩無比,成部作品都值得再三回味.
撰文:賢


text:
依幾日我真係嬲到不得了,以前好心將個IPAD密碼話俾老公知,等佢自己時都可以用IPAD,點知我返到屋企,居然改咗密碼我唔知!
當初為咗唔俾佢哋係咁用IPAD打機,我才出此下策,點知,依家反被人咁對我!算!唔係我的嘢,但我覺得唔被尊重!
依幾日令我感受好多,之前都有評論過當年為何UNTIE會狠心留底兩個小朋友自己走咗去,依家我明啦!嗰個不被重視及尊重的感覺,好似自己係屋企都是可有可無的!佢就成日就哂兩個小朋友,討好佢哋為咗讓佢哋鐘意自己,我就為咗要小朋友健立良好的生活而訓練佢哋,咁小朋友鐘意邊個吖?咁處處就佢哋嗰個囉!如有一日我離開咗,唔會有人會想起我的!
為咗阿仔,我不知同佢吵過幾多次,點解可以咁食古不化!唉!現代科技帶來家庭問題!
suklaic 發表在 痞客邦 PIXNET 留言(1) 人氣()
話說去年已係我帶阿仔去健康院做眼檢查,我真係保護得佢雙眼好好,點知有人愛子太痴,早上係街等校車時成日俾佢用手機打機.
由去年的50度近視,攪到今日話250度近視,嘩嬲到我吖!完全不能接受!
車咗佢哋返屋企後,我要一個人冷靜下,否則返到屋企只會大吵,眼已壞,我吵都無用!
阿某人就成日咁同個仔講:「如你有近視,都係關爸爸事,爸爸遺傳俾你的!」個仔聽得多,咪信以為真,依D咪自己騙自己!我真係開始唔識得同佢溝通,太多歪理!遺傳都唔會一年增加200 吖,縱個仔都唔使用依D籍口,成200度,眼嚟架,無得返轉頭!真係嬲到我不得了!
suklaic 發表在 痞客邦 PIXNET 留言(0) 人氣()


text:
現今生活太方便,太忙碌,你係唔係成日想做運動,但又成日冇做運動呢?若果係嘅話就一定要試下Bangfit呢個app喇!
Bangfit係由PornHub研發嘅程式.你冇睇錯,我冇打錯,真係PornHub!到底點解PornHub呢個全球最受歡迎嘅成人影片網站會無啦啦整咗個運動app呢?原來,佢哋見現代化嘅生活令我哋成日都坐喺度唔洗做運動;而科學又証明做活塞運動可以鍛練身體,所以就整咗呢個Bangfit app 等大家可以歡愉啲咁做運動.
用家只需要有智能手機同電腦就可以使用Bangfit.首先,用家需要上Bangfit嘅網站揀選自己嘅性別,然後喺電話度安裝Bangfit App之後同電腦同步,再將部電話放入佩戴喺腰部嘅Bangfit 腰帶,用家只要跟住電腦上遊戲嘅指示一路做活塞運動一路玩遊戲得分就可以達到修身嘅效果.若果玩家動作錯誤嘅話,電腦都會有指示提醒玩家.遊戲得分仲可以上傳至社交平台,就好似啲人喺facebook,instagram 分享自己健身或者跑步照一樣.
而單生毒拎們亦都唔駛擔心,Bangfit嘅運動遊戲除咗有雙人模式之外,都有分單人以及三人模式.果然夠哂貼心!
仲唔快啲上Bangfit個網站?正所謂「唔玩下都埋嚟睇下呀喂」!
Source: ZestVIP


text:
(一念如何無明)
健吾:麥曦茵恭喜你監製左套新戲叫《一念無明》,好多謝你做左呢件事.但係點解你又做一件搵唔到錢既事?
麥曦茵:其實呢件事就個個都搵唔到錢既,唔係淨係我,我只係純粹擔崗左一個去幫手協助我嘅學弟,城市大學嘅師弟,黃進導演,一個好才華洋溢既導演一個新嘅作品.呢個係佢首次拍嘅劇情長片,其實戲裡亦有好多我地生於呢個世界上面有好多難題,難關而我地眼見到我地至親既人面對呢啲事既時候係擁抱定放棄?
呢套戲都提醒到好多亦向觀眾提問左好多我地對於呢個城市狹窄既空間,呢個社會上面力爭上游既價值觀,其實我地有好多好多野逼住我地要令到我地要成功,但係當我地不停努力都失敗既時候,咁我地點樣面對?咁呢個戲係講緊好多愚蠢的念頭,包括我地能唔能夠愛其他人,擁抱其他人.
而我地攞住呢個念頭,一念生一念咁延續下去時,我地能唔能夠作出改變呢?我覺得有好多好多心意喺呢兩位主創人陳楚珩編劇同新晉導演上身睇到而好感恩可以參與這個製作,而完全唔關錢事,你知道呢個世界冇錢唔係一個問題黎.
(最近嗰兩三年嘅麥曦茵)
健吾:最近嗰兩三年,我覺得你盡量係香港電影界未交作品出現但就好似做左好多其他野,當中包括養住好幾個同性戀者非常喜歡既男演員,其中一個就係林耀聲.(麥曦茵:都有啲market掛我估,我都唔知呀其實.)我都唔知呀其實,(麥曦茵:好難估計架wor而家「男神」既水準好難評價)佢又直不甩咁樣但係又成日扮女人咁,我都唔知道究竟點樣可以幫到佢去做到啲乜野.
咁但係我又覺得有啲得意就係你咁樣退後左佢做一啲好似同前線唔似好有直接牽連電影既工作,去做其他崗位時,你覺得而家新一代既受眾,無論係觀眾,網民,其實佢地受緊啲乜野?佢地想睇啲乜野呢?
麥曦茵:其實我都因為我想觀察同埋點解有一個長嘅停頓係除左我真係同呢套戲好有關係,我有抑鬱症啦,呢個係無論我生命定係事業入面都幾大嘅停滯,但我唔覺得完全停滯因為我係其他aspect裡面我想除左電影之外有其他moveon,而超越左我自己嘅想像我作為一個人可以做到嘅野,例如頭先講緊守護,守護緊咁多細路,而正正係今次呢個作品或者電影背後有一個好緊要嘅信息係好值得我地去思考,響我地製作呢個電影嘅時候係三年前已經有呢個想法,就係黃進導演真係有呢個concept 去發展個劇本,咁而點解件事可以有咁耐堅持同埋繼續延續落去而真係有個首部劇情片可以令佢發生.
(平均年齡30歲以下嘅團隊)
麥曦茵:好關事嘅係其實我仍然學習緊如何轉換身分看待一套電影同製作,包括作為背後backup而非游走現場而係在後面睇件事,陪導演經歷過程嘅人.好關鍵嘅就係整個團隊都好年輕,平均三十歲左右或以下,而導演係88年廿七歲(健吾:如果計埋童星作為你地團隊一部分,即刻拉低晒成件事)即刻拉低晒個curve 整體都好後生然後大家好著重點樣唔剝削工作人員,我哋一直好想精準,好計算,好深思熟慮地盤算點樣在16日內完成整個製作.這是一個超越,因為年青導演或者團隊去拍攝,佢地一定有思考或者空間去(我唔敢講係揮霍)在一個二百萬製作下,我地冇揮霍件事.
我地非常用盡每刻每秒嘗試令大家可以fully utilize 所有資源,這個思考其實我地唔想令周遭團隊失望,唔想令我地其實比我地剝削緊既主創人員失望.因為我地的導演編劇監製美術其實都冇收錢,曾志偉先生同余文樂先生都冇收片酬.(健吾:所以其實你剝削左最大個兩個,最重要個兩個)係嘞,咁但係背後我地就係唔想被詬病或者被提問點解一個小成本製作但係我地會用一個消耗形式去消耗周邊既人,所以我地盡可能用緊低於而家市價嘅錢,但我地盡希望每一個黎既人都有一個合理同埋覺得呢件事係值得既.
(監製與導演——工作性質完全唔同)
健吾:但係做左監製會唔會同當初做導演身分角度完全唔同,監製其實係管住條數,最緊要16日內搞掂,盡量唔好剝削人盡量唔好令大家唔開心,你好似做緊以前導演好唔中意個個角色.導演當然覺得我咩都要做多少少,黎多take試多個,眼淚滴多次,拍個靚啲我再做我再黎,但而家反而變左另一個希望件事現實地出街時令到製成品唔好太令人覺得佢係剝削人既製作,個觀點角度完全唔同.
麥曦茵:完全唔同,同埋我都唔覺得每一個監製都係在唔剝削人呢個題目下好有執著.我唔知點講會令到件事好聽啲,我真心覺得我知道點令到導演舒適地拍戲但而家在這個製作條件底下,不能夠舒適地拍戲.其實站在監製角度,這個位置好老實講我的年資或者經歷亦不足以做一個非常穩健,穩打穩宅的監製,我有自知之明.但我仍然希望學習或平衡每一個導演的念頭,最接近佢慾望或佢想做既野,特別係後製上,這齣戲反覆做左好多個cut但係我仍然希望要是佢未滿意,我地可否盡力bargain多啲空間,或資源去做好這件事,甚至在我們缺乏工資的情況下再挖出黎.


text:
親子餐廳越開越多,但平板燒嘅似乎只此一家.二月份生日會一浪接一浪,今次嚟到日式餐廳焱咲自煮理平板燒概念店為一班2月出世嘅小朋友舉行生日會,場面好熱鬧呀!
考考大家,知唔知「焱咲」二字點讀?我識我識!讀「艷」「笑」,查實我都係上網search㗎咋!位於荔枝角一座盡是美食嘅工廈,競爭咁大,點樣可以突圍而出呢?跟貼啲,跟住我哋嚟啦!
餐廳主打平板燒,每枱都設有電磁爐同抽氣設備.
開放式廚房外放滿玩具同車車模型,好吸睛喎!
不過點都唔及呢間兒童遊戲室吸引,不愧為親子餐廳,誠意度攞滿分!有孖住瀡嘅滑梯,波波機,不同款式嘅馬仔同車車,仲有玩具櫃添呀!
由餐廳座位區可以透過大玻璃窗望入去遊戲室,家長望到小朋友玩嘅情況,食都食得放心啲啦!
好喇!講番我哋個party先!今次有16位壽星仔女都係同年同月出生,淨係禮物陣容都已經夠晒壯觀喇!
各小朋友入到去遊戲室,你瀡我又瀡!non-stop咁不停瀡滑梯!
晴晴話馬仔都要瀡埋一份,見住啲馬仔we晒落嚟就笑到咔咔聲.哥哥快啲去幫手接住啲馬仔啦!
匿埋響呢度自成一角一樣咁開心!
最受歡迎都應該非呢部波波機莫屬.每次彈出一大堆波波出嚟嘅時候,就引來全場起哄!有啲執波,有啲放波,有啲拋波,有啲仲托埋個兜去接波,總之咩玩法都有齊,玩到勁high呀!
去到情緒最高漲嘅一刻就係咁嘅樣,呢張簡直係代表作啦!
除咗以上設施之外,馬仔,車仔都好搶手㗎!
開餐lu!我哋所揀嘅食物有鹽燒海蝦,香煎雞翼,燒菠蘿,雜錦炒烏冬,海鮮焗飯,肉醬螺絲粉,牛油蜜糖粟米杯,迷你熱狗,炸魚薯條,春卷拼咖哩角,雜錦串燒,一口餃子,雜果沙律同埋椰絲啫喱糖.好豐富呀!
平時開party多數叫到會,今次有廚房即煮即上,啲食物熱辣辣.好正!有美味嘅食物,梗係開心啦!
食物唔係一次過放晒出嚟!而係不停煮,不停添新款.啫喱糖同雜果就係啱啱擺出嚟㗎喇!
口乾仲可以到雪櫃攞飲品添!好多選擇呀!
如果唔夠亦可以自費添嘢飲,好似呢幾支咁可愛嘅兒童香檳$88/支,啱啱尋日先空運抵港㗎咋!
餐廳嘅食物以清淡為主,因為佢哋主打係小朋友都可以食得,所以味道唔會太濃.如果大人覺得唔夠味,可以加少少放在枱上嘅調味料.但我又唔覺唔夠味喎!啲食物ok好味,我仲不停添食添!
集體遊戲時間,大家都玩得好投入呀!
到戲肉喇!去到生日會嘅高潮——切蛋糕時間.睇下班小朋友幾落力一齊去吹蠟燭.
晴晴5歲大個女.生日快樂!最緊要身體健康呀!
臨走帶埋份生日大禮物回家,拆開好surprise,晴晴樣樣都咁鍾意,仲要攬住bear bear一齊瞓覺添呀!
焱咲地方唔算好大,但差不多一半空間去咗兒童遊戲室度,店主都好重視兒童嘅快樂指數喎!我哋party套餐係殘廢餐,店員會煮埋畀我哋食,實在太好喇!之前仲擔心又要照顧小朋友,又要自己燒,唔知顧得邊樣添!
最欣賞佢哋嘅係即煮即上,食物新鮮熱辣,平時party叫到會梗係無得比啦!開完party都唔覺個身大油煙味,唔知同佢哋嘅無油燒烤有無關係呢?不過唯一唔好嘅係booking太full,我哋係半年前book定㗎喇!係咪好誇張呢?相信食物同服務質素好先繼續有咁多捧場客.有機會都想再嚟過呀!下次一於試下自己燒,嘗試動手自煮理嘅新體驗!
焱咲自煮理平板燒概念店
地址:九龍荔枝角長沙灣道883號億利工業中心9樓916室
電話:6295 0918
Facebook專頁:按此


text:
karennmokk 發表於 16-10-17 23:17
首重 $30,續重$30.我用嘅係特快倉,留意會計實重vs體積重
我其實唔係好明佢地係點運作
我係AMAZON度買嘢, 上星期一AMAZON通知已送到佢地嗰度, 到今日都顯示"未到庫"和"未上架", WHATSAPP問佢地, 又話要到香港先會見到UPDATE, 咁我完全唔知佢地係嗰邊發生咩事, 究境有無收到又唔知, 寄嚟香港未又唔知, 同我用開淘寶既集運好唔同, 咁如果我幫趁幾家商店, 個集運係點做法呢?問佢地答到一舊舊, 一日未見收到都好驚囉, 仲分乜鬼普通倉同特快倉, 個網頁又寫得唔清楚, 我開頭唔知原來普通倉同特快倉係2個地址, 寄咗去普通倉, 名又用咗特快倉既要求, 佢叫我聯絡賣家改名, AMAZON出咗貨都唔知去邊度叫人幫我改, 好彩AMAZON俾我退貨, 搞咗一大輪, 收到退款再重新買過, 再寄過, 先知佢地咁麻煩, 完全無得追蹤件貨去咗邊, 係英國買嘢居然仲落後過係大陸買嘢, 本來想收到叫佢地送來OFFICE, 再上網睇佢地啲評語, 原來要再加好多日先會收到, 咁搞法本來唔急都變急啦, 所以如果收到我情願去佢地度自提算數.
買過既朋友可唔可以講講你地幾多日先見到件貨到香港呀? 有無其他辦法睇到個物流架? 定係我誤會咗佢地既做法呢?因為同佢地CS真係溝通唔到咁滯, 淨係一味叫我等


text:
賽後,賓戴維斯提及呢名17歲國家隊新丁時更講到,當球隊有活特本呢類球員,咩事都有可能發生.我哋睇返佢入果球遠射,發現佢估計落點準確,控果下非常冷靜,人哋後衛望波衝出黎果下都已經遲咗(之不過英超應該唔會咁易畀佢控到,果個位實有後衛衝上黎),加上果球射得有角度,條curve,力度計得岩岩好.由呢球波睇得出,活特本清楚知道自己要做啲咩,並且完美咁實行出黎.
而睇返對摩爾多瓦果場比賽,活特本後備登場亦都有球助攻.呢球波睇到佢膽識過人,就係佢呢種向前衝嘅膽識, 加埋隊友走位配合到佢嘅傳送, 先造就到呢個入波嘅出現.
但係佢都有缺點嘅,或者應該話未夠成熟.佢俾人迫一樣會甩波,而且視野一般,好多時都帶咗去死位.另外就係唔夠硬淨,好易就俾人撞跌.佢欠缺同閘位/左邊幫波隊友配合既意識,喺英超咁踢法好易俾人打反擊,假如活特本係打左翼,後面係摩蘭奴加路夫蘭…
2016年10月,岩岩17歲嘅佢就同利物浦簽咗3年合約,跟據規例,3年係呢個歲數可簽合約嘅最長年期.當球員年滿18歲後,利物浦青訓球員嘅合約就可以簽5年(好似阿諾咁).而活特本嘅努力並無白費,黎緊10月15日, 係佢18歲生日,利物浦已經為佢準備咗一份生日禮物-一份新合約.
講下呢個後生仔啦,佢喺車路士出世,當佢喺青年軍果陣,佢媽媽就講到明想個仔過啲「正常人嘅生活」,即係明知個仔返學練波會遠啲,都想佢住喺屋企,唔想佢住宿舍.(好彩人地呀娘個正常生活定義都只係想見多個仔幾面有返家庭樂姐,如果喺香港話踢波?做好功課未呀,咁快做好?報多兩個補習班先!好啦返哂補習班學完七國語言就俾你踢五分鐘波啦!)基於呢個原因,加上利物浦睇中咗呢個後生仔,所以球會就請咗個司機,專門接送佢去練波同返屋企.
而利物浦睇人都睇得幾準嘅…話晒係長線投資,回報呢家野慢慢就會見到.
而佢上季合共為利物浦上陣過9次,但今季就仲未入選過正規賽一隊.高普教後生仔有佢自己一套方法,相信活特本歸隊之後,就會將佢嘅場外曝光率減少,主要目的係想佢唔好未紅先驕,同埋將注意力集中喺球場上,而唔係虛名.
有球評人指出高普應該喺呢一季將活特本外借,令呢位年輕球員得到更多上陣機會,因為留喺利物浦有太多競爭對手;但亦有人反駁,指利物浦今年最少要踢四線作戰,球隊需要活特本喺度,而佢上陣機會亦因為多賽事而大增,加上同一隊球員一齊受訓,可以加強佢對球隊嘅歸屬感,以及球員間嘅默契,師兄弟間嘅bonding.
高普都曾擔心威爾斯國家隊太早俾活特本參與一隊賽事係一件壞事,但唔上都上咗啦,仲成為球壇焦點.高普就咁回應:
「相信係球場外好多人為活特本歡呼緊,但歷史教訓我地,好多年輕球員係一夜成名之後高速墮落,光芒一閃即逝(即虛榮感會摧毀一個球員).不過,我相信呢樣野唔會係活特本身上發生,因為利物浦會保護佢,揀一條最岩佢行嘅路,佢會踢U23定一隊定點樣?教練團遲啲會有決定, 而最終嘅目標係活特本成為一隊球員-可能係下個月,又或者出年?時間並唔係重點,佢仲年輕.活特本嘅球技 好好,係一名好有潛質嘅球員.」
source:the guardian,epsnsports
fanpiece 精選
留言
-
Lawrence Mok 於 08/09/2017 評論 NO. 1
支持小妹,絕對好過另一專欄
-
Kong Kam Ho 於 08/09/2017 評論 NO. 2
希望啦,加油,WALES💪💪💪
-
Sparta0018 於 08/09/2017 評論 NO. 3
Lawrence Mok 果個專欄近期唔見咗,可能比你打殘咗😂😂😂
-
Lawrence Mok 於 10/09/2017 評論 NO. 4
其實應該黃牌,舉腳過高引致危險動作不嬲都係俾罰球,踢中人最多咪黃牌,估計今次直紅原因係因為踢中果個係守門員,再加上踢到頭,但細禁區外守門員係同一般球員一樣,無特別既保護,果刻艾馬臣用頭去攔某程度上只係佢對自己隻腳無信心,試諗下係佢個頭撼中文尼個肚(拖丹翻版)佢係咪又直紅?


text:
「單車」
其實唔知大家有冇留意過我個網誌係用咗一架單車嚟到做網誌嘅標誌,點解?原因係非常簡單不過,因為其實我好鍾意踩單車.不過自從離開咗澳洲之後真係冇乜機會踩單車,而係香港踩單車我真係覺得幾危險.一來香港嘅路真係連揸車都覺得佢好爛,第二香港啲人揸車係唔會讓啲單車,第三香港可以踩單車嘅地方非常少,第四香港啲屋真係好細好難搵到位放架單車.所以真係無踩單車太多年,相信自己嘅體能應該踩得唔遠.
「危險」
香港踩單車嘅危險程度真係好高,尤其係踩公路.好多時啲車係唔會讓啲單車,有時都會見到好多危險嘅情況出現.而因為香港無乜地方適合練車,而有啲人又偏偏鍾意去啲危險路段練車,好多時意外就會發生.唔知大家有無留意到有一篇新聞因為一家私家車係九龍灣啟德郵輪碼頭對開越線爬頭,點知有三部單車迎面而來,造成一死兩傷.如果大家經常去一啲多單車嘅地方其實真係要十分小心,因為大家都係道路使用者.
「意外」
雖然我真係幾鍾意踩單車,但係每次見到啲人揸車或者踩單車都感覺好危險.踩單車嘅好多都無安全意識,當然經驗老到嘅會好好多,但係好多時見到啲單車友為咗啖氣而同啲車鬥氣.講真有意義咩,到最後真係皮包骨,有起事上嚟真係好蝕底.而嗰啲嫌啲踩單車嘅人阻住條路,其實人哋都有道路使用權,所以就算要爬頭都應該要小心,如果速度太快有可能啲氣流會導致踩單車嘅人士失去平衡釀成意外.所以大家都應該要互相尊重同忍讓,咁就唔會發生意外啦!
Also published on Medium.


text:
正所謂你有壓力我有壓力,平日工作勞碌,難得遇上長週末當然要好好送份禮物畀自己同你重視嘅人.當攞假仲難過搶平機票,快閃之旅又攰過番工嘅時候,輕輕鬆鬆係香港同澳門搵間靚酒店嘆番幾晚,充充電就係你療癒心靈活動嘅首選.
澳門JW萬豪酒店
想出走,但又唔想去太遠,近近地去澳門,以下呢個米芝蓮舒適之選就啱唒你!
澳門JW萬豪酒店係全亞洲最大嘅JW萬豪酒店,酒店擁有自家專屬泳池,去年更被《米芝蓮指南香港澳門2016》評價為「高級舒適」酒店.著住泳衣瞓係池邊﹐眼望四周嘅園林擺設﹐真係會令人有一種置身東南亞渡假嘅錯覺.
澳門悅榕莊
辛辛苦苦搵嚟當然要享受,如果上面嘅介紹唔夠奢華,咁澳門悅榕莊就一定係你杯茶.
平日係香港呢到係人個到又係人,全部都係人,放假唔想同人迫嘅心情我哋都明白,酒店房入面有私人泳池就滿足唒你避世嘅情緒.
閱讀更多 ⇒(亞洲五大)酒店房私家Jacuzzi
Okura Macau
想番鄉下日本﹐但又唔想舟車勞頓的話,設計揉合現代與日式佈置嘅OKURA MACAU 可以一解你嘅思鄉愁緒.步入酒店除左和風設計大堂映入眼廉,仲有身穿和服嘅員工招待住客.
酒店嘅餐廳入面有懷石料理同時令海鮮等日式美食﹐係到用餐同時更可以飽覽銀河內園全景,所有煩惱都可以大啖大啖吞唒落肚.飲飽食醉嘆夠本之後,番香港再好好衝刺!
如心海景酒店暨會議中心
去澳門都嫌遠?咁不如留係香港high 個tea, 平日食個晏都趕頭趕命,Weekend 當然要對自己好一啲!係如心海景酒店暨會議中心瞓到自然醒再慢慢嘆個三點三.
食完捧住個肚去泳池游番轉,望住個迷人靚景放空到2046就perfect池啦!
香港四季酒店
除左靚景,仲中意放假畀人按兩按,做個SPA 鬆鬆筋骨嘅話,咁係香港四季酒店望住個維港夜景做SPA又夠唔夠chill?
仲唔夠嘅話,出完一身汗再去食個西式甜品,實行相管齊下,谷爆個快樂指數!
閱讀更多 ⇒食得夠尖 歎盡酒店Afternoon Tea


text:
新天鵝堡(巴伐利亞國王路德維希二世的行宮之一)(photo via cc Flickr user Polybert49)
德國聯邦州制度點嚟呢?
1871年德意志帝國成立,係參與德意志帝國嘅日耳曼民族主權國家,一齊交出部分主權畀帝國,本身就有類於今日香港嘅情況:明明應該係獨立嘅,但軍國大事交由另一主權實體處理.
所以德意志帝國嘅結構,其實就係一個帝國政府,由26個類似今日香港嘅政治實體組成(另外帝國領地阿爾薩斯洛林).呢26個政治實體入面,其中一個:普魯士嘅君主兼任帝國嘅君主,某程度上扮演住依家中共嘅角色(中共有文化大革命,普魯士主導嘅德國都有文化鬥爭,攻擊天主教勢力,雖然冇中共咁野蠻……).香港嘅狀況就係好似其他25個帝國成員咁.
26個德意志帝國成員國,都保留自己嘅原有制度,除咗3個自由市本身冇君主之外,其他嘅君主都依然在位.名義上佢係一個帝國,結構上佢係一個聯邦.就好似今日嘅馬來西亞咁,各邦(州屬)有自己嘅君主或元首,共奉一個最高元首,而各邦喺一定事務上可以各行其事.不過唔同嘅係,馬來西亞最高元首係輪任,而德意志帝國皇帝係由普魯士國王世襲;而且馬來西亞以聯邦自命,而德意志帝國以帝國自命.
呢26個成員國,除咗其中一個薩克森勞恩堡,因為佢嘅君主本身就係普魯士國王兼德意志皇帝,所以1876年就併入普魯士之外,其他25個都一直存在.只要唔係軍國大事,佢哋都仲有話事權.例如話,一個人有冇德國國籍,都係由呢啲成員國政府決定.好似話愛因斯坦佢一度放棄德國國籍,但佢成名之後獲得「普魯士王國」嘅公民權,又重新入籍德國.再遠少少,希特拉1932年之前都係個旅居德國而熱衷於德國政治嘅奧地利籍人士,1932年佢為咗參加德國總統大選,先至由 Braunschweig 自由邦政府度獲得 Braunschweig 嘅公民權,咁先可以去參加總統大選.
時間到咗1918年,德國於第一次世界大戰落敗,全國爆發革命,而各成員國君主亦十分識趣咁退位走佬.25個成員國全部改組成自由邦.冇咗君主之後,就開始出現成員國合併嘅呼聲,部分地理位置接近,規模細嘅自由邦就開始合併:例如圖林根一帶幾個小邦合併成新嘅圖林根自由邦,除咗哥堡選擇併入拜仁冇跟到;另外畀普魯士自由邦完全包圍嘅華督皮蒙亦都併入普魯士.但各邦依然有高度嘅自治權,但同樣有「普魯士獨大」嘅問題,安哈特呢啲小國,同埋漢堡,不萊梅呢啲城邦依然存在;而普魯士呢啲大國亦唔願分拆.
1933年,納粹德國當政之後,喺法西斯主義嘅理念之下,厲行中央集權政策.納粹執政初期,仲會將部分邦繼續合併,但到咗1938年,納粹德國索性將邦虛級化,成立「郡」呢種行政單位,攝奪邦嘅事權.郡制好處係每一個郡嘅規模比較平均,但同德國建國時嘅聯邦體制南轅北轍.二次大戰結束之後,郡制亦告廢除.
二戰結束,對德國嘅「善後」方式,當中亦包括咗邦份改劃.首先,「普魯士自由邦」被視為德國侵略性嘅來源,盟軍決定消滅其建制.於是,盟軍佔領其中一項工作就係喺原普魯士領土上面就成立新邦,現時德國各邦,除少數幾個(拜仁,漢堡,不萊梅,圖林根)之外絕大部分都係當時新成立嘅.不過,東部五邦好快就因為東德成立,赤色法西斯又再厲行中央集權,喺1952年就廢除咗,直至1990年先重新建邦,以便併入西德體制之內.當時亦成立咗現存德國城邦嘅第三個:柏林市.
睇返成個制度發展嘅脈絡,可以見到,德國嘅聯邦州制度係源於神聖羅馬帝國嘅封建體制.神聖羅馬帝國解散之後各個封建領地成為各個日耳曼民族主權國家,然後佢哋再交出主權建立德意志帝國,建國時各邦保留嘅權力就係聯邦州制度嘅起點.我哋會見到,香港嘅景況原來同德意志帝國嘅小成員國非常相似,某程度上亦都係所謂嘅「一國兩制」嚟,只不過普魯士遠不及中共野蠻──之但係共產主義本身就係普魯士精神嘅糟粕嚟囉.另一個分別就係,又冇咩德意志成員國因為畀另一個成員國欺壓而要求脫離咁囉.
但話分兩頭,陳國師又提城邦論,又話邦聯論,講嚟講去其實就係將我以上講緊呢個聯邦州制度嘅發展歷程,以中共同香港作為主角重新講一次.所以我先會話 #香港城邦論只係德國聯邦州制度嘅中文翻版.咁你話如果真係可以共建一個德意志聯邦共和國出嚟就話啫,弊在佢係要同普魯士嘅殘渣一齊建國呢.咁搞法就真係敬謝不敏囉.
而且,既然德國聯邦州制度就係一種一國兩制,咁樣根本城邦論就係同一國兩制同出一源加殊途同歸,亦唔難解釋點解城邦論會變成「永續基本法」.因為一國兩制就係靠基本法運作,同出一源又殊途同歸嘅城邦論亦都需要基本法.咁你仲同我講陳雲真係為香港好?
呀~不過香港人幾豬都唔豬得晒,陳雲得票仲低過鄧家彪,全港熱普城得嗰十五萬票(超區末席係廿四萬票呀即係有熱普城選超區都會輸畀王國興呀),新界西冇得揀先選出個扯白旗旗主.至少,香港人都仲知道,同中共一齊建立聯邦,同依家畀中共欺壓,係一鳩樣架囉~~


text:
幫人買嘢慘過行乞
網上資料圖片
話說每個人身邊總有幾個朋友係好熱心幫人買嘢,小至日常生活用品大至演唱會,波飛,乜飛物飛都好,佢都會有方法幫你搞掂!呢個唔係佢嘅生意,係佢嘅做人態度,幫得就幫.
識落呢款朋友真係唔錯,佢每逢去旅行,都會主動問一問你有無嘢買,佢又唔會收貴你,盡心盡力去到海外都WhatsApp你詳情,你要件貨有咩色,全程擔心overload都唔出聲.
話說本小姐正是呢種人,真係出於同理心,物價高企,講真有邊個唔想買平嘢?大部份人都想慳得就慳,所以師奶心態幫得咪幫.個人嚟講,有來有往,身邊朋友尚算唔錯,男男女女真係發揮互助精神.
好老實,買貨係比較少衝突出現,因為有現貨有相有size先會買,咁大家都好識做唔會亂來,通常一手交錢一手交貨.當然都有人夠膽死叫你方便嘅話一買買20盒返嚟,遇到咁瘋癲嘅朋友就唯有好表明拎唔到咁多,亦有人拎完貨唔俾錢拖到2046咁賤格,呢個時候只可以通知其他朋友唔好再落搭,當幫錯人做善事乜都好無下次!
講到最離譜,多數出現喺買波飛或演唱會飛呢類預先訂購嘅非實體貨物.嗱,一睇我就知係買唔起樓嘅低下層,原因好簡單,炒炒炒,無金鎖匙儲來儲去儲唔到首期係我呢類80後常見問題,所以我好憎黃牛!關於「炒」嘅概念,我非常抗拒.例如買演唱會或波飛咁,如果用勞力去排隊買一樣嘢後用更高價錢出售,我個人認為非常卑劣嘅行為,因為有需要嘅人都願意排隊,只不過黃牛黨將排嘅時間拉長,佢哋會一早霸位,搞到你排好後.點解咁多時間排隊不如去做時薪計嘅工,都50蚊個鐘啦!點解要咁樣去搵錢,真係好討厭!
好喇入返正題,買飛呢家嘢,有時識人幫手買到內部認購門票,幫到咪幫,手續費都唔收!夠膽死有人會叫你買完飛唔俾錢,三催四請先過數,其實我都係碌盡人情牌先幫到你買飛,如果你咁唔想排隊同黃牛爭,幫咗你咁大忙你都付出吓入錢啦唔該!
呢個未算最賤,點解要話俾人知我最憎黃牛,因為夠膽死你幫人買完飛佢轉個頭放上網賣黃牛!我有錢賺我自己唔識賺咩?大佬,內部認購嘅飛唔可以拎去炒其實係常識,出於好心幫你,你就放賣,講真明知賣飛情況緊張,你唔要大把人要,出句聲得啦!唔好講到你買多咗要放,呢類人就真係見識唔少,遇到就永入黑名單.
幫人收唔返錢真係慘過行乞,如果你身邊有人願意幫你買呢樣買嗰樣,又唔係要賺取你金錢,請好好珍惜,佢用個心對朋友,你唔好塞返個狗肺俾佢,否則報應到時連唯一平時最願意幫人嘅人,都會對你嘅不幸冷眼旁觀而已!
羅碧芝 Facebook Page
www.fb.com/gigilawpg
IG: gigilaw1113


text:
相信好多港澳人都去過台灣,因為又近又好玩
好多人,去過或者未去過台灣,我都聽到類似既說話
台灣D街頭小食同夜市好出名,好好食
大概來來去去都係西門町麵線,臭豆腐,蚵仔煎,士林雞排,水果冰,珍珠奶茶,ETC
但其實呢D都唔係太吸引我,可能我係台灣太多年
只有當初黎台灣果陣有食過一輪雞排,不過我覺得台灣真正好食都唔係呢D
台灣如果要講好食的話,一般未試過可以去上閤屋,澳門應該冇呢種CLASS既BUFFET
台灣人好鐘意食火鍋,乜野火鍋都有,黎台灣可以食下麻辣火鍋,蒙古火鍋
又或者食下正鐘韓式銅盤烤肉,台灣都有D韓國人,幾好食
又或者食下日本料理,拉麵,壽司,好食過澳門好多
如果講到最特別而又真係好食,就要去山產店食山產
我諗可能真係要去旅行社搵搵先有呢種團,一般團都只會去台北,冇乜特別
最近去左兩個地方食山產,菜一般都係果幾樣,分別係東勢林場同和雅谷
東勢林場,梗係位於東勢啦…
林場既係大森林,呢D係港澳都一定見唔到,所以都好特別
可以朝早去果度行下森林,行到夜晚就係果度食山產
通常都有炸櫻花蝦,東玻肉,蘚竹筍,糖醋魚,白切雞,炒牛肉,炸河魚
特別既通常都係菜,有蜜糖石蓮花,係D石蓮花放係冰度
然後配蜜糖食,食落味道有D似楊桃
仲有就係炒山蘇同炒過貓,呢兩種係澳門好似都係食唔到
係算特別好好食既菜,過貓唔係貓,係菜,我問過中文就係叫過貓
果度夜晚會黑到乜都睇唔到,因為唔同市區係冇燈既
係果度既導遊就會帶人去睇螢火蟲,真係超級多
和雅谷就位於溪頭,去果度食飯前可以去一個叫小半天既地方
係一個大竹林,入到去就真係好似周潤發拍臥虎藏龍竹林大戰果度咁
真係好多好密好高既竹,仲會有蛇…港澳又係冇可能見到
果度仲有人會賣竹筒飯,全部係新鮮砍既竹燒架,D竹仲好綠
唔係大陸果D用完洗乾淨再用黎煮過果種竹筒飯…
不過我冇緣食到,因為係純手工,又要砍竹,要前一日預訂先食到架…
行完竹林就可以去和雅谷食飯
都係類似果幾樣菜,不過冇左山蘇同石蓮花,有東勢林場咁多款
不過都係幾好食,會有地瓜飯,所謂地瓜就係蕃薯.
我有台灣同事同我講,佢都冇去過我去過咁多地方…可能係佢太宅


text:
HKIRC 本來已經唔叫管治得好, HKIRC 嘅管理程式差到一個點,domain費用又貴,喺SEO又唔係十分之有優勢嘅情況下,好多人都唔用 .hk 嘅域名,因為好多時用到火都嚟.(我連 Godaddy 都覺得頂唔住,用 HKIRC 會打爆機).只不過, HKIRC 未有被政府濫用嚟打壓言論自由,因為 HKIRC 依家八位董事裡面,由服務商同用戶組成嘅一半董事都係泛民勝出,可以頂住政府四席董事.
邱達根應該交代 HKIRC register 咁多會籍搞乜
只不過,中聯辦要搞亂香港,係全方位嘅,依家就將魔爪伸到互聯網域名登記.喺 HKIRC 董事改選在即,被查出邱達根相關公司,大量註冊域名,安插大量幽靈會員,然後想攞走 HKIRC 選舉董事席位.
邱達根話佢自己唔選 HKIRC 董事,唔代表會呢條友唔會安插中聯辦啲馬仔去選董事,呢啲根本係語言偽術,IT界果啲親共走狗,由葛珮帆,楊全盛,洪為民,譚偉豪,到你呢件邱達根,邊個唔係用埋呢啲不乾淨手段嚟上位.喺IT界相關嘅政治遊戲玩得越耐,就越知道呢啲友仔係仆街到無朋友,所以我好相信,中聯辦以及一眾梁粉為咗打壓香港互聯網言論自由,一定千方百計想控制 HKIRC ,縱使好多人已經唔再 register .hk嘅域名,因為 HKIRC 嘅管治完全無法配合依家域名市場嘅趨勢.
我呼籲 HKIRC 會員,今年董事大會一定要投票,同埋特別要小心果啲由石頭爆出嚟嘅董事候選人,果啲候選人十之八九都會係鬼嚟,要查吓呢啲契丹究竟係為乜公司打工,因為香港太多唔係堅係做IT,但又攞住IT嘅招牌呃飯食嘅契弟.
但長遠嚟講, HKIRC 係要改革,除咗唔應該再有政府委任嘅董事之外,HKDNR 已經變成咗一個與民爭利嘅怪物,同埋依家 .hk嘅註冊費用係貴到唔合理,當然依家真係 domain cheap無朋友嘅年代,可以一美金都唔駛一個 domain果陣, .hk 憑乜嘢收人兩舊水一年,呢個根本係迫香港啲企業改用 .com 嘅域名,鼓勵創新,我真係想講,鼓勵你老母就有香港政府份.


text:
喺曾俊華宣布參選後,固然有一大堆薯粉(曾俊華嘅支持者),但有班人自稱薯仔,喺呢次無機會投票嘅選舉大力支持曾俊華.呢班人,有部分我認識,我姑且分析呢種 薯仔政治 .如果呢次選舉,仍然係林鄭月娥當選嘅話,立憲派同革命派合流係無可避免,我睇唔到香港唔會大亂嘅可能性.
薯仔政治 本質:維新仍然係好
薯仔政治 嘅光譜幾有趣,有明顯親泛民嘅黃絲,亦有本來偏向自由黨相對保守嘅人,薯仔嘅特色在於,佢地追求善治,佢地知曾俊華未必會帶到全面民主,但至少佢係大清帝國嘅光緒皇帝,如果改革成功,就可以避免流血,維持現有框架下達到佢地想要嘅目標,支持改革,都係想走向美好社會過程之中,儘量少人命死傷,家破人亡,呢個願望其實係十分之好.
如果 薯仔政治 成功嘅話,曾俊華上台,然後走向緩步類似康有為,梁啟超嘅改革,咁可以唔需要改變香港嘅宗主國,維持一國兩國框架步向民主,呢條路好理想.正如唔少人評論大清帝國歷史果陣,都會認為,如果當年光緒皇帝嘅維新無失敗,大清帝國未必好似日本帝國走向君主專政,但君主立憲嘅多民族國家係有可能.當然,當時大清帝國失敗唔係無原因,一如鄂國曼帝國嘅改革都走向失敗,1918年一次大戰一結束,鄂圖曼帝國同奧匈帝國一樣,都走上咗瓜分嘅命運.
依家 薯仔政治 會唔會成功,好睇北京嘅政治智慧,仲要睇埋習近平有無呢個實力同江系拗手瓜.如果 薯仔政治 成功,香港政治嘅激進走向會暫停,泛民同「建制」又會有新分野.但如果 薯仔政治 唔成功,大棚失望嘅薯仔薯粉真係可以對世事置諸不理?大清帝國覆亡史,正正係立憲派同革命黨合流嘅結果,喺四川保路風潮裡面分進合擊,令湖北武昌防衛空虛,1911年10月10日新軍一次賭撚行動裡面,竟然有人賭贏咗,大清帝國由此無厘頭瓦解,由成班本來係大清帝國漢人官僚嘅人掌權.咁未來三十日,香港政局會有點嘅變化,我同意劉細良嘅判斷,係要大家關注.如果用大清帝國嚟比較當下嘅香港, 薯仔政治 或曾俊華嘅出擊,係救港最後一擊,如果呢一擊失敗,大家只能睇事態急速惡化,乜事都會發生.


text:
農曆新年假期,友人喺日本沖繩帶番嚟嘅手信... 2014 年激新產品 - Sanrio characters 紙巾.
每一大包紙巾共有 16 小包,每小包都會印上唔同嘅公仔,當中當然係會有重複啦!經友人細心揀選,凡係可以搵得到 Pekkle 『蹤跡』嘅紙巾包,都掃咗番嚟比我...
紙巾正面紙巾背面
zoom 近 d 先~
紙巾共有 24 款
根據包裝紙上嘅款式,紙巾包印有 Pekkle 嘅款式應該一共有 5 款〔只計包裝正面〕.
喺總數 48 包紙巾當中,就一共有 15 包紙巾〔正面,背面加埋共 7 款設計〕印有 Pekkle 個樣.都佔咗總數三成有多嫁喇,而且仲齊哂所有 Pekkle 有份嘅紙巾款式,算係有交代啦!雖然當中有 D 紙巾,只係一面印有 Pekkle,而唔係兩面都印哂 Pekkle,不過都已經好滿足嫁喇!
逐款慢慢睇下啦~而整體嚟講,我就只係差兩款,就可以集齊全套 24 款嘅紙巾喇...跟番包裝袋上嘅圖片去排位...就發現少咗右邊嗰兩款...就係少咗呢兩款喇!好彩唔係 Pekkle...
因為剪裁嘅關係,印喺每張紙巾上面嘅 pattern 都會有少許不同之處,所以好期待紙巾上面會印有 Pekkle....
不過當我發現到張紙巾上印咗呢 d 字之後,就知道我呢個 "希望" 已經徹底地『幻滅』喇... 相信一向對 Sanrio,Pekkle 產品有相當認識嘅人,應該知道點解囉...
友人話去到沖繩之後,搵勻都唔見有 Pekkle 嘅產品,估唔到反而喺無心插柳嘅情況之下,就比佢喺 AEON 意外發現到呢款紙巾!睇嚟我同 Pekkle 都幾有緣喎~~


text:
(按:本文原為聖法蘭西斯小聖堂三一主日之講章,在近日整理檔案時再次被發現,於是我就趁著今年的三一主日讓文章重見天日)
奉聖父,聖子,聖靈之名,阿們.
今日係三一主日,亦都係聖靈降臨期嘅第一個主日.或者大家認為基督宗教所相信嘅「三位一體」好難明白,好難理解.既然係得一個上帝點解又會有三個位格?今日講嘅嘢涉及比較複雜嘅教理,可能政治內容無乜,大家或者無咁鐘意,但我都要係度講解,因為三位一體係基督宗教信仰嘅核心.
聖經無直接話上帝係三位一體,即使父,子,聖靈係聖經的確有出現,例如聖馬太福音28:19「所以你們要去,使萬民做我的門徒,奉父,子,聖靈的名給他們施洗」.三位一體係尼西亞大公會議確立嘅,亦都清楚寫咗係尼吉亞信經之上.而今日嘅三篇經課就提及到聖父,聖子同聖靈依三個位格點樣令人同上帝建立三種唔同嘅關係.
以賽亞書提到果個上主就係聖父.好多一神教,好似猶太教同伊斯蘭教,都認為上帝係高高在上,無形而不可見,係好偉大,功威威嘅,創造天地嘅,係遙不可及.三聖哉頌Sanctus果句「聖哉,聖哉,聖哉,天地萬軍之主上帝,祢的榮光充滿天地」就係出自以賽亞書6:3.所以係以賽亞書裡面,上主係「坐在高高嘅寶座上」,係皇帝嚟嘅,而以賽亞第一個反應係驚死,因為佢話自己把口衰.結果以賽亞當然無死,而係上主用灰潔淨佢嘅嘴唇,赦免佢嘅罪.上主唔係共匪,上主係會主動釋出善意嘅.
上主係想同人建立關係.但如果全能嘅上帝一直維持佢果種全能,高高在上,同人分開,佢就永遠無法同人建立關係.因此上主必須自我限制,道成肉身,臨格世上,成為有限,有形,有情嘅聖子耶穌基督.
耶穌基督係基督宗教嘅核心.福音經課話「除了從天降下仍舊在天的人子,沒有人升過天.」上帝自我限制嚟到世上,成為一個可見嘅他者,同我哋一齊生活,受難,甚至死係十字架上,被埋而復活.佢可以坐係到,同尼哥底母依位猶太人嘅官傾計,願意同我哋建立關係,成為朋友.
好啦,之後耶穌基督復活升天,然後呢?上帝係咪自此離開我哋?唔係.上帝以聖靈臨在,降臨係我哋中間,甚至降臨係我哋裡面.羅馬書話,「因為凡被上帝的靈引導的,都是上帝的兒子. 」「聖靈與我們的心同證我們是上帝的兒女.」聖靈入咗我哋裡面,使我哋有新嘅身份,成為「上主兒女」,「上帝的後嗣」,「和基督同作後嗣.如果我們和他一同受苦,也必和他一同得榮耀.」我哋竟然係同基督有同樣嘅名份,可以一齊.但係依度有個條件,就係要與基督一同受苦.
其實三位一體就係咁簡單,今日好多所謂嘅牧師竟然都講唔出以上嘅道理.上帝三位一體就係依三個位格同我哋建立關係,由高高在上嘅聖父,變成與我哋一同生活嘅聖子,然後成為聖靈入咗我哋生命裡面.係理解三位一體,基督宗教哲學係近代可以簡單分成兩種睇法,一種就係黑格爾式嘅,認為以上提到嘅三位一體就係上帝要進入人類歷史自我顯然,讓人認識上帝.上帝比以賽亞同尼哥底母見到咪就係要佢哋認識上主囉,好直接.但諗深一層,係咪上帝只係想我哋知佢存在,佢係點樣,佢講咗啲咩就算?先知以賽亞能夠靠近聖殿壇前,尼哥底母又係法利賽人,佢哋唔通唔識上主咩?佢哋係非常認識上主,擁有好多知識.咁上帝做乜仲要向佢哋顯然?嫌佢哋知得唔夠多?對上帝嘅知識係無用嘅.唔通黎棟國同曾偉雄依啲假信徒無聽過上主話「凡動刀的必死在刀下」啊?但係佢哋咪一樣作惡?魔鬼都好了解上帝.
所以,我採取係第二種睇法:齊克果式.上帝三位一體最重要嘅目的,唔係為咗 show off咁簡單,而係為咗要同人建立關係,從而拯救人類脫離罪惡.罪就係無愛神無愛人,人類因為肉體軟弱,所以無力行善.因此,基督就係非常重要.耶穌基督嚟到世上,就係要展示俾我哋睇,如何係依個世界活出上帝嘅樣式,實踐真正嘅普世愛.所以我哋要反省,我哋要重生.信耶穌唔係口講就算,而係要同基督一同受苦,藉聖靈嘅能力去活出基督,證明你係真係有一個新嘅生命.
點樣重生?係福音經課裡面尼哥底母完全聽唔明依一點.耶穌話,「人若不是從水和聖靈生的,就不能進上帝的國.從肉身生的,就是肉身.從靈生的,就是靈.」水就係指洗禮.但係聖靈裡樣生你?就係聖靈進入咗你裡面之後改變咗你,使你有能力超越情慾限制去實踐愛德.今日好多政棍,社運棍,佢哋為咗自己一時嘅虛榮心,而非為咗成功,而亂做一通.佢哋就係因為無聖靈,佢哋表面好似想做好事,但去到最後都係自私,都係活係罪惡裡面.聖靈降臨就係要你脫離依一種生命,依一種生活.
聖保羅話「你們若順從肉體活着必要死.若靠着聖靈治死身體的惡行必要活着.」順從肉體而活就係為咗眼前短暫利益而放棄原則.建制派人渣咪就係咁樣囉!為咗升官發財,中共講咩佢地都贊成,民建聯就係咁樣.中共未出831之前明明自己有另一政改建議方案,中共一出831搞埋咩入閘出閘門檻依D野之後佢地就咩都跟曬中共.依D人就係無自我,無靈魂,已經死咗.
殖民主派都係一樣.今日有15個飯民垃圾議員上深圳面聖.依班人為左自己利益,為左有得入閘去選特首,佢地可以做到幾盡,六月中大家就會知道.王光亞高調話泛民中有「極少數的別有用心的人」搞港獨,依D「港獨飯民」就算佢地真係當選到中共都唔會任命.依句野咩意思?就係講明中共既罪性,佢地就係要抓緊權力唔放,佢地被自己既權力慾綁死.中共瘋狂打壓本土派話我地係港獨果陣,飯民做啲咩?支那會果班垃圾,繼續為咗自己利益,搞大中華民族主義,公開批評港獨,反對本土派,同中共口徑一致.依D人為左自己利益,完全妄顧香港依家正身處被中共滅絕既危機當中,出賣香港人,佢地就係活係罪惡裡面,無聖靈.
當我哋接受咗三位一體嘅上帝,我哋個生命一定要有改變,係一定要重生,令我哋嘅思考完全超越當下嘅限制同埋個人嘅利益計算.聖靈係會令我哋有勇有謀嘅,而唔係叫我哋自私 .
奉聖父,聖子,聖靈之名,阿們.


text:
「螢幕發光,無論甚麼都看」,窮丁毛毛冇錢碌卡,唯有喺毒L Fing Fing嗰陣碌下手機過下日晨啦!碌碌下慣咗,就唔知有咩好睇,都好不自覺咁碌呀碌,look呀look喇!
中大就有班同學仔,大大話話有成50人咁多,為咗叫人食飯嗰陣望住身邊嘅人,唔好望住部手機食,佢哋就夾埋做咗場大龍鳳,焗人放低個電話喇!嗱嗱嗱,灰色衫嗰位人兄就係今次嘅目標人物喇!
喂喂,有女陪食飯仲望手機,抵你成為目標人物嘅!佢一拎起部手機啫,全場就即刻拎起部手機靜晒,十足細個玩估領袖咁呀!不過今次個領袖就係被玩嗰個咁囉~
個男嘅又係,有個咁靚嘅囡囡喺隔離仲掛住玩手機,要玩就坐埋一邊玩,留返個機會畀毛毛嘛!同人食飯(尤其係女女)嗰陣要望住人對眼,毛毛都識啦,大好嘅溝通機會就咁畀部電話搶咗去,浪唔浪費啲呀?有冇諗過好似毛毛呢啲連同女女溝通機會都冇嘅人嘅感受呀?
封面圖片,資料及圖片來源:望住我 Eyes On Me
Smartphone Prank in Med Can
(能不能給我一餐飯的時間?)我地Pinpoint夾埋AMY姐派出五十個同學仔,係Med Can嚟咗場「超級估領袖」!睇下,食餐飯都唔可以專心同坐係你面前嘅朋友相處其實我地係咪應該多D望下身邊嘅人,同佢地傾多啲計呢?不如由一餐飯嘅時間開始,我地一齊脫離「低頭族」啦~Posted by 望住我 Eyes On Me on Thursday, March 24, 2016


text:
由於一男子因數,前朝處處與民為敵,事事倒行逆施.立國之初,香港可謂百廢待興.當然啦,事有先後緩急,對於將本土理念寫入國策嘅第一任政府,去中國化自然係首要任務.呢樣嘢台灣嘅阿扁總統幾十年前已經搞過,仲搞得好成功添.
去中國化,首先要從語文入手.人每日都要講嘢寫嘢,如果港人嘅語文仍然保留住中國元素,對國民身分認同絕對冇好處.語文本土化,其實一啲都唔新鮮.早於十幾年前,本土派先烈毛姑姑同飯桶威已經提出要禁絕嗰啲帶有中國特色嘅用語.例如,「空調」唔講得,一定要用「冷氣」.本土派始祖「香肛人優先」亦一早就講過「香港的法定語言為英語及粵語」.但係點解佢地嘅綱領會用文巢巢嘅標準北方書面語寫出嚟呢,咁就值得商榷嘞.仲有,用「粵語」二字亦有問題,唔通佢地唔知「粵」係廣東(中國嘅一個省)咁解?畢竟,「香肛人優先」只係一班九唔搭八嘅疑似MK仔同援交妹,我地都係無謂深究囉.而第一屆香港政府就唔同嘞,雖然都係本土派,不過人地係以大學生為骨幹嘅本土派,除咗有理念,仲好有學識添.所以廣東話(或粵語)已經正名為「香港話」,同英文一齊成為香港嘅法定語文.
學校唔會再教「中國歷史」,「中國語文」,或者「中國文學」,只有「香港歷史」,「香港語文」,同埋「香港文學」.咁當然係好事,以歷史科為例,由幾千年縮到得返百幾年,啲學生都不知舒服幾多.但係講到香港語文同香港文學,問題又嚟嘞.以香港話寫嘅書籍文獻一向唔多,稱得上文學作品嘅更係少之又少.摷嚟摷去,都只係得一篇適合做教材,就係高登神文「男人唔可以窮」.所以立國之初,無論大中小學雞,讀嚟讀去都只係一篇「男人唔可以窮」.咁對學生嚟講當然亦係好事,因為多咗時間做自己鍾意做嘅嘢,例如溝女啦,溝仔啦,打飛機啦……香港學生真係從來未試過咁幸福囉.
題外話,本人雖然一早就喺網上用香港話寫嘢(可能比班本土派更早),不過就未有因此受到推崇,反而要鋃鐺入獄,罪名係「反本土」.咪當我講笑,中國有「反革命罪」,獨立後嘅香港當然有「反本土罪」啦!算啦,我受!如果告我一條更嚴重嘅「叛國罪」咪仲PK!
言歸正傳,自從全面推行香港話教育之後,有關當局就發現咗個問題.同一個字,啲人都會有幾個唔同寫法.例如「嘅」字,有人會寫成「既」,仲有人索性用英文「ge」代替添.再舉多個例,「(唔/吾)(使/駛/洗)(俾/比)(返/番/翻)我」,咁簡單嘅一句,竟然有多達36種常見寫法.有人就提出要搞返個「香港話正字運動」,不過未進行深入研究就俾人否決咗,原因有二.其一,香港仲未立國就已經引發大規模嘅老餅逃亡潮,香港再冇「老學究」呢樣嘢,想正都冇人識正.其二,如果尋根究底,必然會發現香港話(粵語)有啲字其實比現代常用嘅中文字更古老,正字有復闢中國文化之嫌,絕唔符合香港基本國策.既然唔正得,唯有詐睇唔到啦.比較亂啲啫,又唔會死人嘅.不過換個角度睇,香港文壇從來未試過咁精彩,咁多樣化,可謂百家爭鳴,百花齊放!
雖然話唔理,但係單嘢就喺政府裏面引發咗另一番更大鑊嘅討論,就係應唔應該廢除中文字.講到底,中文字有幾千年歷史,絕非本土產物.平時講嘢就冇問題,不過要寫出嚟嘅話,只要係有本土意識嘅人都會覺得好唔舒服.其實廢唔廢除中文字根本唔需要討論,因為所有閣員都認為有必要廢除,引起激辯係究竟要點執行.
有哈日閣員第一時間提出用日語取代香港話嘅位置,仲建議由杜如瘋出任語文改革委員會主席一職.呢個辦法當然好,一來國民去日本濕平會方便好多,唔使雞同鴨講.而且合乎港日世代有好嘅國策添.事實上,日本係第一個同香港建交嘅國家.而香港除咗公開表態支持日本擁有釣魚台主權,仲高度評價日治時期日本人對香港作出嘅貢獻.辦法雖然係好,不過呢個建議好快就觸礁.因為日語仲殘留若干漢字,有閣員驚會勾起國民嘅不快回憶.
跟住有人提出香港話拼音化.具體做法可以參考韓國或越南,一係自創一套拼音字符,一係就用拉丁拼音.事實上,呢兩個國家棄用漢字,正正就係主權嘅體現.所以香港話拼音化正合香港國策.有哈韓閣員即刻舉腳贊成,仲話唔使搞乜嘢自創嘞,直接借用韓語拼音字符就得.咁香港人學韓文會易啲,去韓國濕平自然都方便啲啦.有持異見嘅閣員即刻拍檯反對,話香港係國際金融中心(哈哈,到時仲係先算啦),就算拼都應該用拉丁拼音,點都冇理由用嗰啲蟲唔似蟲屎唔似屎嘅泡菜字符.結果內閣立時分成兩派,大家互不相讓,差啲演變成集體武鬥.
最後總統大人大力拍檯,嚟個一掌定音.佢話香港作為國際金融中心,根本唔使搞乜嘢香港話拼音,不如直接廢除香港話,只用英文.佢又話香港話源自廣東,如果唔廢除,香港始終都係擺脫唔到同中國嘅關係.佢仲舉咗新加坡做例,話人地全民英語對白,都不知幾掂.點知有唔識相嘅閣員竟然提出質疑,話前朝要語文老師考基準試,又請埋啲鬼佬鬼婆教英文,但係都唔見香港學生英文有幾好.就算學校轉晒用鬼佬鬼婆教都係行唔通,一來本地教師肯定同你死過,而且成本亦太高.仲有,學校始終提供唔到一個全天候英語環境,學生放學返屋企就唔再會有講英文嘅動力.
面對閣員嘅質疑,總統大人不慌不忙咁拋出佢嘅偉大構想:英文老師入屋計畫.當然唔係話要每家人都請個鬼佬或鬼婆長駐屋企教英文啦.其實個計畫好簡單,就係用居留權吸引啲識英文嘅外傭嚟香港做嘢.咁又真係得喎,大家都見得多啦,嗰啲屋企有姐姐(外傭)嘅細路,有邊個唔係一開口就英文先.當然啦,為咗確保啲外傭唔會教壞細路,參與居留權計畫嘅外傭要先通過英文基準試.眾所周知,啲賓賓個個都英文嘞嘞聲,所以佢地可以獲得豁免.如果有人請唔起外傭,政府會提供資助.計過條數,點都平過請啲鬼佬鬼婆教英文囉.
結果過咗幾年,所有香港人英文都講到嘞嘞聲,不過有啲奇怪口音就在所難免嘞.至此,香港話亦完成咗佢嘅歷史任務.雖然香港已經好似新加坡一樣,做到全民英語對白,但係咁並冇為經濟帶嚟轉機,國際金融中心嘅地位始終都係保唔住.
話說香港獨立前,中資已經大舉撤離.獨立後,香港再唔係進入中國市場嘅門戶,外資亦紛紛撤走.當年香港人豪言話唔要經濟發展,如今果然應驗咗.加上幾年間政府搞咗幾次全民乜乜全民物物,前朝留低嘅外匯儲備已經散盡,庫房空空如也.雖然失業率高企,政府只能講一句愛莫能助.
好彩第一任總統有先見之明,將香港打造成英語港,令香港可以發展出一種新產業:家庭傭工輸出.繼菲印泰之後,香港正式成為亞洲另一家傭輸出國.因為香港人比較白淨,受歡迎程度竟然遠超一眾菲印泰前輩.所謂行行出狀元,香港人終於可以威番鑊喇!最唔抵係啲賓賓,教識香港人講英文,點知連個飯碗都俾人搶埋,唯有嘆一句:好人冇好報!
Lalibela, Ethiopia
Lalibela, Ethiopia


text:
落骨場玩,好多兄弟都會特別要求搵一個高高大大嘅技師,除咗因為佢哋踩背夠力度,最重要就係入正題嘅時候,有一種征服高山嘅滿足感,情況亦好似欣賞日本AV女優深田梨菜一樣.
早一輪,日本AV界好鍾意發掘長身女優,好似岡本渚,內田真由以及熟女極品星杏奈,佢哋嘅身高差不多接近6呎,高大又豐滿嘅身材俱令AV迷為之驚訝,而近期彈起嘅深田梨菜雖然冇佢哋咁高,但係一樣算得上係長身女優,同樣可以滿足到鍾情高大女優嘅AV迷.現年21歲嘅梨菜出道於2008年,當年由SOD一手帶入AV界嘅佢外表清清純純,擁有傳統日本女仔嘅韻味.之不過,睇埋副偈就覺得佢似鬼妹比較多,因為梨菜身高5呎5吋,配合肉感十足嘅胴體,睇落甚為高挑大件.而梨菜雖則係肉多,但係質地結實彈手,胸前嘅36F美巨乳圓潤又夠彈性,加上對玉腿修長又骨肉勻稱,身材算得上係同類型女優中嘅上品.
當年AV名廠SOD引入深田梨菜嘅原因,其實唔單只係因為阿妹嘅身材同樣貌,亦基於佢嘅原有身份.讀書時期,梨菜係一名運動健將,最擅長嘅運動就係打棒球,據講,阿妹曾經參加過學界棒球比賽,作為主將之一嘅佢表現仲備受好評,於學界女子棒球中名堂甚響,亦令SOD對佢產生興趣.勤做運動對於梨菜嘅AV演出絕對有好大幫助,從其表演當中,大家可以見到梨菜做到冇時停,玩女上男下之時,其玉腿同腰肢係咁郁,加上佢本身夠大件,令場面極具速度感同震撼力,仲搞到大家好擔心下面嘅男優會唔會被坐扁.另外,梨菜最近學埋格鬥技術,所以不時於作品當中,展現出高超格鬥技術,將男優擊倒,繼而百般把玩對方各個敏感點,盡展強悍一面,熱愛長身癡女嘅朋友千祈唔好錯過喇.
年齡:21歲
身高:5呎5吋
三圍:36F,24,36
推介作品:《Luv Cream 8》
推介場口:中段,身穿超細碼三點式嘅深田梨菜,同男優激玩玉手同口舌刺激之後,出動其長長玉腿將男優引爆,其靈活腳功加上淫蕩表情,令人睇到眼都凸.
撰文:賢


text:
姓終的好聽的名字有哪些呢?在中國,一般每人都有姓,人們初次交往,彼此總要先問:您貴姓?由此可見姓氏在我們生活中的重要性,中國古人的姓名和現代一樣,是人們在社交中用來代表個人的符號,因此給孩子起名,一定要慎重,那姓終的寶寶該如何取名才好聽,下面由姓名網為大傢介紹,姓終的好聽的名字!
姓終的好聽的名字
(1)姓終的好聽的男孩名字
終鑫炎 終斌仲 終偉俊 終海哂 終嘉嘉 終木森 終星星 終晨蛘 終煊煊 終俊鐘 終子豪 終衛明 終永伸 終元龍 終甘甘 終立芙 終雪峰 終芊梓 終樹傑 終培傲 終蔚 終梓虹 終文浩 終延旭 終窮瑕 終頤君 終若溪 終墻 終智龍 終涓涓 終慶竹 終春賡 終建駿 終大海 終思月 終建勛 終姝 終彥斌 終淼微 終丞峰 終晶石 終向乾 終卜尹 終紫洪 終曼芝 終秋蘋 終正音 終傳強 終羽芊 終海勇 終世彤 終勝 終文羅 終學勇 終文浩 終瑞丹 終塏雯 終智齠 終本心 終宏檸 終思圓 終函 終晨開 終煊閏 終馳廳 終以瀟 終曉雁 終小彤 終舜仁 終詩 終韶涵 終清涵 終奕瀕 終佳瀟 終茗名 終雪銳 終金峰 終桐 終宇鳴 終傑斌 終金然 終梓庭 終若蕓 終恩渲 終素童 終見熊 終亞東 終善和 終亞 終合新 終八 終栩晴 終佳禹 終揚 終書妤 終海寧 終垴藤 終建勝 終宇鴻 終湘兒
終昱衡 終味 終炫傑 終紫琦 終瀅楓 終佳月 終心健 終弼 終鐘海 終瑞輝 終禹環 終耀琦 終頎坤 終虹 終嶽林 終俊清 終建懿 終姝亭 終友東 終揚 終彪 終雨鑫 終德偉 終榆靜 終辰陽 終秀蓮 終高宇 終芝誼 終娉 終寧寧 終俊達 終思揚 終承摯 終永芮 終菀晴 終月 終東蘭 終石正 終彥偉 終傢輔 終綸 終語凝 終桂銘 終滿倉 終佳欣 終睿實 終仁面 終戀 終寧路 終銘鑫 終天琦 終穎華 終思吟 終景天 終傑杭 終富棋 終興 終思冬 終人歡 終蕾蕾 終峨榮 終鈺海 終世鍵 終相宜 終阿心 終驥 終筱鐵 終弋 終綜莓 終昊芷 終錦媚 終子嶽 終龍宏 終玳淑 終興遠 終詩恒 終小彬 終吉東 終柔菲 終如熙 終恫炎 終雨育 終長春 終中行 終翼 終耀 終雲海 終開祥 終希濼 終全 終思夢 終君華 終然 終鍵成 終韓 終開校 終宇杉 終少鏹 終力葦 終虹涵 終星赫 終靜 終宸 終煒屏 終淦伊 終涵韻 終慧珍 終華棟 終昊菱 終海海 終洪 終鴻燁 終明遠 終小鳳 終漂華 終貼貯 終懿姣 終沅騁 終涵橋 終厚德 終好 終楚海 終一太 終自強 終錦新 終行行 終承漁 終芮博 終狄勇 終泊材 終恩照 終浚霏 終閏同 終佳佩 終壹壹 終國強 終福明 終福君 終萬財 終東瓚 終民 終明秀 終延君 終展一 》》還是沒有找到滿意的名字?不妨問問大師.
終沁森 終懿奐 終德明 終新鮮 終驟 終銥燴 終燦燦 終雨岑 終浩軻 終天誠 終恩 終秋舒 終梨璐 終雨潼 終欣雨 終涼羽 終奕竹 終焉然 終旖 終成毓 終力軍 終拉 終康賢 終鳳軍 終成先 終奉儀 終岑 終衛器 終紫晨 終筱淇 終詠林 終清醇 終奕銘 終葉 終學思 終若騰 終儀權 終發 終一鶴 終忠海 終新民 終芳卉 終永康 終嘉 終富豪 終聖聿 終叉燒 終作論 終尊懷 終海洋 終芹 終子彤 終凌明 終海茜 終彥恒 終怛海 終德鑫 終慧韞 終建力 終劍雄 終憐決 終當地 終嬈 終宇慧 終龍 終汾慧 終銘妤 終雪祗 終士丹 終基程 終辛華 終恭 終軍楊 終誠 終非 終沁微 終光裕 終成楠 終欣瀚 終嘉男 終秦源 終小兵 終國強 終新影 終芯 終匯杭 終可嘉 終雅雯 終玨杭 終晶淑 終海 終惠榮 終進 終致 終宇涵 終麒羽 終嘉菡 終茜 終傢慧 終海天 終念春 終美均 終誠 終楸哲 終蕭翎 終羿淋 終軍華 終火兒 終俊峰 終淵哲 終保爸 終穎秀 終鑫蘭 終駱 終國志 終萬雄 終青 終陳軍 終恩東 終韶犋 終曉暉 終天翔 終杼洋 終晨浩 終雪薇 終嘉敏 終紓婕 終劉鑫 終翔逸 終燁瑜 終子蕓 終亮 終振國 終則勛 終覲 終超榮 終萌 終志強 終浩源 終明強 終淑少 終因 終增論 終士恬 終炮 終一飛 終閎 終江春 終汝 終姝惠 終蓮 終紫凝 終芮霄 終清芝 終瑞佳 終安荏[1] [2]
(2)姓終的好聽的女孩名字
姓終的好聽的名字
終夢婷 終會霞 終美娟 終娟莉 終婭迪 終秀菁 終憬怡 終桂芳 終火穎 終矜瑩 終秀文 終小燕 終翠英 終秋穎 終樂婷 終友紅 終淑萍 終冬文 終冉 終幗梅 終伊婷 終雪 終玉萍 終邑萍 終鏨穎 終秋萍 終怡萍 終漢文 終米娜 終保琳 終閏紅 終芙怡 終孝文 終巖紅 終思蓉 終海霞 終萍利 終艷梅 終炳倩 終璋穎 終怡良 終月玲 終妍文 終嫦紅 終粉琴 終東秀 終玟艷 終海娜 終柏瑩 終婧瑗 終茜婷 終林娜 終輝美 終艷萍 終泠怡 終婭璇 終不文 終筱紅 終久玲 終愛玲 終利琴 終妍穎 終梅梅 終穎瑤 終倩琳 終玉瑤 終麗玲 終媛 終成燕 終月萍 終慕潔 終超妍 終珠琴 終卡婭 終勝娟 終瑞麗 終清文 終怡吟 終萃怡 終華英 終鳳妹 終婧軒 終怡秀 終潔瓊 終頡文 終玉 終春燕 終涵玲 終忠英 終驍倩 終麗媛 終忻怡 終紫瓊 終永紅 終雪媛 終莉茹 終丹蓉 終嬡玲 終玲娟 終嬋 終穎妍 終瑛矯 終迤婷 終巖玉 終含婷 終嘉怡 終琦婧 終曉悅 終京文 終敬娜 終靚穎 終白冉 終倩罄 終葉冉 終茹旭 終芬廷 終盛艷 終華芳 終曉媛
終小妹 終蓮芳 終莉萍 終配英 終鳳琴 終玳瑩 終翠梅 終婷婷 終雪嬋 終效文 終燕平 終茹涵 終婷茜 終海英 終倩瑜 終鳳娟 終凈瑩 終泳怡 終玲夢 終默冉 終茹雲 終琳潔 終偉艷 終昊冉 終傢文 終自怡 終思怡 終居玲 終蘇艷 終林瑤 終思潔 終霞鳳 終倩雯 終明芳 終心媛 終旭美 終婧之 終玲羽 終倩囡 終晨麗 終莉娜 終舒冉 終悅虹 終之婷 終宣瑩 終彥瑛 終媛 終秀青 終韋燕 終麗婷 終正英 終素娟 終涵琳 終紅娟 終竣紅 終明芳 終懷霞 終娟娟 終茹露 終婧宜 終晨玲 終煜燕 終賦文 終梅芬 終卓瑤 終忠文 終燕 終睦瓊 終維娜 終斯潔 終粉莉 終晨嬋 終譽梅 終清婷 終曼莉 終伊琴 終若雪 終嘉瓊 終希瑤 終燕星 終怡帆 終晨芳 終秋妹 終馨媛 終世婷 終卓玉 終雲娟 終錦穎 終佳瑩 終康蓉 終可瑤 終妍淳 終嬋娟 終麗玉 終潔英 終中娟 終一茹 終蓉 終莉娜 終振萍 終婧和 終琳芯 終慧芳 終丹麗 終鵬玲 終妍宏 終慢麗 終潤潔 終玉妹 終滎瓊 終水英 終六萍 終君婷 終佳瑩 終蘇穎 終秒琴 終丹花 終碧玉 終妍颯 終世文 終漢琴 終書萍 終丹妍 終傢琳 終琴彥 終茹嘉 終露婷 終瑯穎 終燕靜 終冬霞 終培瑤 終秀六 終燁怡 終蓉靜 終迦倩 終清文 終欣怡 終清茹 終習琳 終選琳 終洪梅 終芳紅 終玟倩 終曉茹 終芳娜 終瑤曜 終芯麗 終希芳 終盈娜 終可瑤 終婧恩 終思媛 終乘芳 終麗娜 終心然 終伯舉 終隆緒 終興偉 終蘇文 終斐裴 》》還是沒有找到滿意的名字?不妨問問大師.
終艷艷 終悅兵 終愛文 終宏媛 終婉琳 終婉茹 終延芳 終麗英 終鐿琳 終金妍 終佳茹 終健文 終婧穎 終珈媛 終熠穎 終歆妍 終會霞 終一潔 終英芬 終悅驊 終怡璇 終江萍 終葉文 終靖娟 終六妹 終錦文 終靚穎 終虞玲 終晟莉 終小花 終淅文 終玲書 終嘉琳 終健萍 終紅芳 終華琴 終怡琛 終粵梅 終妍非 終秀瓊 終水瑤 終婧依 終紅燕 終引玉 終春芳 終芳 終汕莉 終靜萍 終翠玲 終雪媛 終雅芬 終婧宇 終麗霞 終一潔 終克麗 終浩文 終倚瑩 終婧宇 終霞 終俊媛 終彩琴 終衍文 終夢玉 終飄 終子陽 終權彤 終伊麗 終莉蕓 終嫦娟 終愛英 終馥婷 終雅麗 終婷軼 終杏芳 終凱怡 終飛英 終聰文 終佳霞 終麗艷 終義 終思齊 終耀祖 終夢柯 終鶯茗 終淑英 終子玉 終蓉含 終婷梅 終菁瑩 終江紅 終海霞 終芳艷 終碧霞 終鈺娜 終樺婧 終玲娟 終艷艷 終讞媛 終學芳 終涵文 終婭姝 終詠潔 終立文 終潔玲 終莉平 終婭姝 終全紅 終桂麗 終秀睿 終鳳琴 終永玲 終鈳麗 終遠霞 終芙萍 終莉馨 終香玉 終梓文 終煒妍 終倩平 終澤英 終怡強
終(Zhōng 終)姓源出有二:
1,出自高陽氏,是黃帝孫顓頊的後裔,以祖字為氏.據《元終姓纂》載,顓頊有子老童,老童生子吳回,吳回生子陸終,陸終的孫子以祖父的字為姓,稱為終姓.此支終氏望出濟南,南陽.
2,出自妊姓,以祖字為氏.夏朝有太史令終古,他的後世子孫以其名字中的“終”字為姓,也稱終氏.(責任編輯:八字免費算命網)[1] [2]


text:
一段愛情係需要雙方努力維繫先可以走落去,假使兩個人最終都要分開,除咗性格不合之外,相信最常見嘅理由都係其中一方有第三者.
而男性有第三者嘅情況就更加普遍,唔想對方偷食?首先你要知道男人需要啲乜.如果檢討完,覺得自己處理感情嘅方式真係有問題嘅話,就要趕喺對方偷食前解決問題!
1.明白對方
如果女朋友總係唔嘗試理解同明白對方,會令男人覺得寂寞同缺乏支持.
2. 時間表永遠排到密密麻麻
假如女朋友總係將工作擺喺第一位,忽略另一半嘅話,會好容易令對方喺外面揾第二個人陪……
3.性嘅滿足感
相信世界上無一個男人唔鍾意「床上運動」,如果女朋友總係漠視男人嘅性需要,或者喺床上成條「死魚」咁,會令對方覺得你唔投入,咩mood都無曬.
4.總係有嘢唔滿意
假如女朋友總係鍾意找對方麻煩,以挑出男人嘅錯處為樂,咁唔單止會令對方好辛苦,仲會令佢覺得你唔識體諒佢,唔係一個可以長久發展嘅對象.
5.經常講大話
互相信任係一段關係最重要嘅基石,假如你被對方發現講大話,兩個人之間就會出現裂縫.
6.財政上倚賴男人
假如你咩都叫晒男朋友畀錢,咁只會令對方覺得你當佢只係一部提款機.
7.控制慾過盛
咩都要問長問短,check住對方嘅聊天紀錄同行蹤,咁只會適得其反,令佢更想擺脫你嘅「魔爪」.
8. 唔體貼
男人最希望有一個明白事理,識得關心佢嘅伴侶,所以作為另一半要好好觀察對方嘅需要.
9. 欠缺自理能力
如果連自己屋企嘅物呂都唔執拾,好難畀信心對方,覺得你有能力照顧到佢.
10. 唔能夠為男方作好嘅決定
男人長遠係會想揾一個夠理性,會思考,甚至乎可以幫佢做決定嘅另一半,而唔係咩都倚賴佢或成日發脾氣嘅小朋友.
(圖片來源:tumblr)


text:
葉劉淑儀 因為手上嘅選委飛,同百五張飛差太遠,泛民想救佢都唔容易,再加上 葉劉淑儀 無果種戰鬥意志,一眾花生友固然少咗食花生嘅機會,而基本上, 葉劉淑儀 嘅政治生涯,應該係會走向終結.
葉劉淑儀 連唐英年都不如
唐英年喺2012年嘅選舉,雖然連番被僭建問題重創,只不過,唐英年喺選舉後段,不惜爆梁振英想喺2003年血洗中環嘅大鑊,就令梁振英只係贏咗個廢墟返嚟,中聯辦知道自己玩出火,所以北京安排咗個政協常委嘅虛銜俾佢,至少睇落係同梁振英同級,而梁振英亦唔敢對唐英年進行報復,因為無人會想同一個有攬炒嘅意志同決心嘅友仔打到最後一兵一卒,你打一個有攬炒覺悟嘅人,你同希特拉入侵蘇聯果陣一樣愚蠢,梁振英喺呢方面,係十分之識趣.
葉劉淑儀 如果想佢政治生涯可以持續落去,至少新民黨嘅政治力量唔會一下子流失,其實好簡單,就係同林鄭月娥大攬炒,未來一個月就算入唔到閘,就協助曾俊華同胡國興攻擊,佢單只贏番政治上嘅尊敬,而且林鄭月娥要郁新民黨以至 葉劉淑儀 本人果陣,亦有相當大嘅政治顧慮,呢個係以攻為守嘅戰略原則,只不過由今日 葉劉淑儀 嘅勢嚟睇,佢講就凶狠,做就碌撚.
所以希師奶呢個名,唔配喺 葉劉淑儀 身上,以戰論戰,希特拉係百分百人渣,但喺二次大戰後期,德國係不斷喺東線意圖反攻,甚至西線都係,1944年12月都仲想喺突出部突圍,呢場仗係美國喺歐洲戰場輸得最甘一鑊,雖然突出部之役達唔到預期目標,但至少德國決心爭取一個對自己有利嘅情況下戰敗,而唔係任由宰割.而好不幸, 葉劉淑儀 依家嘅選擇係非常之中國人,就係任由宰割,我可以講,呢一役後,林鄭月娥同中聯辦一定會盡力肢解新民黨,田北辰離黨係遲早問題,而公民力量班政治投機分子,甚至容海恩仲會唔會聽 葉劉淑儀 講,大家都可以估得到. 葉劉淑儀 嘅政治生涯,喺一個好唔光采嘅情況下結束.
正所謂路係自己揀,仆街唔好喊, 葉劉淑儀 由甘做中共跑腿,就被人用完即棄都唔識大攬炒攞番自己應得嘅嘢,呢啲人係自己攞嚟,值得可憐咩,大家恥笑係正常.


text:
更多
2017-04-15 780 瀏覽
一行七個人去鼎泰豐食飯,作為一個本地人帶其他幾個外藉人仕來呢度食嘢.發覺七個人叫餸好有問題.因為呢度好多野都係六件裝的.由於佢哋好少食亞洲菜,所以由我發辦.小食叫左辣味青瓜同蒜香粉皮肉.佢哋唔係太食到青瓜,因為係麻辣既.小籠包叫咗兩籠,要教佢地點樣用薑絲同醋食小籠包.但係竟然冇浙醋剩係得白醋.叫咗香菇素包同菜肉包比佢哋試.仲有蝦肉雲吞湯同菜肉雲吞湯.外國人都係鍾意食肉所以叫咗薑蔥安格斯牛肉,但呢個賣188 就覺得有d 貴.雖然d 肉都好林.個乾伴蝦肉雲吞同雞絲蝦仁春卷都好好味.香蔥伴面,紅燒牛肉湯麵,同菜肉雲吞湯麵都好啱佢哋胃口.再加蒜蓉炒菠菜同蒜蓉炒通菜.本來仲想叫甜品既.但係無最傳統果d 豆沙鍋餅,桂花湯丸,咁我就無叫喇.最好既係佢地有凍水供應,好啱唔習慣香港潮濕天氣既外藉朋友.但無得預約訂位就有d 唔方便囉.埋單每位$200
由於佢哋好少食亞洲菜,所以由我發辦.
小食叫左辣味青瓜同蒜香粉皮肉.佢哋唔係太食到青瓜,因為係麻辣既.
小籠包叫咗兩籠,要教佢地點樣用薑絲同醋食小籠包.但係竟然冇浙醋剩係得白醋.
叫咗香菇素包同菜肉包比佢哋試.仲有蝦肉雲吞湯同菜肉雲吞湯.
外國人都係鍾意食肉所以叫咗薑蔥安格斯牛肉,但呢個賣188 就覺得有d 貴.雖然d 肉都好林.
個乾伴蝦肉雲吞同雞絲蝦仁春卷都好好味.
香蔥伴面,紅燒牛肉湯麵,同菜肉雲吞湯麵都好啱佢哋胃口.
再加蒜蓉炒菠菜同蒜蓉炒通菜.
本來仲想叫甜品既.但係無最傳統果d 豆沙鍋餅,桂花湯丸,咁我就無叫喇.
最好既係佢地有凍水供應,好啱唔習慣香港潮濕天氣既外藉朋友.但無得預約訂位就有d 唔方便囉.
埋單每位$200
張貼


text:
究竟日本留學生又係食啲咩嘅呢?
大家似乎對西方飲食文化同香港留學生嘅差異有興趣啲,無他嘅,正常都有cultural shock吖嘛.小妹GPA啱啱炆邊夠去exchange,咁啱又minor日文,就去咗東京exchange.唔多唔少都有人問過下我,去個同香港差唔多嘅地方,你嫌錢多?而我總係一笑置之.如果你覺得exchange一定要去一個樣樣都唔同嘅地方先有得著,你就太過膚淺喇.
不過呢篇係講飲食嘅,入返正題先.唔同人有唔同嘅飲食(同洗錢)習慣,而留學生活喺大城市嘅小妹亦不例外,要有一套自己嘅理財哲學.同去其他外國exchange嘅人唔同,東京係出名搭車方便之餘又快嘅地方.係貴啲姐.(註2)生活喺大城市唔想同世界脫節,就總係想出街睇多啲知多啲識多啲,觀察多啲呢個地方.嚟過日本exchange,知返邊度有好野食玩買其實一定無壞.就算第時唔係益自己,益下親朋戚友都好.所以我無選擇日日喺hall煮飯仔,反而有個平衡食飯購物兩得意嘅撇錢plan.無論係香港定東京,我都習慣weekday每日洗五十,weekend最多兩日夾埋洗五百,如此類推,喺日本就係一千同一萬(我指yen).眾所周知日本其實生活指數都係高過香港,所以食所謂好野一定係貴過喺香港食,食餐牛角你就知.仲要有稅呢.(註2)
(所有圖片來源:作者;除帆立貝照,Photo Credit: Grace, 執相:作者 )
所以,出街食野,尤其一個人食嘅話,一定係食呢啲.すき家,松屋同吉野家一定唔少得.仲有殺你呀(無錯,去到日本都係食殺你呀,不過係平過香港),ガスト,Denny’s都係平平地嘅選擇.唔洗驚,入面成間野都會充滿住一個人食飯嘅人,you’re not alone,反而顯得一啲都唔毒,太過正常.
於是小妹嘅食飯計劃係咁嘅:星期一至五除咗dayoff都喺學校食lunch,星期六日通常食個包做晏,而晚餐就煮兩晚食四晚,一晚食頹野(即係上面果堆,或者便利店搞掂),淨低兩晚,通常喺星期六日,就會出街同朋友食好少少.學校食lunch其實好平,300零yen有交易又食得飽,衰就衰在無乜選擇姐.點為之煮兩晚食四晚?一個人份量咁難煮點煮啊,梗係煮兩晚份量啦,夠懶又方便.再懶啲可以點?學似我咁,做電飯煲達人啦.話說日本有個YouTuber專教人整電飯煲一煲過嘅菜式,雖然我都只係試咗其中一味「黑啤飯」,但係又幾好味咖喎.大家不妨都試下:
至於便利店,相信唔洗我講大家都知日本啲便利店有幾多野食嘅選擇,上至飯團下至便當炸豬排一應俱全.而所謂頹野,其實係好味得嚟又平,賣相又夠呃like,分分鐘仲平過自己煮,何樂而不為呢.至於食好野,燒肉海鮮鋸扒等等都係貴得嚟又抵嘅,中伏機率甚少.雖然成日都會去到一啲充滿遊客嘅地方,令我都誤以為自己係一個遊客(?),但係有機會做一個長期居留嘅「旅客」,慢慢喺呢度覓食尋歡(我係講食物果啲食),又確實係享受嘅.所以嚟咗咁耐,我都真係好後悔以前喺香港洗咗咁多無謂錢,排隊又係差唔多咁耐,俾嘅錢又差唔多咁多,點解質素好似差咁遠.
學做架妹第一步,食好多好多甜品(兩間都係連鎖)
關於食,身邊朋友對我呢幾個月exchange嘅comment大致有幾種,分別係「你就好啦日日食好野」,「你到底係去食野定去讀書」,「你真係成個觀光客咁」仲有「你就好啦日本啲野咁平有排你食同買」呢幾類.食,玩,睇,買,確實都係我做咗好多,亦會繼續做嘅事.Exchange喎,唔係屎忽痕有得去咖喎,臨去我都仲chur咗個靚仔少少嘅GPA拎返少少scholarship,仲做咗幾個月full time儲咗錢先嚟咖喎.雖然過日本機票錢係平,以我所知十個有九個朋友過嚟exchange都係坐廉航,就好似身邊有啲一年飛幾次日本,入貨咁款嘅人咁,捕住啲機票promo嚟嘅,我自己都係.但係既然有機會喺度住半年以上,除咗食玩買又可以知多啲呢個地方嘅野,我就唔會坐定定喺度溫書喇(除咗日文啦,喺度學日文一定教得好啲,無辦法).而選擇做一個「半觀光客」,無錯有啲地方好似浅草原宿呢啲個個遊客都會去嘅地方我都會照去(註3),但係用留學生身分去又確實係感受唔同啲喎,起碼我行步路都慢啲,又會係咪都講下日文咁.如果依家問我,其實感覺同working holiday無乜分別,given that如果你啲錢係自己俾啦下.確實錢就用咗好多,但係買野喺香港都會買嘅,玩又係,周圍睇又係,食野就上面講咗啦,實在有幾「歎」你都知.其實諗返轉頭,生活習慣同香港差無幾之餘,仲可能慳家咗添.(當然我唔同其他國家嘅留學生咁樣,機票錢又一大舊,食宿又貴一截啦,我機票錢分分鐘平過啲人喺香港食餐buffet)要了解一個城市,除咗做啲平時喺hometown唔會做嘅野(which is好多人咁諗)之外,最重要嘅其實應該係做返自己.用自己嘅角度去睇呢個新嘅城市,咁樣先係每個人獨一無二嘅exchange經驗嘛.好似係.而啲人話我食啲野好似全部都好好食喇喎,其實食野就睇你心情好唔好咖姐,喺度住得開心喇喎,食SU Can頹飯(註4)都覺得零舍好味啦.喺東京行步路都舒服啲,因為條路闊啲,車又少啲丫嘛,仲要啲樓一啲都唔高,風又大又涼爽,點同喎.
(註1)不過咁,待留學生不薄嘅係我地有學生車飛,返學條路中間出閘是唔洗錢的.如果好似小妹咁好彩,返學條路經正池袋同新宿,就可以慳埋weekend出去行街食飯睇戲嘅搭車錢啦!雖然咁樣唔代表唔洗俾錢,只係你要一次過買三個月嘅車飛,而每程個價又係平咗嘅,真正平幾多就無人知(從來無人計),只係搭車出街會無曬壓力
(註2)留學生係無得退稅嘅,因為通常最少都有六個月visa,要六個月以下嘅先可以搞退稅,所以買野食野都無平,你話,邊度似遊客?
(註3)特別係食好野嘅地方,小妹去磯丸水產嘅時候就發現,無論幾好食都好,聽住周圍台台都係廣東話或者國語都真係有啲講不出聲咁……
(註4)此處所指為港大學生會餐廳


text:
見到織里嘅情況,我覺得香港人要認真思考一吓,出紅海嘅問題.
呢種大亂,只會越嚟越多,越嚟越激,因為地方政府無水問題,中央政府解決唔到.否則中共唔會冒地方政府可以搞軍閥割據之險,都要俾浙江,廣東,深圳,上海發債.呢四個地方有實力貪官最多,有必要果陣,中共默許地方武裝一啲都唔出奇,班友個個要保命,話之你hihi.
呢鋪玩到咁膠,因為唔知邊條地方官中嘅奇人,竟然加一倍衣車稅,啲車衣工人分分鐘被人走緊數,你仲加一倍稅,咁實同你死過喇.大家睇到溫州嘅情況,應該估到分分鐘成個浙江,上海一帶都係呢啲計時炸彈,要爆就爆,如果搞到各地聯動更加亂上亂,呢鋪有安徽佬私運槍枝過去織里,你諗吓.加上西藏近日已經發展到有藏人頂唔住,炸地方政府大樓,即係中共喺西面唔可能減兵力,東西包抄之勢己成,湖北,湖南如果都爆膠事,我都唔知有乜事發生.
香港人如果想走,請依家即度走人計劃,唔想走嘅,就諗一旦中共爆煲,可以點自保,大批中國難民南逃,或者爆發中國內戰,你估講玩.
香港本身己經係激流之勢,依家中國嘅大勢,真係唔慌唔激流中國.
後話:NHK 2007嘅紀錄片,用激流中國命名,以中文而論都準到極,當仲喺上游好多人都唔知死字點寫,依家睇嚟就嚟去到瀑布,日本仔一早睇到有幾大劑.如果依家你仲未知中國嘅大鑊來源,可以先睇NHK嘅激流中國系列,了解「中國政治激流水文圖」.


text:
無厘頭
無厘頭(粵拼:mou4 lei4 tau4),原本成句係「莫釐頭尻」,曾經一度被誤認作粵語粗口嘅其中之一.「尻」字最原本係解屁股舊骨,『說文解字:尻,臀也.』,而「無厘頭尻」原意係指啲人頭尾不分,亂晒大籠,唔知做乜,後尾因為個「尻」字等同賓舟嘅粗口字,所以先畀人用嚟當粗口咁用,其實原本呢個詞語係相當文雅.
另一個來源係來自無來頭(「來」讀lei4),即係唔知邊度來.
依家嘅「無厘頭」,意思同樣係鬧人講嘅嘢同埋做嘅事不知所謂,無聊到冇人有,又或者發生咗嘅嘢根本搞唔清來龍去脈,令到人一頭霧水.後來「無厘頭」呢三個字喺香港嘅電影入面出現,於是乎廣泛咁傳揚開嚟,甚至成為一種電影風氣,繼而影響埋社會意識形態,有所謂「無厘頭文化」.
無厘頭文化嘅特色係經常將講嘢嘅字詞誇張咁演釋,或者講埋晒啲同主題風馬牛唔喇更(牛頭唔答馬咀)嘅嘢,有時講緊嗰陣重要配合埋啲誇張嘅形體或者面部動作,目的係要令原本好簡單嘅說話或者訊息兜個大圈,搞到啲人唔知唔明一味得個估字.
香港著名電影藝人周星馳好擅長呢種誇張嘅演釋,佢將無厘頭呢種意識形態喺電影電視裏面大肆發揮,變成一種喜劇元素;睇返喺佢初期嘅電視或者電影作品裏頭,經常都會出現無厘頭嘅說話同埋形體動作嚟引人笑,於是就俾大眾公認為無厘頭文化嘅祖師爺.
因為周星馳嘅影響,而家「無厘頭」呢個詞亦都畀國語用咗去,喺粵語以外嘅語言都會用到呢個詞.
時至今日,「無厘頭」呢三個字雖然都重係一個貶義詞,但因為後面嗰個「尻」字慢慢咁俾人淡忘棄用,經過日子同埋社會形態嘅洗擦同打磨之後,基本上已經冇乜攻擊性,脫離咗粗俗語言嘅行列而成為一個普通嘅形容詞.
其他「無厘頭」[編輯]
雖然話「無厘頭」無冇點話清楚佢嘅定義,正因為噉,所以呢個詞成日俾人亂咁用.


text:
每天固定的溫書,搵貓,沒有再返工,成績要緊.
成日俾人寸使唔使咁勤力,又乜又柒.
有時真係好想講: 你估我係你咩,入埋啲鳩科,你梗係點撚樣都得啦,反而畢業又搵唔到工既.你練定點奶西仲好啦,而家咁多女人做管理層.
真係火都黎撚埋.
到底係全世界都係咁,定係得香港人先咁多口?
但我又好記得有次俾大陸人蝦,成班香港人幫我.
So,I still love HongKong.
是日有人告知NaNa又出左黎,我換衫落街睇.
暉哥問起,咪whatapps佢,點知佢又話黎...已預感有唔好既野會發生😞
去到,死女包已閃,好正常,佢驚人.
暉哥又問我係邊每晚點放糧點餵...
屌那星,真係唔撚明佢個master點讀返黎.
End展係咪真係咁撚廢,收埋啲咁既柒頭?
講撚左三次,都仲問.
次次我未講完佢就問,其實佢知唔知自己做緊乜同講緊乜?
人地講左係A停車場,send埋相俾佢睇,都仲問係咪B停車場...究竟做乜撚野呀?
今朝屙屎屙埋個腦出黎呀?
屌你老母,幾撚時先醒呀?
我唔夠訓點柒都好,都唔會不停有破壞冇建設囉!
起碼餵多一個禮拜先放捕貓籠,急得黎咩?
喪問我捕貓籠既野,咁冇熟既義工咪漁護署囉…
都要等人地辦公時間先可以打去問,我可以點撚樣呀?你教我囉,柒頭!!!!!!
煩到仆街又幫唔到手,夠知可以買啦,咁多野講又唔幫手買.成日剩係識得講,乜都得個講字.你返工係指人做野果個,但你冇出糧俾我,你指我做乜撚呀?
如果唔係要留多個電話,我真係唔想再同呢個人有咩瓜葛.
又話要去睇咪咪,睇完就走.
屌,又係我屋企發癲.
其實佢屋企係咪有遺傳性精神病,講野冇邏輯,表達異常,不停講負面野,下下要撩慶人鬧佢.
喂呀,我夠知有捕貓籠就ok啦,講成廿分鐘都講同一段野做咩呀?
我對住電腦買野,聽住佢講同一樣野講勁耐,真係精神虐待.
之後又扯返好耐之前既野😑
話有次佢講錯野我黑面...
大佬,都過左去啦…
唔通返轉頭你會揀句體貼啲既說話黎講?
我都冇追究啦,是旦啦,你覺得我黑面唔啱咪算囉.你去搵個對你做任何野都冇反應既女人其實唔難,街上大把.
其實你自己既人生唔開心唔代表你可以要求人地既人生都要同你一樣咁唔開心.
呢個世界大把野值得我去欣賞,大把人值得我去愛,我有自己既痛苦但我唔會要求身邊既人同我一樣咁痛苦.
變態老母生變態仔,成家人都咁噁心冇禮貌


text:
第二站 聖米歇爾山 Mont Saint Michel從巴黎去Mont Saint Michel方法唔多,一係自己開車一係坐火車,跟團另計,我地當然就係選擇火車啦!由於第2日就要上島,所以未出發就已經向香港訂定位坐TGV,起碼預早5日前留位,因為一日只得3班車去,錯過左就駁唔到巴士去島架喇!巴黎有好多個火車站,去西部既就要去Gare Montparnasse坐車,如果冇火車證既話,就要成€60一程,去一回都真係唔便宜架!其實去Mont Saint Michel有兩條路,一係經St Malo一係經Rennes,我向網上查到經Rennes既巴士接駁路線比較清楚,所以選揀從Rennes入,坐完個幾鐘車去到Rennes,仲要轉巴士再坐多個半鐘先去到聖島,就算坐最早一班火車去到都成12點幾1點,回程最後一班車係5點幾6點,所以一天往返都幾趕,不過老實講個島唔大,齋行幾粒鐘查實好足夠,不過就欣賞唔到日落美景同埋潮汐漲退既景色喇!由於近年起左條路通向島,所以旅客多左好多,變成旅遊區物價自然爆升,島上既酒店真係幾貴,一晚最少二百歐羅,所以大部份人會住向島外大馬路旁既旅館,價錢最少平一半,不過就要行成半個鐘先去到個島啦!向經濟效益角度泥睇,個人認為抵好多囉!
*晴天
*陰天
*Magic景
*其實全個島既重點係一座修道院Abbey €8.5,位於島既最頂,亦佔全島大約7成地方,點解d人覺得佢靚,相信係因為離遠睇哩個小島真係好似一個西方傳說中既古堡咁樣,有條飛龍圍住個島個款呢!實在俾人太多幻想空間喇!抵佢成為世界文化遺產啦!
*雖然唔係農曆十五,但係潮漲都幾勁架!你睇潮退同潮漲既差別幾大就知啦!
*哩間la Mere Poulard係全島最出名既餐廳旅館,佢既招牌omelette聽講好有名氣,好唔好食我唔知,淨係知佢好貴!
一個煎蛋套餐就要45蚊歐羅,嘩!太過份喇!好在佢地都好慷慨,唔幫襯都有煎蛋表演睇,叫做為哩個小島增添一項少少既娛樂啦!
上一篇:情迷法蘭西 - 巴黎 Paris III
下一篇:情迷法蘭西 - 普羅旺斯(阿維農) Avignon


text:
第二日一早去左田子坊.一早去到鋪頭先o岩o岩開.
呢度既鋪頭都係些有特色既小店.如果想買特別既手信可以黎呢度買.
不過我地都係想搵食,就去左旺巴饅頭買個包,之後又去左間cafe坐.
一去已經去左兩個鐘.我地搭地鐵趕唔到係十二點返酒店check out,結果要飛的返去.
唔知點解近排一飲完咖啡就肚痛,好彩有得返酒店痾
之後,我地就離開呢個所謂既火車站,出發去虹橋火車站.
估唔到大陸既火車飛系統幾完善,方便過我之前係歐洲買火車飛多多聲.
不過由於我地無大陸身份證,無得係機買,要排隊去櫃檯買.
到杭州已經四點幾.一落火車,先係惡夢既開始.
話說我地間酒店係下城區,我地去到先發現我地一出既火車站係上城區,離下城區好遠.
雖然我事先係網上搵定有咩巴士去到,但原來全部都只會係下城區出現.
好啦惟有搭的士去酒店,點知原來個時係的士司機交更,有錢都截唔到的士.
當我地截到個一刻,真係有如釋重負既感覺.
當地既的士司機幾熱情,會同你吹水.
最搞笑既係佢地可以搭順風車,個司機見其他人順路就會載埋.
到酒店check in左,先發現全部旅遊景點係晒上城區.我地惟有又搭的士,去西湖附近食晚飯.
好彩呢度的士平,搭半個鐘先二十幾蚊.
外婆家同綠茶都係大陸有名既食店.兩間都係自助拎飛有位就會sms你.
最後,我地去左綠茶食.
(一黎就黎左個甜品先)
好好味呀!!!!!!!!!!
面包面好脆仲有蜜糖係面加埋雪糕真係好好味
全部野都好好味!我地見咁平多數都係十幾蚊碟以為好細碟點知多到食唔晒最後要打包XDD
是晚菜單:
烤肉 28
錢江肉絲配口袋 18
綠茶餅半打 12
烤雞黑米飯 25
面包誘惑 28
打包盒兩個 2
Total: RMB 131
於杭州的第一天就是這樣了.


text:
2013年12月9日 ,羅芍淇同學係中華基督教會基真小學不幸墜樓身亡, 最近死因庭對羅芍淇同學進行死因研訊,再次翻起公眾對羅同學墜樓身亡慘案嘅關注.
2015年7月23日死因庭裁定其死因存疑,即係唔能夠確定死於意外或自殺,與校方一直堅稱意外墜樓不乎,校方稱羅同學因服感冒藥後意外墜樓,但係羅同學身高1.4米,欄杆就有1.3米,因感冒藥影響之說實在大牽強,而裁判官更直斥副校長石玲係一派胡言,謊話連篇,亦明言唔會接納其他三名老師口供,即另一名副校長高婉華,訓導主任顧美玲及值日老師魏秀圓.
事發係2013年12月9日,羅同學不幸墜樓,身為聖約翰急救教官嘅副校長石玲聲稱因為“忘我“救人所以唔記得即刻叫救護車,但係裁判官質疑當時羅同學嘔出大量嘔吐物,甚至疑似人體組織,正常人都會知道事態性嚴重(何況係急救教官),如果著重急救又點會去叫人清理現場污物.係囉,救護車都唔記得叫,不過就記得叫人清理,係咪有人覺得清理現場比救命重要?做咩清理污物咁重要?係咪唔想再比人見到問事件有幾嚴重?甚至想毁滅證據?要留意係石副校稱羅同學事發後「好乾爽,好似訓咗咁」,但係當日負責嘅救傷隊員曾廣材稱羅同學當日頭部,雙腳嚴重骨折,頭部更已經「腍晒」,「好似豆腐咁」.
而石副校係庭上作供時更加繪影繪聲咁模仿羅同學祖母哭訴:「淇淇你眼閉啦,你爸爸媽媽受到教訓啦,佢以後會生性!」…「佢真係死唔眼閉」,裁判官直斥此行為係對死者家屬傷口灑鹽,官稱睇唔到有為人師表態度.不過我想講我讀書嘅時候的確唔難遇到有唔顧人感受嘅老師,個人認為依個可能係某啲老師嘅習慣.
事件最令人爭議一點就係點解校方見事態有人重傷都唔去叫一公里外嘅救傷車或報警,而係搵7公里外嘅聖約翰救傷隊,救傷隊員曾先生作供稱當日接報後11分鐘先抵達,會唔會係因為咁嚴重延誤咗救傷時間而導致有人命損失?
校方高層基真小學辦學團體,中華基督教會香港區會學務總監余煊聽取裁決後,否認校方在刻意不打999報警.但裁判官則認為校工珍姐職位雖低,仍在學校工作,但供詞可信,確信前兩任校長有指示職員有事不要打999,怕遭傳媒勾線.據知咁係怕校譽受損.
以本人所知,依家因為教席難求,有開除教師權力嘅人就如操生殺大權,得權者係校內就如土皇帝,順者生,逆者炒,而被炒者係咁嘅環境會好擔心日後生活,當然亦不非除依個原因會導致校內有天條不可犯心態,面對依啲天條,有人會連人命都放係一邊.
警方已表示知悉裁判官裁決,會研究判詞,以決定適當跟進,如果事件需要進入司法程序,會唔會可能有人以權恐嚇相關人仕作證,俾佢地有機會妨礙司法公正?有關高層係咪應該停職以示公正呢?而一班大話連篇嘅老師又仲有咩資格做學生榜樣呢?莫非要話俾學生知依家社會就係賞惡罰善?而校方高層
總校監又點回應會否懲處石副校長:「唔係你話要fire就fire,有佢哋嘅文化.」 之後被傳媒包圍,再被追下先吞吞吐吐稱:「懲處方面我哋要再睇睇……相信要睇一睇法官嘅判詞.」
依班所謂為人師表,事發後一直顯得大話連篇,為嘅好可能就係掩飾佢地為咗校譽而延誤救緩同淡化羅同學有可能自殺嘅可能性,怕被揭露有學生係校內自殺令校譽受損進而影響收生,依家收生數目就係衡量學校高層表現指標.
如事件屬實,佢地就好似果班黑心商人咁,用做假去掩飾醜聞嚟保護盤生意.依啲所謂為人師表,根本就當教育係一盤生意,學生不過係佢地嘅生財工具,失去咗一個生命,佢地只係覺得無咁一件貨品咁,人命根本就比唔上佢地嘅權位利益.
其他被裁判官認為有問題口供
被官評為匪夷所思:
另一副校長高婉華向救護員稱「死者可以行走」
被官評為不合常理:
訓導主任顧美先發現羅同學臥地,稱以為死者只係暈倒,但無去拍醒羅同學,只係「如陌生人看守物件」咁企係隔離等副校長[本人認為點解顧老師唔係第一時間打999,仲要上報呢?]
被官評為不可信:
校巴保母鄧美萍聲稱唔知校巴曾發生死者被同學「倒書包」欺凌事件,以及唔知有份欺凌羅同學嘅係同級張姓女同學
被官評為證供完全不符其他教職員所述:
當日值日老師魏秀圓俾人印象係“學生要離關班房都無辦法,管唔到“
被官評為解釋牽強:
交員許少英係庭上口供與警方口供有好大差別,佢認為羅同學嘴內有血係口唇爆坼


text:
早幾日情人節一個二個都用儘方法去曬幸褔同放閃,搞到一般人都要戴番副超同無乜事都早啲番屋企.要講到最曬應該都係周董周杰倫,話說佢係情人節當日就放咗張出海嘅相,老婆昆凌個肚明顯開始突出,加上周董寫住「該媽咪的前世情人到來了」,咁講法意思即係今次應該係個仔喎,認真恭喜.佢兩夫婦14年結婚,15年就生咗個囡囡,估唔到話咁快又有BB,三年抱兩非常利害,唔通生仔真係會生上癮?
母愛泛濫
唔少媽媽係生完BB之後都母性大發,變得更溫柔同充滿愛心,而且生過一次變得有經驗,要再生多個嘅時候都淡定啲同知道點樣去應付各種嘅痛楚同不適.
有仔襯嫩生
經常都聽人講呢句話,而事實上亦真係有道理.媽媽後生嘅話BB都會比較健康,患先天或遺傳病嘅機率亦都相對較低.而且早生嘅話媽媽產後回復得都比較快,仲容易修身keep住個靚樣.
湊個「好」字
華人始終都係比較傳統嘅,除了鍾意屋企多幾個小朋友熱熱鬧鬧之外,如果第一胎係女,然後再追埋個仔,湊個「好」字出黎,又開心又有個好意頭.
仔女有個伴
得一個小朋友嘅話,慢慢睇住佢大就會開始發現無人同佢玩好似好慘好可憐咁 ,到時先生可能就太遲啦.所以有計劃嘅就會生多個,等小朋友第時互相有伴之餘亦都可以由細個起學識同人相處.
相片來源:周杰倫 @Facebook


text:
「分別」
嚟個亦都係好多人問我嘅問題.因為你係香港創業,好多人會以為你係為咗賣盤,等收購,等投資,到時就執一筆唔使做.但係我公司係做服務性質嘅工作,賣盤,咁即係賣埋自己俾人?所以我唔係為咗賣盤而去創業.你話我理想派又好,痴線又好,我係想建立一個香港品牌等其它國家知道香港係一個數據分析嘅樞紐.所以先做好自己,做好品牌,質量同客戶行先,而唔係因為潮流去做.
「利弊」
當然要堅持嚟個信念係好難,基本上你嘅資金係得你自己嘅私己錢同賺返嚟嘅錢,因為一但有投資者,你要改變策略嘅速度相對會慢同下下要交數,追數.當然發展速度相對亦會比較慢,樣樣嘢都要好小心.因為有資金就好容易因為發展得太快令管理架構唔穩健,令質量難以保持高水平.所以我情願慢慢嚟,保障咗質素,做好個品牌多個要做好多客.
「取捨」
有時係好矛盾,因為好似有錢唔賺,但係錢係賺唔晒.為咗錢而放棄質量,咁就連品牌都無埋.想信唔係淨係公司資產破產,連誠信都好快破產.有人投資係好事,但係又要孭數,所以又係一個問題.有人想買你,但係賣咗我邊度有收入,就算賺咗筆都食唔過世(當然有啲可以,不過我無咁大想頭).所以都係個句,先做好自己,最起碼夠食夠住,生活都未得囉!


text:
我諗女人最怕嘅其中一種生物唔係曱甴,而係前度.
身邊嘅佢對自己非常好,事無大小樣樣關心照顧.事業小有成,思想成熟,孝順埋你父母.偏偏,佢有一個愛到曾經想娶對方嘅前度.
相信大部分港女對新奇又有趣嘅事物都非常有興趣,於是乎你叫佢陪你去,佢問翻你有咩特別.佢用另一個方法話你知佢冇興趣.
有一日佢咁岩放低手機行開一陣,咁岩有個女仔whatsapp佢閒話家常,又咁岩俾你睇到.
咦,係前度.
你好緊張,開始尋找所有佢仲愛前度嘅蛛絲馬跡.你發現原來所有佢同自己講冇興趣嘅事情都同前度做過;所有你地去過嘅餐廳,地方,前度都同佢去過;所有你以為只係屬於你兩個人嘅回憶已經有前度搶先留低咗⋯
當佢消失咗一晚嘅時候;當你望到佢send紅色心心俾其他女仔嘅時候;當佢已讀不回你嘅時候;當佢驚俾朋友見到你地一齊嘅時候⋯
你傷心欲絕.當自己世界一塌糊塗嘅時候,佢為你人生帶來一線光.自己終於有翻小小動力去好好做人,唔係要做大事,而係想好好咁留係佢身邊.你以為終於揾到一個依靠.你好想放棄,但係你唔捨得.
所以你同自己講你其實冇想像中咁喜歡佢,你只係怕揾唔到個更加好嘅人.所以你對佢加倍地好,等佢內疚而唔敢走.你每一分每一秒都同自己講過得一日得一日,唔好太受佢影響,唔好太愛佢,做好隨時放手嘅心理準備...
似曾相識嘅故事套路,每一日都係到重覆發生.你不停鑽牛角尖,對自己愈來愈冇自信,愈來愈多疑.慢慢,你愈來愈感受唔到佢對你嘅愛,成日質疑佢,甚至亂發脾氣.
不如你試下掉返轉諗,佢話佢冇興趣唔等於佢唔想陪你去,而係佢係你面前可以放心做自己,佢唔怕你會因為佢唔同你去睇一個展覽而會離開佢,佢可以係你面前表露佢最真實嘅一面.
佢帶你去食同人地食過嘅嘢,係因為佢真心喜歡個味道,而唔係要去懷緬啲乜嘢.問心個句,你又有幾多習慣係源自自己嘅前度?
最重要嘅係,呢一刻係佢身邊嘅人係你.
再諗深一層,如果冇呢個前度,你未必會遇到佢.就算相遇,亦可能因為佢未曾深愛過而唔識同你相處,甚至唔識珍惜你,成為彼此生命中嘅過客.
當然,我唔係叫你去多謝個前度.只係人地已經係過去式,就算當初有幾深愛都好,佢地咪又係分咗手.依家佢係係你身邊,與其終日疑神疑鬼,不如花多啲心思去感受對方嘅愛,好好珍惜對方.
否則,你好容易就會成為令人地懼怕嘅前度.


text:
喺 義和團 之亂後,好多西方國家嘅人,都以為中國人可以透過良好教育,提升文明水平而有救.北京主要學府之一清華大學,本來就係美國人退還庾子賠款之後建立嘅一間院校.只不過,你見到喺香港中文大學講英文撕標語果位中國人嘅表現,大家大概都知道,美國人贈送給中國人嘅禮物,並無發揮原有功用.基本上,我已經放棄教化中國人,面對現代 義和團 ,你只有當中國人係敵人,以鐵血同無情面對呢班友,唔需要對佢地講任何道理,至可以保護自己.
義和團 背後嘅思維
西方人以為中國人可以透過教化嚟提升文明水平,呢個好明顯係因為香港,日本同南洋嘅緣故,南洋好多華人都同西方國家同一陣線,而香港嘅華人,接受英國嘅教育後,更加試圖策動革命建立一個現代國家,加上日本都變成咗一個西化嘅強國,西方國家嘅人,就以為透過教育,可以改變中國人嘅本質.但他們忽略咗,日本人同中國人有樣嘢唔同,日本人本來就係一個天下文章一大抄嘅專家,佢地連文字同政制都係借中國嘅,咁接受西方文化係無大問題.而南洋同香港嘅華人,本來就係受大清帝國歧視嘅一群,相反,西方國家嘅人,仲會講吓道理,所以南洋華人好多成為Queen’s Chinese,甚至新加坡果批,最終建立咗一個講英文嘅國家新加坡共和國.
但大多數喺中國本土參與 義和團 運動嘅一班點嘅人,就係一班認賊作父,但又自卑自大嘅人,一方面喺滿洲人殖民統治下,但又幻想大清帝國就係果個天朝大國,比一切都要大,又錯誤投認大清帝國滿洲人天子係皇帝,結果咪搞出 義和團 呢啲垃圾出嚟.佢地從來唔諗住接受任何外來文化,或反省自己嘅文化有乜問題,佢地只會諗,只要有武力,就用武力迫使人地接受自己嘅垃圾文化,完全無任何對人基本價值嘅追求或堅持,簡單嚟講,就係一班行屍走肉.
今日嘅中國人,其實同1899年嘅大清帝國嘅人無分別,中國人一方面要反對西方,但又唔睇清楚,共產黨黨徽嘅鐮刀斧頭,根本係俄國人搞出嚟,馬克思係德國籍猶太人,資本論喺英國倫敦成書,列寧係百分百俄國人,而最初俄國人扶植中共嘅目的,根本係想將中國變成俄國嘅衛星國,同1945年之後,易北河以東果啲共產主義國家係一樣.只不過,中共中人後嚟同俄國佬反咗面,但本質都係認賊作父,同大清帝國果陣係一樣嘅.而中國人有無諗過接受西方民主嘅一套,你真係對中國人太好心喇,中國人根本唔要乜嘢民主,只要政權俾到一啲可以俾佢地打飛機嘅事,就會high到一個點,完全無諗過中國根本係仍然好落後,甚至自己生活都有一大堆問題.喺中國嘅漢人,就係take嘢自high,由滿清入關到依家,一直都無停過.一個民族就係永不反省,停滯不前.
我諗我都有曾經大中華膠,甚至支持中國民主嘅時候,但越了解中國人,越明白,你根本對牛彈琴,甚至香港有唔少人都有同一個問題,當然,點解決由毛澤東搞出嚟數以億計「喪屍型人物」,我自己都唔係太有答案,劉曉波話中國要被殖民至少三百年,依家邊有國家咁X大愛同你殖民三百年,英國人都係見印度太膠,所以二次大戰後見到聖雄甘地嘅要求,立即走人都走唔切,你估英國人真係回應甘地嘅訴求,事實上係印度太膠,膠到正常人都無法管治,唔通英國人公開同你講,你班印度人太膠呀,我唔玩呀,你自己玩飽佢喇,咁講真係死得人多,仲衰過印度被人殖民.中國人情況,其實相差無幾.
當然,就算港獨都可能好多問題,就算香港歸英,都可能好多問題,大家睇英國人BREXIT嘅表現,真係頭都擰,但無論如何,都應該好過同呢班不思進取嘅中國人癲.歷史好少俾一個癲嘅民族兩次機會,德國喺1914年同1939年癲過兩次,代價慘重,今日可以維持依家嘅狀況,都係有賴不斷嘅反省,德國文化本身優秀嘅地方,同埋一定程度上嘅運氣.假如中國太膠,最終搞出八國聯軍翻版,或第三次世界大戰,世人會唔會俾中國人任何機會.理性上,為咗避免遠東ISIS都類發神經物件出現,應該會再俾機會.但如果中國人仲拒絕反省,文明國家只好快啲開發新嘅星球,留番污煙瘴氣嘅地球俾中國人同其他啲膠國自己膠飽佢算.


text:
喺港大校園,要喺一念以外的地方搵到素食並唔容易.每間餐廳都只有一兩道素食,一念唔開嗰陣實在難搞.還好地鐵通車之後,落山方便咗.早幾日,觀察家就喺朋友介紹下,去咗呢間喺卑路乍街嘅素食餐廳.
先show一下張單.呢餐有三個人食,但叫個二人套餐都算ok飽--雖然叫二人套餐係因為啲嘢食都幾貴下.
由於個套餐有湯飲,而且可以自己斟茶,我哋無另外叫到嘢飲.
首先嚟嘅係頭盤涼拌茄子.矮瓜本身好難整得唔好味,麻醬都中規中矩,作為開胃菜係幾好.隻碟嘅設計幾有趣,就好似個切開一半嘅花瓶咁.燉湯嘅味道就唔識評價--唔係差,只係啱啱踏入會不停飲屋企啲湯嘅年紀嘅觀察家仲未識點形容啫.睇圖都見到碗湯幾足料,所以建議大家唔好晒料,食埋啲湯渣.
乾煸羊肚耳珊瑚菌炒四季豆(左),椰皇漿猴頭菇焗溫室南瓜(右)
飲咗幾啖湯,第一道主菜都嚟到嘞.四季豆嘅配菜幾新穎,特別係個菌真係好好食.啲椒都正,平時唔食椒嘅觀察家都食咗幾啖⋯⋯至於右邊個南瓜就無得彈,個味同椰漿個味又match.最特別係佢本身係好似一個南瓜盅咁,侍應喺上碟嗰陣喺大家面前切開個南瓜,實在令人想入非非.講返嘢食本身,猴頭菇本身入味,南瓜軟熟,美中不足係真係好快食完.其實觀察家本身都唔太鍾意食南瓜,但打多咗吉野家啲邊爐同食慣咗一念啲炆南瓜之後,就無咗種反感了.
侍應姐姐切南瓜嘅動作,可惜無影到仲係成個盅嗰陣嘅樣
若蘭上善炒飯(左),唔記得咗叫咩名嘅甜品(右)
南瓜食到一半,個炒飯都嚟埋.份量唔多,味道亦不過不失.最後就係個甜品,餐廳好好人咁跟人頭送咁多個甜品,碗嘢甜而不月膩(雖然本身都唔會飽到滯),算係呢餐素食餐嘅優雅結尾.
後記:嘢食唔錯,惟價錢偏貴,除非提款卡準備好隨時受創,否則不建議隨便行入去食.但一班人去叫餸應該是不錯的,大家一齊積福,唔食小動物,何樂而不為?至於呢個素食巡禮出唔出到(二),就要睇下觀察家提款卡仲有無錢⋯⋯
餐廳名稱:若蘭慈素食
地址:卑路乍街李寶龍路路口前面


text:
之前係 Nintendo Direct 入面有講過《勇者鬥惡龍 創世小玩家2》會落 Switch 大家已經好興奮,估唔到環保大使 SE 會將之前大受好評既一代《勇者鬥惡龍 創世小玩家》落埋 Switch,而且最快今年 3月就有得玩啦!
對於未接觸過《勇者鬥惡龍 創世小玩家》既玩家可能以為佢同《Minecraft》差唔多,不過其實二個遊戲本質上面有好大分別,《Minecraft》既場景係屬於隨機生成而且可以無限地向外發展,擁有極高自由度,而且當中所有元素係開始時就開放晒,即係你知道點整就可以直接做出黎.
至於《勇者鬥惡龍 創世小玩家》屬於沙盒遊戲,佢既場景都係製作團隊預先做好,有固定限界,區與區之間亦都有大海分隔,無法自由穿越.而且遊戲既各種元素例如道具,建材等等都係要透過推故事進度先會逐步開放.係故事模式入面仲會有大量任務去引導玩家,要起屋的話仲會提供設計圖比你,只要照住設計圖黎砌真係3歲都起到樓出黎.
今次 NS 版當然會追加新要素,係自由建造模式入面中,小殺人豹(ベビーパンサー)將會登場成為主角同伴.騎乘時可以二段跳同加快移動速度.攻擊模式就有爪擊同踩踏二種,如果使用踩踏黎擊敗敵人仲會得到特別素材「點陣」.用加工後既「點陣方塊」就可以做出 8bit 風格既人物,地圖等等.
《勇者鬥惡龍 創世小玩家》NS版,會於 2018年3月1日推出,公開資料就話係日文版,暫時未知會唔會有埋繁體中文對應,售價 4800 日圓.


text:
「影相」
每次旅行我都一定帶埋相機去影相,以前真係會帶幾支鏡頭同埋腳架去旅行.自己比較鍾意影風景,因為我影人真係唔叻,所以都係影下啲風景就算.而我最鍾意係影日落同夜景.因為每個地方嘅日與夜都好唔同,所以好多時都會特登去某啲景點影相.有時影相係為咗記錄自己去過嘅地方,因為有時真係去完太耐都已經唔記得去過邊.所以每次旅行都會影好多相返嚟!
「旅行」
每次去完旅行,其實最頭痕嘅係要揀相同執相.依家嘅數碼相機真係實在太方便,一日如果真係認證影相嘅話,真係閒閒哋都二三百張.所以一個旅程真係分分鐘有上千張相.當然唔係張張都靚,一般揀完都會有三分之一可以接受.以前我好少執相,但係唔知幾時開始有執相嚟個習慣.次次都話唔好影咁多,因為執相真係好辛苦,但係有時真係好難,事關錯過咗真係未必再返去!
「珍貴」
過去咁多年真係影影埋埋好多相,依家最驚嘅係唔見晒啲相.所以除咗放係自己屋企個伺服器之外,我亦都放咗係網上嘅儲存系統.因為之前屋企個伺服器差啲救唔返,所以真係好驚,之後即刻將所有相備份.依家真係無嘢怕,最怕真係無晒啲相,因為真係記錄咗好多回憶.所以話有啲錢真係唔慳得,反正依家嘅網上儲存空間都唔係好貴,點貴都唔及啲回憶貴!
Also published on Medium.


text:
今次選舉開心係,一班年青人喺區議會有成績,係真係落區做嘢有成績.但點解泛民好多人,做地區工作做到咁樣衰.
我覺得,有啲同大學學生會有關.
喺中大果陣,好多人知我嘅功績喺啲阿煩膠工作上面,亦即係代表會院委,以及校巴問題.果陣由代表會主席身兼校巴小組,同范記膳委,有啲人都覺奇,乜唔係應該由幹事會做?
中大學生會傳統上係好多人會落手落腳喺學聯呀,示威呀呢啲大事.校政唔係唔理,但好少好實在好似打民生問題咁理,例如聽學生對啲設施使用嘅意見,從而提出改革.當時我咁諗,要倡導師生共治唔係嗡,而係能力上,實務上證明師生必須共治.之後屬會室分配制,屬會登記證書制(由果陣開始,無院委發出登記證書邊度都唔駛借物資,大學要睇學生會公文做嘢,呢個就係師生共治一環),校巴改革,都係咁嚟.
要全面提升泛民新生代嘅水平,我諗大學學生會,唔係唔要有人理學聯嘅事,但係一定要有人落手落腳處理校政,甚至做埋宿生會.大學有呢啲經驗,出到嚟搞區議會,就地方行政到蛇齋粽到點樣做到社區基層賦權都知點做.例如粽咁樣,點解學民賤聯要派粽食,年青人義工包粽俾長者會唔會更做到個社區聯繫.
可惜係,好多人畢業廿幾年至知自已學壞咗手勢,最驚積習難返.


text:
立法會選舉塵埃落定,原來有六名當選人都係「華仁仔」,除咗建制派,泛民主派有代表外,連最新進入議會嘅本土自決派,成功喺新界東直選突圍嘅青年新政梁頌恆亦係「華仁仔」,政治光譜之闊,猶如社會縮影,佢哋未來會唔會喺議事廳內針鋒相對惹人關注.「華仁仔」之一嘅工聯會郭偉強語帶感慨咁話,理念同現實要結合,否則難以解決問題;身為「議會新丁」嘅梁頌恆疑向五名「華仁仔」師兄挑機,希望記得唔好助紂為虐喎.
上屆立法會最少有四名「華仁仔」,今屆有幾多個「華仁仔」,「雜碎:香港華仁書院舊記憶」fb專頁貼文就畀咗答案,事關專頁貼文恭喜六名「華仁仔」當選,並獲得逾百個讚好,當中建制派三人,泛民兩人及本土自決派一人.
如以畢業學校劃分,三人畢業於香港華仁書院,分別係由勞工界轉戰香港島直選當選嘅郭偉強,新界東直選當選嘅青年新政梁頌恆,資訊科技界莫乃光;九龍華仁書院舊生則有喺九龍東直選當選嘅謝偉俊,勞工界自動當選嘅工聯會何啟明,以及喺俗稱「超級區議會」嘅區議會(第二)功能界別當選嘅民主黨涂謹申;如以政黨政團劃分,工聯會最大戶有兩名「華仁仔」立法會議員.
六名「華仁仔」嘅政治光譜,建制泛民,本土自決都有,唔知會唔會帶住矛盾喺立法會相認,甚至有劍拔弩張嘅場面?梁頌恆喺fb率先留言,一來話華仁最偉大嘅地方,就係同一個地方嘅政治光譜可以咁闊,二來又有言在先,直言還望各位師兄記得以前所學嘅,be a man for others,唔好助紂為虐.
另一名「華仁仔」郭偉強就話華仁本身主張開放開明,最緊要大家有服務市民嘅心,集中搞好經濟民生;佢其後又語帶感慨咁話,大家可以以完美為目標,之不過呢個世界係冇完美,重申理念同現實要結合,否則難以解決問題,唔知郭偉強呢番言論,係咪對某啲人嘅肺腑之言呢?
其實,新當選嘅香港眾志羅冠聰同青年新政游蕙禎都係嶺南大學學士畢業,再加上嶺大博士畢業嘅衞生服務界李國麟,「嶺南幫」就有三人,同樣係議會新丁嘅九龍西劉小麗同新界西鄭松泰喺理工大學都有教席在身,加上連任嘅黃碧雲同張超雄,「理大教師幫」都有四人.


text:
幼稚園已經考cambridge?
-
karacn60
都好正常既,家長要小朋友學黎係要張證書黎考學校
-
通常就k2學,學左一年之後就可以開始考證書,可以趕到去搵學校呀
-
aprilcn55
聽落唔錯,我都想俾仔仔去學,等佢第日升學會易d,有冇話邊到學會比較好?
-
好多地方都有得學,其實都要睇個學生同個老師夾唔夾到,我就帶呀仔去jolly kingdom到學既
-
elaie_chan
d學生係咪好叻先可以讀架?我怕仔仔跟唔到個進度
-
上堂之前會同小朋友做左個評估先架,
會將程度差唔多既學生放埋一班入面一齊上堂架,
所以唔怕跟唔到個進度
-
queenbeauty
小朋友記性好好,好易入腦,呢個年紀去學去對小朋友都好
-
kellywg70
@chuchuhk said:
上堂之前會同小朋友做左個評估先架,
會將程度差唔多既學生放埋一班入面一齊上堂架,
所以唔怕跟唔到個進度
有埋分班都幾好,最怕就係程度差太遠,搞到拖慢左個進度
-
yumic19
學左總會有用,始終英文係香港咁重要,早d接觸多d,往後要行既路都會容易d
-
yum
英文不嬲都重要,
有好多人話joseph li 好多, 佢可以令人升2-3個grade 無問題
-
wongwong3838
劍橋係學咩架?


text:
澳門俾天鳩搞到一鑊泡, 解放軍 依家至介入救災,當然,法理上我理解,因為 解放軍 任何呢啲實質執勤,唔只澳門政府申請,喺黨指揮槍嘅情況下,基本上無習近平命令都不得妄動,所以 解放軍 只可以幫手執拾場面.本來都係好事嚟,但呢次將 解放軍 戰鬥力一次過露底.
解放軍 咁都中暑唔係嘛
雖然澳門都係熱,但未至於酷熱,如果 解放軍 平日嘅訓練強度唔係太差,而軍服無著錯,設計又無錯嘅話,無理由四條友送上白車,變相為澳門加重負擔.軍人嘅體格要求,無論係黨軍定國家軍隊都係一樣,因為喺戰場上,天氣幾熱你都要頂,呢個係生同死嘅問題,除非你枝軍隊嘅唯一目的,就係好似1989年天安門廣場果次咁屠殺平民,所以我一直將 解放軍 視同日本皇軍,德國黨衛軍同國防軍一類無武德軍隊看待,亦都係咁解.
駐澳 解放軍 雖然無乜作戰任務,但由於係一國兩制「示範單位」,所以佢地應該係 解放軍 相對精銳一班,但依家都搞到四條友上白車,大家或者會明白點解,印度同中國軍隊近日嘅初步衝突,竟然係擲石,唔怪得旺角魚蛋革命班友咁驚飛磚,如果呢啲人咁唔頂得熱,除咗啪咗安非他命可以攞住AK-47亂掃廿四,或者用坦克車碌人,仲識得乜嘢作戰戰術,隨時香港街頭巷戰,一大堆高空磚頭已經可以KO一堆 解放軍 .大家要記住, 解放軍 喺澳門呢次連正式啲嘅作戰任務都唔係,純粹係執垃圾,你聽過澳門有人執垃圾執到入廠未,即係澳門政府啲清潔工人體質都強過班 解放軍 ,咁由澳門人自組民防部隊算喇,仲駛呢班廢柴中國軍人咩.
當然,認識中國國情嘅人,都明點解呢啲咁廢嘅軍人都可以喺澳門出現,因為 解放軍 賣官情況嚴重,啲人係要俾錢入軍隊,有唔少軍人根本係體質唔及格,例如過肥.喺新加坡,武裝部隊徵兵最浪費時間同公帑,就係幫啲BMI肥晒佬嘅人減肥,同建立體質,新加坡嘅兵役制度,依家搞到變成新加坡國民健康政策嘅一部分,至少唔好搞到成個國家啲男丁都係無氣無力咁先.見到 解放軍 呢啲水準,我覺得香港人都係時候認真搵個專業健身教練train自己.